


Jjj 5v-u C-w^j^jLûi Ji jji 

|»U 

(jrf 6 * Jj^jj 


:<LwJ ciCLjL jjjJjL 

ÖJ^JJjJ 6ijJyytf^LÎ Jb £j4> 
rbLub 


öjliLûi j^LJi (JLLwJiJJ5 , ^Lj 

jjj ^ ^yyb^yyb ^AJLulS* 

^b^iljL) 

♦♦ V 4M* 


16 ◄ 


T\ A 1 ÇAPA EWRÛPA 

Rudaw 




Deutschland, Osterreich, Nederland, Belgique, France 1,50 Euro | Schweiz 2,70 CHF | England 1,40 GBP | Sverige 21,00 SEK | Danmark 15,00 DKK 


Hejmar/Nr. 18 | 1. Mijdar/November 2009 | www.rudaw.net 


Jinek, homoseksûelek û "Daxwiyaniyên Nêçîrvan Barzanî baş bûn, lê medya tirk ew guherandin" 
biyaniyek wê Almanyayê 

birêve bibin! Serokê KCK'ê Murat Karayilan: 





Di hikûmeta Dr. Berhem detenêyekjin heye 

Kabîneya nû ya Hikûmeta Kurdistanê 
mêraneye >2 


MONDE 


-g # -* IVIVJINL/L # 

diplomatique 


Bi 25 zimanan li 35 welatan. Niha jî bi kurdî û li Kurdistan û cîhanê. 


Navenda şêwirmendiya jinan SELiS 

Her ku saziyên jinan zêde dibin, 
kuştin jî kêm dibe ►9 


Köln (Rûdaw) - 

riya parêzera xwe li 
destdirêj û devqirêj Serdar Turgut û 
^ojnameya Akşamê doz vekir. Turgut 
di gotara xwe ya hefta borî de ku di 
Akşamê de derketibû bi zimaneke 
kirêt êrîşê Rojînê, jinên kurd û hevl- 
dana aştiya kurdan kiribû. Rojin di der- 
barê mijarê de daxuyaniyekî da 
Rûdawê: “Helwesta min neguheriye. 
Ez li benda dadgehê me. Ew gotar ne 
tenê li dijî kasayetiya min e, li dijî hemû 
jinan û kurdan e. Me ji dozger daxwaz 
kir ku beriya hertiştî gotarên Turgut ji 
înternetê rakin.” Rojîn herwiha ji pişt- 
giriya saziyên jinan û raya giştî kêfxweş 
e û spasiya wan dike. ► 6 


Rojîn: 

Êzdest qirika Serdar 
Turgut bernadim! 


Tiştekî di pîlana Erdogan de tune ye, tev xapandin e 


Köln - Hefteya borî partiyên 
CDU/CSU û FDP peymana hevben- 
diyê mohr kirin û hikûmeta nû ya AE 
manyayê damezrandin. Ji 15 wezîrên 
kabîneya nû 7 ji partiya serokwezîra 
kevn û nû Angela Merkel CDU, 5 ji bo 
FDP û 3 sê ji bo CSU re ne. Serokê 
FDPê Guido Westerwelle ku bi eşkere 
homoseksûeliya xwe dibêje bû wezîrê 
derve û cîgirê serokwezîr, Wezîrê Ten- 
durustiyê Dr. Philipp Rösler jî esil Wî- 
etnamî ye û di dîroka Almanya da 
yekem kesê kok biyanî ye ku bûye 
wezîr. 


■ Nihaji serokwezirê Tirkiyeyê dibêje ‘ezê 
meselê çareser bikm.Divê çi bêje?Lazim e 
bibêje, êy miletê min, dewleta me miletê 
kurd înkarkir. Di encamê de kurdan îsyan 
kir, me jî îsyan pelîxand. Şer çêbûn, kuştin 
çêbûn, di herdû aliyan de jî şaşî çêbûn. 
Nîha em êdî naxwazîn kuştinê bikin, em 
dixwazin êdî van şaşiyan sererast bikin. 
Eger dewleta tirk vêya îtîrafneke, ew 
nikare bi me reyek be, nikare Hikûmeta 
Herêma Kurdistanê qebûl bike, nikare 
kurd qebûl bike. Lazim e îtîrafbike ku berê 
înkar kir û ev şaşî bû. Niha Erdogan efendî 
qet tiştekî wiha nabêje û dibêje ku êwê 
çareser bike’.Di rastiyê de tiştekî di pîlanê 
wî de tuneye, tev xapandin e. 

■ GotinênKekNeçîrvanjialiyê 
çapemeniya Tirkiyeyê ve hinekî hatin 
guhertin. Me paşê li yê we temaşe kir, 
şopand û dît ku weke wegotiye. 

Lê çapemeniya Tirkiyeyêgotku ew dibêje 
ku ’DTP’êprovokasyon kir’.lro jî ez 
dixwazim ne wilo be. Ji berku hinek 
dixwazin îftîfzazî, yanî tevlîhevî çêkin. 


Ako Mihemed 


Rûdaw (Qendîl) - Serokê KCKê Murat Ka- 
rayilan di xaniyekî sade de li çiyayê Qendîlê di 
hevpeyvînekê li gel Rûdawê de got ‘PKK pêda- 
gir e li ser avêtina pêngavên din bo çareserki- 
rina aştiyane ya pirsgirêka kurd, lêbelê hê di 
warê mentalîte û destûrî de rayedarên dewleta 
tirk ne amade ne’ Karayilan di wê baweriyê de 
ye ku kilîda çareserkirina pirsgirêka kurd di ça- 
reserkirina pirsgirêka Bakurê Kurdistanê de ye 
û got ku dibêjin di dema xwe de Mele Mistefa 
Barzanî jî wiha gotibû’ 

Di rê de, dema em diçûn cem Karayilan, ge- 
rîllayekî PKK’ê digot zêdebûna mêşan nîşana 
saleke bi baran e’ Ev nîşaneke xweş bû, lê bo 
Kurdan nûçeya ji hatina baranê jî xweştir, ha- 
tina aştiyê ye. Murat Karayilan dibêje ewê ji bo 
nêzîktirkirina hatina aştiyê gavên din jî biavêjin.’ 


Serokê KCK’ê Murat Karayilan 


(Wêne: Rûdaw) 

rasyona Penaberên 
Swisrê Cemal Koşîş 
>erekî ya penaberan 


Di hikûmeta Dr. Berhem de tenê yek jin heye 

Kabîneya nû ya Hikûmeta Kurdistanê mêrane ye 


Newzad Mehmud / Arî Qsman 

Silêmanî/Hewlêr (Rûdaw) 

Şeşem Kabîneya Hikûmeta Herêma 
Kurdistanê di bin Serokwezîriya Dr. 
Berham Salîh de diyar bû. Di kabîneya 
nû ya ku ji 19 wezîran pêk tê de tenê 
yek jin heye. Yekta wezîra jin a kabîne 
ya nû Asos Necîb Evdilla ye, ku wek 
Wezîra Karûkarûbarên Civakî hatiye 
destnîşan kirin. Çavdêrên mafê jinan û 
nûnerên fraksiyona Goran vê yekê 
rexne dikin û dibêjin ku karnameya ka- 
bîneya pêncem ji karnameya kabîneya 
şeyem bihêztir û baştir bû. 

Nêçîrvan Barzanî di axaftina xatirx- 
westinê de beşdariya jinan a nava siya- 
setê û parlamenê wek destkefteke 
girîng a kabîneya pêncem destnîşan- 
kirbû. 11 saet piştî axaftina Barzanî, ka- 
bîneya şeşem ku tê de tenê jineke 
wezîr heye, hat ragehandin. 

Fraksyona Goran û Yekgirtûya îs- 
lamî kabîneya nû nepejirandin û dengê 
baweriyê nedan. Li aliyê din parlamen- 
tereke jin bi ser fraksyona Kurdistanî 
bawerî da kabîneyê. 

Seroka fraksyona Kurdistanî Sozan 
Şehab bêdengiya xwe bi wateya razî- 
bûnê şîrove nekir û wiha got: “Giliyên 
min hene. Jiber ji bo muxalefetê derfet 
bêhtir hat dayîn, ewqasî derfeta me 
nema pirsiyaran bikin. Lê emê giliyên 


Şeşem Kabîneya Hikûmeta Herêma Kurdistanê 


xwe bibin cem polîtburoyên PDK’ê, 
YNK’ê û hikûmetê.” Li gor Sozan Şehab 
hê derî li rûyê jinan nehatine girtin: 
“Emê sê dezgehên din ên bilind saz 
bikin û radestî jinan bikin. Divê em 
hewldanan bikin heta civaka me bi te- 
vahî baweriyê bi jinan bîne.” 
‘Kabîneya pêncem bihêztir û 
baştir bû” 

Seroka fraksyona Goran, Kwêstan 
Mihemed jî kabîneya pêncem ji bo 
jinan û hinek pirsên din ji kabîneya nû 


baştir nirxand: “Di warê karnameyê de, 
karnameya kabîneya pêncem bihêztir 
û baştir bû. Kabîneya nû gelek ber bi 
paşve vegeriya û dilê jinên Kurdistanê 
şikand, lê parlamen ji ya berê zêde baş- 
tir û çalaktir e.” 

Dr. Berhem Salih piştî navên wezî- 
ran li parlamenê eşkere kir û parla- 
menteran bawerî dane kabîneya wî 
pirsên Rûdawê yên di derbarê kêm- 
bûna jinan jê wiha bersivand: “Diyar e 
ji aliyê PDK û YNK’ê baş hat dîtin ku 


(Wêne: PUK Media) 

tenê wezîreke jin hebe. Lê em dikarin 
di nav hikûmetê de, di gelek warên din 
de desthilatên zêde bidin jinan. Min 
dixwest aliyên din jî ji bo jinan derfetên 
zêde misoger bikirana.” 

Di kabîneya borî de, PDK’ê ji YNK’ê 
zêdetir wezîrên jin danîbûn. YNK’ê jî 
tenê Wezareta Herêmê ya ji bo Karû- 
barên Jinan dabû jinekê. Di kabîneya 
nû de jineke tenê tevî hikûmetê bû, ew 
jî ji lîsteya YNK’ê ye. 

Bi baweriya çalakvanên mafên jinan, 


erl<ê wezîra jin dijwar e: “Ev wezîra jin 
divê karê sê wezîrên jin bike.” Semîre 
Mihemed dibêje wan gelek hewldaye 
ku di postê biryardanînê de rêjeya 
jinan bê zêdekirin: ”Lê me tohmetbar 
dikirin û gotin ka jinan çi kiriye. Erê 
baş e çima kes napirse ka mêran çi ki- 
rine? Bi rêya danîna postê wezareta kar 
û karûbarên civakî bo jinan, jin careke 
din bo karûbarên civakî tên şandir 
mêr jî bo aliyê îdare û siyasetê.” 

Di kabîneya şeşem de yekta wezîra 
jin Asos Necîb Evdilla berê dozger bû 
û niha bû Wezîra Karûkarûbarên Ci- 
vakî. Navbirî piştî sundxwarinê ji Rû- 
dawê re daxwiyand ku ew tenê dikare 
ji bo xwe hinek cîgirên jin destnîşan 
bike: ”Ezê hewl bidim ku zêdetir girîngî 
bidim warê malbat û çaksaziya civakî.” 

Çalakvana warê mafên jinan Ala 
Kemal jî tekez dike ku kabîneya şeşem 
jinan paş xistine: “Dr. Berhem di gava 
yekem de nikarîbû karnameya xwe 
bicîh bike, lê Nêçîrvan Barzanî bêhtir 
girîngî dida pirsgirêka jinan.” 

Di yekem kabîneya Hikûmeta Kur- 
distanê de (1992) tenê jinek bû wezîr 
ew jî hevjîna Omer Fettah, Kafya Silê- 
manî bû ku bû Wezîra Şarevaniyê. Di 
sala 1999’an de dema YNK’ê îdareya Si- 
lêmaniyê bi serokatiya Kosret Resûl 
pêk anî, Nermîn Osman yekta wezîra 
jin bû. Nermîn Osman ku niha Wezîra 
Jîngeha îraqê ye, bi rêjeya kêm a jinan 
di kabîneya şeşem de dilgiran e û dide 
zanîn ku bi vî awayî rêjeya jinan daket 
ji sedî 5’an, jiber ji tevahiya 19 wezîran, 
yek wezîr tenê jin e. 


Ji bo penaberan "Saziya Rewenda Kur<ftê damezirandin 


Cemal Koşîş 

Newzad Mehmûd 


Silêmanî (Rûdaw) - Bi baweriya 
kurdên diyasporayê Hikûmeta He- 
rêma Kurdistanê pişta xwe daye wan û 
wan wek hemwelatiyên xwe nabîne. 
Endamê Federasyona Penaberên Se- 
ranserê Iraqê li Swîsre Cemal Koşîş di- 
bêje ku ji bo penaberên kurd li 
Ewrûpayê tu saziyekî taybet tune û idia 
dike ku tu pey wendiya fermî ya Hikû- 
meta Herêma Kurdistanê li gel re- 
wenda kurd li derve tune, herwiha di 


derbarê penaberên kurd ên li welatên 
Ewrûpa de tu îstatîstîk jî li cem serokê 
hikûmetê tune. 

Di salên şerê navxwe de û [' ‘ 
PDK û YNK’ê nûnertiyên xwe 1 
rûpa vekirin, lê piştî sala 2003’; 

herdû partî bûn yek, heta îCl_^ 

naberên li Ewrûpayê saziyeH 
nehatiye d_ 

Endamê 1__ 

Seranserê Iraqê 1. 

behsa pirsgirêka s_ 

dike û dibêje: “Kesên i 
wernegirtine di rev/ç 
kolojîk û tendirustî de 
wan hatine zindankirin, beşekî din jî 
xwe ji polîsan veşartine û nikarin tu 
karan bikin. Penaberên kurd bûne mi- 
rovên sergêj û tevlîhev û bi agirê gelek 
derdên cûrbicûr dişewitin.” Herwiha 
Koşîş eşkere dike ku kesên mafê pena- 
beriyê jî wergirtine, ne bê pirsgirêk in. 

Dezgeha Rewend Bo Penaberên 
Kurd saziyeke sivîl e û li Hewlêrê be- 
riya sê salan hatiye damezrandin. Rê- 
vebirê saziyê Evdilrehman Neqşbendî 
jî demeke dirêj li Ewrûpa jiyaye û wer- 
girtina penaberan wek karekî xirab di- 
bîne. Neqşbendî dibêje ew nifşê ku li 
Ewrûpa jidayik bûye di nav atomsfe- 


m^ÊÊk 


Penaber li benda alîkariyê ne 


reke din de mezin bûye û tenê dizane 
ku dê û bavên wî kurd in lê tu sozda- 
riya wî bo Kurdistanê tune: “Ev pirsgi- 
rêkeke perwerdeyî ye û divê hikûmet 
bi rêya plan û bernameyên dirêj çare- 
ser bike.” Navbirî got ku tu bernameyê 
hikûmetê bo penaberên ku vedigerin 

welat tune û daxwiyand: “Dema kur- 
dek vedigere, jiber saziyeke hikûmetê 
ya taybet ji bo penaberan tune, nizane 
serdana kê bike û behsa pirsgirêka xwe 
ji kê re bike.” 

Projeya “Saziva Rewenda Kurd” 

Seroka Fraksyona Kurdistanî li Par- 
lamenê Kurdistanê Sozan Şehab ji Rû- 
dawê re ragihand ku niha wan ji bo 
“Saziya Rewenda Kurd” proje amade 
kirine û wê projeyê pêşkêşî Parlamenê 
Kurdistanê bikin: “Emê daxwazê ji par- 
lamenteran jî bikin ku piştîvaniya vê 
yasayê bikin.” 

Evdilrehman Neqşbendî proje ya- 
saya Sozan baş dibîne, lê bibîr dixe ku 
wê bicîkirina wê ne hêsan be: “Divê Hi- 
kûmet konferansekê li Kurdistanê li 
dar bixe bike û nûnerên hemû kome- 


lên kurd vexwîne û piştî wergirtina 
pêşniyarên wan yasayekî dewlemend 
bê amadekirin. Welatên ereb û yên 
dewleta tirk li Ewrûpayê ji bo hemwe- 
latiyên xwe gelek saziyên fermî avaki- 
rine, bi pirsgirêkên wan re eleqedar 
dibin û herwiha ji bo zarokên wan di- 
bistanên zimanê zikmakî jî vekirine. Lê 
heman tiştî kes ji bo kurdan nake.” 

Berpirsê Fermandariya Peywendi- 
yên Hikûmeta Herêma Kurdistanê 
Felah Mistefa jî dibêje ku wan ji bo pe- 
naberan saziyeke hikmî damezran- 
dine: “Emê dest bi bernameyekê bikin 
û xêzên giştî yê karkirinê diyar bikin. Ji 
niha û bi şûn de, Hikûmeta Herêma 
Kurdistanê wê peywendiyên xwe li gel 
rewenda Kurd li derve dirust bike.” 

Kêmendamên Kurdistanê li gel Celal Talabanî 


"Ji bo kêmendamên Kurdistanê yasa pêwîst e" 


Kawa Emîn 


Stockholm (Rûdaw) - Ji bo belav- 
kirina agahî û hişyariyan derbarê maf 
û erkên kêmendamên Kurdên li Swêdê 
(NKKS), bi hevkariya çend Kurdên 
Rojhilat û Başûrê Kurdistanê di sala 
2001an de saziyeke bi navê Navenda 
Kêmendamên Kurd li Swêdê damez- 
randin. Komela navborî bi Herêma 
Kurdistanê re jî têkiliyan li dar dixe û 
daxwaz dike ku heman kar li Kurdis- 
tanê jî bê kirin. 

Ferhad Cîhan Mîhen Kurdekî Me- 
habadî ye û ji sala 1989an ve li Swêdê 
dijî. Ew lêkolînek bi zimanê Swêdî li ser 
malbatên kurd ên ku zarokên wan ên 
kêmendam hene bicîhaniye. Mîhen 
niha lêkolîna xwe berfireh kiriye û wek 
pirtûk belav kiriye û li zanîngehên 


Swêdê di beşê per werdeya taybet de tê 
xwendin. Di derbarê kêmendamên 
Swedê de wiha dibêje: “Kêmendam ji 
sedî lOê daniştvanên Swêdê pêk tînin, 
bi sedan ji wan kêmendaman Kurd in.” 
Ji bilî rêvebirina karê Navenda Kêmen- 
damên Kurd li Swêdê, Ferhad Cîhan 
Mîhen li beşê kultûrnasiya Zanîngeha 
Sodrton li Stockholmê jî mamostetiyê 
dike û xwediyê dû bawernameyên 
master e. 

Navenda Kêmendamên Kurd li 
Swêdê l<u hemû corên kêmendaman 
tê de hene ji aliyê desteyeke rêveber ve 
tê rêvebirin. Di derbarê navendê de, di 
hevpeyvînel<ê li gel Rûdawê de Ferhad 
Cîhan Mîhen wiha dibêje: “Navend en- 
daman wernagire, lê eger kesekî bika- 
ribe gotarên baş binvîsîne dikare di 
malpera me de bi herdu zaraveyên 


kurdî û swêdî nûceyan di derbarê maf 
û erkên kêmendaman de binivîse.” 

Serokê NKKSê ragehand ku jiber 
navenda wan ne wek komeleyekê kar 
dike, ji Hikûmeta Swêdê tu alîkariya 
darayî wernagire: “Lê em dikarin pro- 
jeyan pêşkêş bikin, heta niha me ji bo 
Swêdê û Rojhilatê Kurdistanê du pro- 
jeyên mezin pêşkêş kirine. Ji bo van 
projeyan dewleta Swêdê alîkariya da- 
rayî dide me.” 

Projeyeke ku navenda navborî bi 
hevkariya Rêxistina Kêmendamên Ba- 
jarê Mehabadê cîbicîh kiriye du kê- 
mendamên kurd ji bi du mehan ji 
bajarê Mehabad vexwendine Swêdê. 
Herdû kêmendamên kurd du mehan li 
Swêdê man, bi kêmendaman serdana 
hemû cihên taybet kirin. Mîhen da 
zanîn ku du endamên desteya rêveber 


a navenda wan jî serdana Mehabadê 
kirine: “Bi vê serdanê me hewlda ku 
peywendiyên xwe li gel Navenda Kê- 
mendamên Mehabadê bihêz bikin û bi 
hevre kar bikin. Em bi niyet in ku di pê- 
şerojê de van kar û çalakiyên xwe bi- 
domînin.” 

Ferhad Mîhen bibîranî ku li gor 
saya Swêdê di navbera kêmendaman û 
kesên asayî de tu cudahî tune: “Hikû- 
met bê cudahî û bi awayekî wekhev 
berç xwe dide hemû hemwelatiyan. 
Ger kêmendamekî kurd mafê niştecê- 
bûnê li Swêdê wergire, yasaya Swêdî li 
ser wî tê bikaranîn; lê dibe ku hinek 
pirsgirêkên taybet ên wek nezanîna 
swêdî hebin û bibin asteng.” 

Dewleta Swêd ji bo kêmendaman 
salane yasayên taybet datîne ku hemû 
kêmendamên ku îmkana wan tune ka- 
ribin karên xwe birêve bibin; dewlet 
mirovekî wek alîkar diyarî wan dike da 
ku hevkariya wan bike. Herwiha 
xwendingehên taybet bo kêmenda- 




PUKMedia) 


man ji qonaxa bexçeyên zarokan heta 
zanîngehê hatine dirustkirin. 

Yek ji yasayên ku li gor Serokê 
NKKS’ê pir xizmeta kêmendaman dike 
“yasaya alîkar” e ku ji sala 1994an hatiye 
bikaranîn. Ev yasa tenê li Swêdê heye û 
li gor wê her kêmendamek ku di hefteyê 
de pêwîstiya wî bi 20 demjimêrên alîka- 
riyê hebe, dewlet bi pereyên xwe kesekî 
ji bo kêmendam terxan dike û her meh 
meaşekî dide kesê alîkar. 

Ferhad Cîhan Mîhen piştî serdana 
Herêma Kurdistanê dike û rewşa kê- 
mendaman bi çavê xwe dibîne. Mîhen 
ji bo Hikûmeta Herêma Kurdistanê 
pêşniyar dike ku mafê karkirinê ji bo 
kêmendaman misoger bike û wiha 
axaftina xwe diqedîne: “Bila alîkarî ne 
tenê meaşekî hindik ku têra beşekî 
kêm ji pêwîstiyên wan nake, be. Dema 
ku kêmendamekî kar bibîne di warê ci- 
vakî û psîkolojîk de jî dibe sedem ku 
kêmendam hest bi mirovatiya xwe 
bike.” 


Parastina sermiyanê kurdewar - çawa? 



Sernivîsa meqala me ya hefta borî 
“Destkevtiyên têkoşîna PKK’ê beşek ji 
samanê Kurdewariyê ye, nabe bey- 
hûde here û bête tarûmar kirin“ bû. 
Sernivîs hatibû kurtkirin. Hevoka du- 
yemîn jê kêm bû, lê ev hevok zêde gi- 
rîng e. Me gotibû, nabe beşek ji 
sermiyanê kurdewariyê beyhûde here 
û bê belawelakirim Belê, metirsiyeke 
wisa heye. Me xwest, em işaretê vê 
yekê jî bikin. Xeter çi ye? 

Di destpêkê de şîroveya çend xusu- 
siyetên vê pêvejoyê: Ev prosesa li Tir- 
kiyeyê gelek caran tenê bi mijara doza 
kurdî ve tê çarçovekirin. Ev tarîf, rast 
e, lê kêm e. 

Ev proses, lêgerîneke stratejîk ya 
dewleta Tirkiyeyê ye. Elîta siyasî, za- 
niyarî û burokrat ya tirkan dixwaze ji 
nû ve karaktera netewa Tirk, sistema 
dewleta tirk û rola Komara Tirkiyeyê 
di heremê de diyar bike. Rojname- 
vanê navdar Stephen Kinzer, nûnerê 
berê yê New York Times yê Tirkiyeyê, 


roja 15.10.2009‘an de di The Guardian 
de di meqaleke balkêş de dibêje, “Tir- 
kiye êdî mezin dilîze“ û bahsa lêgerîn 
û hewldanên dewleta Tirk dike, vê 
yekê wek gavên ji bo destxistina “rola 
dewleta herêmî“ bi nav dike. Li gor 
Kinzer, şansê îran, Misir, Pakîstan û 
Endonezyayê tune ku pêşengiya cî- 
hana îslamê bikin, nuha Tirkiye vî tiştî 
diceribîne. Rojavayî jî dixwazin alîkar 
bin, lê divê Tirkiye pirsên xwe jeo- 
stratejîk yên dîrokî, civakî, siyasî ça- 
reser bike. Bi halê xwe nuha nikare vê 
rola hilde. Medya navnetewî, dezge- 
hên think tank yên navdar û dordorên 
diplomatîk, di vê çarçovê de xwedî 
nêrîneke hevbeş in. Her wisa tê gotin 
ku doza Kurdan yek ji mijaran e û mi- 
jara sereke ye. Hewce ye ji vê mijarê re 
jî dermanek bê dîtin. 

Belê, ev lêgerîn nû dest pê nekirine, 
ji demê Turgut Özal ve berdewam in. 
Lê oligarşiya burokratik-Kemalist her 
carekî pêşî li van hewldanên gorînan 
girt û xetimand. Jiber ku ditirsin ev 
proses statukoya Kemalist-militarist 
bixe xeterê. Teşkîlatên berdewamiya 
Gladio ya Tirk yên wek Jitem, Ergene- 
kon û çete/mafiyayên bi wan ve girê- 
dayî bi kar anîn û van hewldanan pûç 
derxistin. Di van provakasyonan de ji 
hinek kurdan jî “îstîfade kirin“. Ev mi- 
jarek bi serê xwe ye, hewce ye qenc 
werê analîzkirin. 


Di bin ronahiya van agahiyan de, 
em dikarin bêjin dewleta tirk proje- 
yeke xwe heye û dixwazin vê projeyê 
cîbecîh bikin. Pirsa Ermenistanê (û 
Azerbeycan/Kafkasyayê), Qibrisê, 
Îraq/Başûrê Kurdistanê, peywendî bi 
Iran û dewletên cîran yên din re, re- 
formên navxweyî yê pêvejoya beren- 
dametiya Yekitiya Ewrûpayê û 
lihevkirin bi kurdên Bakur re... Xalên 
“Ajanda siyasî-stratejîk“ ya Tirkiyeyê 
ev in. 

Di mijara kurd û Kurdistanê de jî 
plan û programa wan heye. Dewlet 
(hikûmeta AKPe û olîgarşiya Kema- 
list- milîtar îst) di nav xwe de di vê mu- 
neqeşeyê de ne. 

Ev herdû hêz (hikûmet û olîgarşiya 
burokratîk bi serkêşiya generalan) di 
vê pêvejoyê de carna lihev dikin, 
carna bihev dikevin. Mixabin malze- 
meyê wan yê şer û bazarê ya sereke 
doza kurdan e, piştre pirsa Ermenis- 
tanê yê. Mijara Qibrisê niha ne aktuel 
e. Di mijara kurdan û Ermenistanê de 
sîlahê statûkoperestan tirkçîtiya ultra- 
nasyonalist e, şerxwazî ye, propagan- 
daya şehîd û gaziyan e... Pêvejoya 
“açilima“ dewleta tirk wisa kor kulek 
dimeşe. 

Ev proses, bi nîspetê tevgera welat- 
parêza bakurê Kurdistanê, mixabin bi 
yek alî dimeşe. Wekî nivîskar Hasan 
Yildiz berî çend salan van hewldanên 


aşitiyê bi nav kiribû, “aşitiyeke bê mu- 
xatab“! Di vê bazarê de kurd muxatab 
nayên girtin. DTP şansê xwe hebû, lê 
wê jî wekî nivîskarê tirk Avni Özgurel, 
dibêje xwe teslîmê ‘A. Öcalan“ kiriye. 
DTPyî û PKICyî li benda “nameyên 
imraliyê“ dimînin, heta ji wê derê işa- 
retekî were dan! 

Di vê mijarê de havînê “şereke nu- 
xoftî-sergirtî“ hebû. Nivîskarekî nêzê 
AKP‘ê û hikumetê Salih Yaylaci (in- 
ternethaber) roja 27‘ê Tîrmehê 
2009’an de bal dikşîne ser vê mijarê. 
Sernivîsa wî “Di çareseriya pirsa Kurd 
de şerê serkêşiyê“ ye. Bahsa vê yekê 
dike. işaret pê dide ku A. Öcalan ji 
hepsê hewl dide da ku ji derveyê wî ti 
kes tiştekî neke, muxatab û serkêşê vê 
prosesê her ew be. Ev rast e. DTP‘ê, 
KCK'ê, PKK’ê hemûyan wê demê li 
beramber raya giştî xebatên danasîn 
û danqebûlkirinê ji bo A. Öcalan 
dikir. Civîna meha tîrmehê ya Amedê 
em bi bîra xwe bînin. Belê wisa xu- 
yaye, lihevkirinekî pêkhat. Berî de- 
mekî rêberê PKK’ê name rêkir û 
“komên aşitiyê“ hatin Tirkiyeyê. 

Ji mafê rêberê PKK’ê û van der 
doran e, bereveniyê bikin, da ku di vê 
pêvajoyê de li A. Öcalan jî bê guhda- 
rîkirin û ew jî bi cureyekî sûdê ji vê pê- 
vejoyê werbigre. Lê eger ev pêvejo bi 
name û gotinên A. Öcalan ve were gi- 
rêdan, wê gelek zahmetî derbikevin 
pêş. 

DTP jî tê de tunebûna hêzek an 
dezgehekî ji aliyê kurdan ve, vê pro- 
sesê piştkul dike. Tevgera welatparêz 


a Bakurê Kurdistanê di asta navne- 
tewî de jî gelek lawaz û bêrûmet dibe. 
Roja çarşemê (28.09.2009) di prog- 
rama Mustafa Karaalioglu ya bi navê 
“Açik Göruş“ê de rojnamevan Avni 
Özgurel digot: “Ji aliyê Kurdan muxa- 
tabekî ciddî nîne. DTP jî xwe teslîmê 
PKK’ê kir. PKK jî li devê A. Öcalan di- 
nêre. Hûn nikarin wî muxatab bigrin, 
ew hêz û qudret nîne, çawa dibe, ew 
kesê ku demê girtinê gotina xwe ewil 
ew bû got;‘ez amade me xizmeta dew- 
letê bikim û piştre jî lêborîna xwe ji 
dayikên şehîdan xwestf' Keniya û got: 
“Nabe, li welatekî din, tevgerekî din 
bûya, wek mîsal li ba Shin Fein û IRA 
bûya, wê rêxistinê yekser dest jê ber- 
daya, lê li vir ne wisa ye.“ 

Niyet û fêlbaziya Avni Özgûrel li 
aliyekî, ku carekî A. Öcalan di name- 
yekî xwe de navê wî bi qencî dianî û ji 
hevalên xwe daxwaz dikir bi wî re 
hevdîtenekî bikin. Belê, demê min 
van gotinên Avni Özgûrel bihîst “kijîn 
ji dilê min çû!“ 

Ez ditirsim, nizanim hûn çi difiki- 
rin? 

Ev pêvejo divê berdewam be û ev 
xweziya aşitiyê jî bê muxatab nemîne! 

Ew kesên ku beşdarê hilbijartinên 
parlamentoyê û şarederiyan bûne, 
xelkê me dengê xwe daye wan, hûn li 
ku derê ne? Elîta siyasî û rewşenbîrên 
Bakurê Kurdistanê hûn li ku derê ne? 
Çima hûn bi avakirina muxatabekî 
hevbeş kurdewar, di vê prosesê de pa- 
rastina beşek ji vê sermiyanê me 
nakin? 

Rûdaw 


"Navên zarokan ji sedî 80-90 kurdî ne" 


Edip Polat 

Amed (Rûdaw) - Li Amedê li ser 
esasê zimanzani û zimanperweriyê 
çendin rewşenbir û mamoste bi navê 
Grûba Zaravayê Kurmancî (Kurdiya 
Jorîn) komek xebatê avakirin. Ber- 
devkê Koma Zimanperwer (Kur- 
mancî) Edîb Polat daxuyand ku koma 
wan wê wek “workshop” bixebite û ji 
bo pêşketin û xurtkirina kurmancî wê 
lêkolîn û lêgerînan pêk bîne. Polat bal- 
kişand ku li Amedê kurdî her diçe li 
kolanan û di qada siyasetê de zêde tê 
axaftin û ev yekê jî lê zêde dike: “Iro li 
Amedê navên zarokan ji sedî 80-90 bi 
kurdî ne.” Polat asîmilasyona jinan ji ya 
mêran jî zêdetir dibîne û dibêje planek 
wan heye ku têkilî bi Behdînan re dey- 
nin. 

Armanca sazkirina Koma Ziman- 

perwerçiye? 

Armanca sazkirina Koma Ziman- 


perwer pêşdebirin û nûjen- 
kirina zaravayê kurmancî 
ye. Em di wê baweriyê de 
ku, heta zaravayên 
kurdî yek bi yek xurt 
nebin û bi pêş nek- 
evin, kurdî jî bi te- 
vayî nûjen û xurt 
nabe. Zarav qels û 
teng bibin û li paş 
bimînin, ji nav wan 
kurdîyekxurt der- 
nakeve. Heta ew 
xurt nebin nêzîkî 
hev jî nabin. Em li 
dij in ku zarava- 
yek hemî kurdî 
entegreyî xwe bike. 
Eger di pêşerojê de 
zimanek yekgirtî ava bibe, wê li ser bin- 
geha xurtbûna zaravayan pêk were, ne 
ku li ser pişaftina wan. Mirov dikare 
bêje kurmancî tesîrek xwe li ser hemî 
zaravayan heye, lewma divê ewul ev 
zarave bê lêkolînkirin. Em qedr û qî- 
meta zaravayên din (Soranî, 
Dimilî/Hewramanî û lorî) ji bîr nakin, 
ew rastiyek me ne. Li Başûrê Kurdis- 
tanê bêtir (nexasim di fermiyetê de) 
bandora soranî gelek e, kurmancî ji paş 
ve dimîne. Li Tirkiyeyê kurmancî digel 
ewçend berfireh tê bikaranîn jî, hêj di 
nav perwerdeyê de cih negirtiye. Ji ber 
van sebeban û gelekên din ku niha li vir 
nikarin bên zimên, koma kurmancî 
pêwistiyek bû. 

Karê we wê tenê li Amedê bimeşê? 

Karê l<omê heta demekê wê tenê li 
Amedê bimeşe, lê li gor şertan ev yek 
dikare were guhertin, nûnertî an şax 


bên vekirin. Niha pirsgrêka me ya ewul 
fînans e, tu alîkarî ji me re nayê, em bi 
alîkariya endaman xebatên xwe din- 
meşînin, sazî, dezgeh, kom, komel bi 
me ve girêdayî nîn in û em jî bi kesekî 
an saziyekî ve ne girêdayî ne. 

Wê koma we tenê li ser înternetê û di 
nava rewşenbîran de bixebite? Bawe- 
riya we heye ku karekî li ser înternetê 
bandora wê li kolanan hebe? 

Koma me wê ne tenê li ser înternetê 
be, ji ber ku em dê xebatên “workshop” 
bikin, xebatek teknîkî û akademîk e, ne 
popular e. Ji mehê an 15 rojan carekê 
dê bicivin û encama van civînan di în- 
ternetê de an weke kovar çap bikin. 
Kolan, mal, dibistan, qahwexane hemû 
ji bo me dibe ku bibin qadên xebatê. 

Tê îdiakirin ku mêr ji jinan zêdetir 
asîmile dibin; mêr li derve ne, diçin 
leşkeriyê, diçin welatên xeribiyê. Gelo 
eleqeya jinan û a mêran li serziman 
wekhevin? 

Ev yek li gor herêman an bajaran tê 
guhertin. Eger ji bo Dêrsimê em bêjin, 
rewş dijraberî vê yekê ye, ji ber ku 
xwendin û nivîsîna jinan li vê herêmê 
ji sedî 90 e, ango jin hemû di dibistanên 
Tirkan de ji mecbûrî xwendine. Asîmî- 
lasyon bi xwendina tirkî re heta îro 
qayiş kişandiye û ew şopandiye. Hemû 
mêrên ku bi tirkî hîn dibin asîmîle 
nabin, lê jinên ku bi tirkî hîn dibin bêtir 
û ji ber gelek sedeman hêsantir dev ji 
kurdî ber didin. Ev texmîna min e, divê 
were lêkolînkirin. Jinên Kurd bêtir zi- 
manê me neparastibana, me niha doza 
“Zimanê Dayikê” nedikir, me wê ya 
“Zimanê Bav” bikirana! 

Li Amedê axaftina bi kurdî di çi astê 


de ye?Mînak li kolanan, li bazarê, li 
civînên civakî û siyasî, li malan... 

Li Amedê 10-15 sal berê li kolanan 
kurdîaxaftin gelek hindik bû. Zimanê 
siyasetê ji %100 bi tirkî bû. Li bazarê jî 
ji bilî taxên feqîran rewş wiha bû. Niha 
ev yek roj bi roj tê guhertin. Zimanê si- 
yasetê ber bi kurdî vedigere, li kolanan 
xelk ji kurmanciya xwe fedî nake, 
navên zarokan ji sedî 80-90 bi kurdî ne. 
Lê axaftinên li partiyên siyasî ji ber se- 
bebên qanûnî pêwîst e ku bi tirkî bin. 
Amed bajarekî ku bi koça hemwelati- 
yên li gund û navçeyan mezin bûye, 
nufûsa vir bûye milyonek. Bajarek têkel 
e, ji bilî Kurdan Tirkmen hene, Qaqo- 
yên esiltirk, Ereb, Suryan, koçberên 
Tirkên Bulxaristanê, Ermen û bajarva- 
niyên kevnare yên ku ji wan re dibêjin 
“gedê bajêr” hene. 30-40 sal berê bajar- 
vanî pir bûne, lewma kurdî kêm bûye. 
Axaftina kurdî, bi kurmancî û zazakî 
ye, di malan de jî di kolanan de jî her 
diçe bi pêş dikeve. Zarok zimanê tirkî 
ne ji dê û bavan be jî, bêtir ji dibistanan 
û TV’yan hîn dibin. 

Xebatên we bi herêma Behdînan re di 
çi astê de ne? 

Planek me heye ku em têkilî bi Beh- 
dînan re deynin. Eger em têkilî daney- 
nin, piyek vê xebatê wê seqet bimîne. 
Duhok û navçeyên wê parçeyek kur- 
mancî ne. Lê divê ew jî têkiliyek wiha 
pêwîst bibînin, ne tenê em. Em dizanin 
ku demek berî niha bo kurmancî di 
nava perwerdeya Herêma Kurdistanê 
de cih bigre, ez jî di nav de gelek rew- 
şenbîran name ji serokê Herêma Kur- 
distanaê birêz Mesut Berzanî re 
şandibûn. Herwiha arîşeyên perwer- 


deya seretayî li Başûr hêj didomin. 
Pirsa “kengê” niha ez nikarim bibersi- 
vînim. 

Ji bo perwerdeya ziman li dibistanan 
we herêmek pîlot hilbijartiye? Niha 
derfetekî yasayî hebe ji bo perwerdê 
kadroyên we hene? 

Dewleta Tirk hêj destûr nade ku em 
biçin dibistanan bo dersdayina bi 
kurdî. Lewma hêj dema nîşankirina 
herêmek pîlot nehatiye. Lê em qadro- 
yên perwerdeyê amade nakin, ar- 
manca me ne ev e. Eger dewlet bi xwe 
qadroyan perwerde neke, ev kar na- 
meşe. Lewma niha amadekariya veki- 
rina Kurdolojiyê li Zanîngeha Artûklû 
(Mêrdînê) tê meşandin. Saziyên dîtir li 
Amedê hene, Kurdî Der heye, Enstî- 
tuya Kurdî heye ku ew vî karî dikin. 

Di nav armancên we de çapkirina 
pirtûkên dersa hene? 

Belê. Ewul emê ferhanga bêjeyên 
teknîkî biweşînin. Mînak peyvên ten- 
durustiyê, çapemeniyê, aboriyê û en- 
dezyariya maşîneyan, peyvên dad- 
weriyê... 

Hinek mînakên balkêş hene ku ma- 
mosteyên bi kurdî re mujûl dibin li 
malê bi tirkî diaxifin. Li mala we, li 
mala hevalên koma we rewş çawa 
ye? 

Ez û hevjîna xwe bi du zimanan 
(kurdî-tirkî) diaxifin, di jiyana xwe de 
em kurmancî bi kar tînin, me bi hev re 
wergerek ji kurmancî bo tirkî pêk anî. 
Du keçên me hene, ya mezin ku ew çar 
salî ye, her du zimanan jî dizane. Lê ya 
biçûk hêj salûnîv temenê xwe heye, hêj 
naaxife. 


Şaredariya Şemrexê piştevaniya 360 xwendekarên zanîngehê dike 


Çiya Mazî 

Şemrex, navçeyek Mêrdînê ve ye li 
ser rêya Amed û Dêrika Çiyayê Mazî 
ye. Wê jî bi navê xwe yê tirkî bandor ji 
wî çiyayî stendiye û bi tirkî bûye Mazi- 
dagi. Di nava çiyayên ku ne pir bilind 
in de maye û xwedî hewayek pir xeş û 
hênik e. Piştî niv seetê ku mirov ji Mêr- 
dîn dihere Şemrexê ez ji erebeyê dake- 
tim, biqasî bêhnekê li nava sûkê 


geriyam û min yekser berê xwe da Şa- 
redariyê. Me piştî qedandina dibistanê, 
bi havre di wê şaredariya biçûk de dest 
bi kar jî kiribû. Bihev re jî me êş kişan- 
dibû di wan deman de, em bêhnteng 
bûn, birçî man û hinekî kêm jî be keni- 
yan. Nêzî pênc salan ez û Şaredarê 
DTP’ê yê Şemrexê yê niha Hesip 
Aktaş, di heman şaredariyê de, bi hev 
re, bi karmendî xebitin. Ez iro çûm se- 
redana wî. 

^Bi vê serdanê re me demên berê jî 
bibîr anî. Serokeşîr di sala 1986’an de- 
bûbû şaredar. Ne rêbazek modern, ne 
karekî bi rêk û pêk û ne meaşekî wek 
yê mirovan. Bi rastî ez niha pir ecêb- 
mayî dimînim ku me wê demê çawa ji- 
yana xwe didomand. 24 mehan ango 2 
salan me meaş nedistend û bi bacê me 
debara xwe dikir. Eger ew jî di destê şa- 
redar de bûya, ji xwe ew jî nedida me, 
lê ew di destê maliyê de bû û hinekî 


- 



Şemrex 


qirrika me şil dikir. Meaşê me bûbû ef- 
saneyekê li sûka Şemrexê, zarok jî pê 
dikeniyan. Piştî kû em herdû jî ji ber vê 
tahdeyê çûn daireyek din, têkiliya me 
hinekî qut bûbû. 

îro ku ez çûm şaredariyê, min hîs kir 
ku êdî şaredarî ne ya eşîran e û ne ya 
serdestan e. Mirov bi rastî jî hîs dike ku 
ya me bi xwe ye. Şaredar di nava kar- 
mendan de û li ser piyan bû, dixebitî. 
Bi wî awayî jî ez pêşwazî kirim. Bi kêf 
û henekên karmend û karkeran re em 
derbasî meqamê wî bûn. Ne tenê ez bi 
wî awayî pêşwazî kirim, min dît ku 
bêhnek din jinên ji ber mala xwe rabû- 
bûn û hatibûn jî bi heman şêweyî pêş- 
wazî kir. Dû re em ketin peyvê. Wî 
dest bi peyvê kir got: “Ez ji karê xwe 
memnûn in, ji mirovên xwe memnûn 
im. Ji bilî hinek tevlihevhezan. Tiştê ez 
dikim bi dilekî rehet, bi kêfxweşî 
dikim. Derfet kêm in. Lê tiştên em 
karin bikin jî pir in.” 

Şaredar Hasip Aktaş îsal wekî cara 
yekemîn alîkariya aborî bi 360 xwen- 
dekarên ku ji şemrexê çûne zankoyan 
kiriye û dibêje “wê ev alîkarî bidome.” 
Wî û meclîsa xwe di wan 6 mehên piştî 
hilbijartinê de bi awayê xulase ev ki- 
rine: 1500 mt xeta avê ya sereke çêki- 
rine, êdî av dihere her derê, 2000 metre 
kanala ava pîs çêkirine. Nêzî 9 hezar 
metre rê û kuçe beton û parke bûne. 
Hemû konteynirê çopê hatine nukirin 
û zêdekirin. Her der dezenfekte dibe û 
av jî klor dibe. Di warê çandî de jî ev ki- 
rine û dikin: Pêşbirkên sporê çêdikin. 



HasipAktaş 


Ji şaredariya Farqînê komên şano, 
muzik, folklorê anîne û bi gel re hunera 
wan parve kirine. Di 2009 an de burs 
dane 360 heb xwendekarên diherin 
zankoyê. Bi projeya ku AB pejirandiye 
jî wê 75.000 T1 yî di warê çandê de pê 
xebatên baş çêbikin. Lê tiştê ku bala 
min kişand li nava bajêr yek jê jî rêya 
Diyarbekir-Dêrikê ku di nava bajêr re 
dihere. Ev rê mezin e û ne pir paqij e. 
Herwiha lempê trafîkê jî tune ne. Ev jî 
aidî saziya reyan ye. Ewê serî li wê sa- 
ziyê bidin da ku baş pakij û boyax bikin 
û peyarêkan nû bikin. Di dawiya soh- 
beta me de, ez jê re pêşniyazên xwe di- 
bêjim û hêvî dikim ku bi wê biryarê, bi 
vê hişmendî û nêrînê dê xebatên wan 
dewam bikin û bi pêşkevin. 

Davutoglu siyaseta "sifir problem" didomîne 



Wezîrê Derveyê Tirkiyeyê Ahmet Davutoglu û Serokê Herêma Kurdistanê Mesûd Barzanî 


(Wêne: AFP) 


Hêmin Xoşnaw 


Hewlêr - Piştî proseya azad- 
kirina îraqê, Ahmet Davutoglu 
yekem berpirsê Tirkiyeyê ye ku 
bi awayekî fermî seredana He- 
rêma Kurdistanê kir. Wezîrê 
Dervê yê Tirkiyeyê Davutoglu 
êvara 30ê cotmeha 2009’an li 
gel şandeke aborî û hikûmî gi- 
hîşt Hewlêrê û ji aliyê Serokê 
Herêma Kurdistanê, Serokê 
Parlamenê û Serokê Hikûmeta 
Herêma Kurdistanê hat pêşwa- 
zîkirin. 

Piştî ku Hikûmeta DYA’yê di 
dawiya sala borî de li gel Hikû- 
meta Iraqê gihîşte rêkeftinekê 
ku hêzên xwe heta dawiya sala 
201 l’an ji Iraqê vekişîne, di siya- 


seta Tirkiye ya li beramberî He- 
rêma Kurdistanê jî guherînek 
hate holê. Guherînê yekem car 
bi civîna Berpirsê Dosya îraqê 
li Wezareta Derve ya Tirkiyê 
Osman Ozçelîk li gel Serokê 
Herêma Kurdistanê Mesûd 
Barzanî xwe nîşan da. Lê sere- 
dana Davutoglu bo Herêma 
Kurdistanê bi awayekî eşkere 
başbûna peywendiyan diyar kir. 
Vekirina konsolxaneya Tirki- 
yeyê li Hewlêrê xaleke din a gi- 
rîng bû di gotûbêjên navbera 
Serokê Herêma Kurdistanê 
Mesûd Barzanî û Davutoglu de. 

Barzanî di civîna çapemeniyê 
ya li gel Davutoglu ev serdan 
wek serdaneke girîng wesif kir 
û biryara vekirina konsolxa- 


neyê jî wek pêngaveke gelekî gi- 
rîng bo tevahiya herêmê binav 
kir. Davutoglu di civîna çape- 
meniyê ya hevbeş de li gel Bar- 
zanî çend caran bahsa PKK’ê kir 
û ragihand ku hebûna PKK’ê li 
Bakurê îraqê astengiyan dixe 
pêşiya pêşketina peywendiyên 
herdu aliyan. Serokê Herêma 
Kurdistanê jî daxuyand: “Em ji 
kuştina lawên Kurd û Tirk dilgi- 
ran in û ticarî piştevaniya tun- 
dûtûjiyê nakin. Em piştgiriya 
pêngavên rêzdar Erdogan ên bo 
çareserkirina Pirsa Kurd dikin.” 

Lêkoler û nivîskarê Tirk Bas- 
kin Oran jî ev pêngav bi erênî 
wesif kir lê li gor wî gvyek hi- 
nekî dereng hat: “Ji demekê ve 
eşkere bûye ku Hikûmeta Ba- 


kurê Iraqê girîngiyeke aborî, si- 
yasî, ewlekarî û bazirganî dide 
Tirkiyê. Loma diviyabû hikû- 
metê di demeke zûtir de ev 
pêngav bavêta, lewre wê pro- 
seya “Rêvebûna li pirsgirêka 
Kurd” li Tirkiyê bileztir bipêşve.” 

Berpirsê Odeya Parêzerên 
Amedê Emîn Aktar jî serdana 
Davutoglu bi gaveke giring nir- 
xand û got: “Bi vê pêngavê Tir- 
kiye Hikûmeta Herêma Kurdis- 
tanê nas dike. Lê eger Tirkiyê 
bixwaze PKK’ê tune bike û dax- 
waza hevkariyê ji rayedarên 
Herêma Kurdistanê bike, wê 
qrîzeke hê mezintir peyde bibe, 
ji ber mantiqê daxwazeke wisa 
ji rastiyê zêde dûr e û Hikûmeta 
Herêma Kurdistanê dikare di 
çareserkirina vê pirsgirêkê de 
rolekê sereke bilîze. Eger Tir- 
kiye daxwazeke bi vî awayî ki- 
ribe jî, bi baweriya min Serokê 
Herêma Kurdistanê û Serokko- 
marê îraqê wê red bikin û bere- 
vajî vêya wê daxwazê ji Tirkiyê 
bikin ku pirsgirêka kurd bi awa- 
yeke demok- ratîk çareser bike.” 

Li aliyê din serokê KCK’ê 
Murat Karayilan serdana Davu- 
toglu ji bo Rûdawê şîrove kir û 
got ku Davutoglu siyaseta xwe 
ya “sifir problem” li gel cîranên 
Tirkiyeyê didomînê. Karayilan 
got ku siyaseta Davutoglu ne 
zêde xwedî prensîb e û di siya- 
seta wî de bêtir biserxistina kar 
û encam girtin giring in û anî 
ziman ku vekirina konsolxa- 
neya Tirkiyeyê li Hewlêrê jî 
nayê wateya ku Tirkiye Herêma 
Kurdistanê nas dike. 


Li Sûriyê binpêkirina mafên mirovan didome 


Besam Mistefa 


Rêjîma Baas bi serokatiya 
Beşar Esad li seranserê Sûriyê, li 
dijî çalakvanên mafên mirovan 
û bi taybetî jî li dijî kurdan êrî- 
şên leşkerî didomîne, wan des- 
teser dike û nahêle tu ramaneke 
cuda di raya giştî de cih bigre. 

Roja 28’ê cotmehê dozgerê 
leşkerî yê Qamişlo di dijî çar 
kurdên ku jiber rêzgirtina bîra- 
nîna Helebçe û rawestandina | 
kolanê hatibûn desteserkirin, 
rûniştineke nû lidarxist. Kur- 
dên bi navê Evdilselam Meh- 
mud, Xelîl Mihemed, Mihe- 
med Isa û Ramî Hesen di adara 
2009’an de ji ber li kolanan bi 
armanca bîranîna Helebçe ra- 
westiyabûn hatibûn desteserki- 
rin û di dawiya nîsana 2009’an 
de hatibûn azadkirin. Dadgeha 
leşkerî ya Qamişlo wan bi hin- 
ceta gurkirina nakokiyên mez- 
hebî û bi derxistina tevlîhevi- 
yan’ tohmetbar kiribû. Dadgeh 
ji bo roja 25’ê mijdarê hat paşve- 
xistin. 

Sazî û rêxistinên parastina 
mafên mirovan li Sûriyê yên 
ereb û kurdan windabûna bi 
zorê ya Mamoste Behcet Bra- 
hîm şermezar kirin. Rêxistina 



Kurdên li Sûriyê dijîn di kolanan de bi tirsa destegirtinê dimeşin 


MAF di derbarê windakirina 
Brahîm de 26’ê cotmehê daxwi- 
yaniyek belav kir. Di daxwiya- 
niyê de tê gotin ku kesayetiya 
kurd a naskirî û niştîmanper- 
wer Behcet Brhamîm hê win- 
dayî ye û cihê mayîna wî nayê 
zanîn: “Ji sibeha 20’ê cotmehê li 
bajarê Amude ji aliyê mefreze- 
yeke Ewlekariya Siyasî ve hat 
desteserkirin û di heman rojê 
de wî raguhastibûn şaxa Ewle- 
kariya Siyasî ya Hesekê. Behcet 
Begê 58 salî bavê şeş keç û du 
kuran e, rewşenbîr û çalakvan e 
û li gel malbata xwe li Amudê 
dijî.” 


Ji aliyê din Rêxistina Kurdî 
Bo Parastina Mafên Mirovan û 
Azadiyên Giştî li Sûriyê (DAD) 
du daxwiyanî belavkirin û bal- 
kişand ser binpêkirinên Hikû- 
meta Sûriyê ku li dijî kurdan 
dimesîne. Li gor daxwiyaniya 
ku di 22’ê cotmehê hat belavki- 
rin, Dadgeha Bilind a Ewleka- 
riya Dewletê wek dadgeheke 
awarte û ne yasayî’ tê bi nav 
kirin. “Roja 20’ê cotmehê rûniş- 
tineke nû ya dadgehkirina Şukrî 
Xalid Umer, Ceger Şêxmûs, Sef- 
qan Reşîd Xelo û Reşîd Xelo hat 
lidarxistin.” DAD ev dadgeh 
şermezar dike û dide zanîn ku 


rûniştin ji bo 13’ê mijdarê hatiye 
paşvexistin. Herwiha eşkere kir 
ku di heman rojê de Nasir Mi- 
hemedê ji gundê Girê Pirê yê 
bajarê Qamişlo ku di roja 6’ê te- 
baxê de hatibû desteserkirin, 
hat dadgehkirin û rûniştina wî 
jî bo despêka mijdarê hat paşve- 
xistin. 

DAD di daxwiyaniya din de 
jî ragihand ku dewriyeke Ewle- 
kariya Siyasî li Helebê roja 15’ê 
cotmehê digre gser mala kur- 
dekî li taxa Eşrefiyê û çalakvana 
jin û endama saziya Stêr a girê- 
dayî Partiya Yekîtiya Demokrat 
(PYD) Menal Brahîm û danişt- 
vana taxa Kornîş a Qamişlo 
desteser kirin. Herwiha di 
heman rojê de Rojhat Mistefa 
17 salî li bajarokê Cindrêsê girê- 
dayî Efrînê ji aliyê hêzên ewle- 
kariya Sûriyê ve hat desteser- 
kirin. 

Herwiha roja 5’ê cotmehê 
dozgerê leşkerî yê Qamişlo di 
derheqê xortekî kurd bi navê 
Kêfxweş Yasîn de biryara zin- 
dankirina 3 mehan û texrîmki- 
rina bi 100 lîreyên Sûrîgirt. 
Yasîn bi gurkirina nakokiyên 
mezhebî, jiber hêzên ewleka- 
riyê gerdeniyek ku dişiba ala 
kurdî li gel wî dîtibûn hatibî te- 



Kurd li hember 
demeke dijwar 
in 


Ji hatina Barack Obama bo ser 
desthilata DYA’yê, di du waran 
de pêşveçûnên berbiçav, ku ji bo 
kurdan girîng in, tên dîtin. Ji ali- 
yekî ve ji îddîayên Obama yên ji 
bo aştiyê ti encamek derneket. 
Berovajî vê çendê, hem li îraqê û hem li Afxanîstanê şer bilind 
bûye. Di van mehên dawî de Pakistan jî bûye meydana şerekî 
nû. Ev rastiya hanê careke din îspat dike ku aştî wê ne bi xwes- 
teka Obama û Amerîka pêk were, lê gelên vê deverê şer û aş- 
tiyê diyar dikin. Eger rastiya gelên herêmê li ber çav neyên 
girtin, ji xwe ti proje bi ser nakevin. Yanî aştî girêdayî çareser- 
kirina pirsên netewî û civakî yên xelkê herême ne ku heya niha 
bê çare mane. Di vî warî de ji herkesî zêdetir pêdiviya gelê kurd 
bi aştiyê heye, çunkî ji her kesî zêdetir gelê kurd bûye qûrbanê 
şer. Lê ji bona kurdan pêkhatina aştiyê ne xwestekek hêsan e, 
hêj danûstana aliyên pêwendîdar li gel kurdan ne li ser bin- 
gehê maf û adaletê ye. Danûstan li ser bingehê hêzê tê kirin, kî 
xurte, ew xwedî mafe, ew xwedî gotine. Eger ku mantiqê aştî 
û biratiyê ev be, gelekî zehmete ku aştî pêk were. 

Di aliyê duyem de: Hêzên statuqoparêz carek din di herêmê 
de xurt dibin. Di dema desthilata serokê berê yê DYA’ye Ge- 
orge Bush de tirsek mezin li ser desthilatdarên Rojhilata Navîn 
Lcêbûbû, ne xasim paşî nemana Saddam welatên dagirkerên 
Kurdistanê ketibûn xofek mezin. Bi rengekî tevayî siyase- 
ta Bush nedihatin pejirandin, lê helwêstên wî ji bo guheran- 
dina hin rejîmên weke rejîma Saddam Huseyîn, Sûriye û 
Iranê gavên rast bûn. Ne tenê ji bona kurdan, belkî ji bo te- 
vaya Rojhilata Navîn guhertina statuquyê pêdiviyek dîrokî ye, 
lê Obama berovajî vê yêkê dixwaze rewşa heyî biparêze. We- 
latên ku herî zêde ji vê rewşê sûd digirin, dagirkerên Kurdis- 
tanê ne. Mirov eşkere dibîne ku Tirkiye di vê demê de li ser 
astê herêmî gelekî aktîf bûye, bi Sûriye, îran û îraqa erebî re 
pêwendiyên stratejîk ava dike. Gelo di rewşek wiha de lihev- 
hatina dijminên kurdan tê çi wateyê? Goman nîne ku danûs- 
tandina van welatan li dijî berjewendiyên kurdan e. Tirkiye ji 
aliyekî ve bahsa çareseriya pirsa kurd dike, ji aliyê din ve jî bi 
her awayî li dijî kurdan tevdigere. Çareseriya ku îro Hikûmeta 
Tirkiyeyê ji kurdan re dixwaze, çareseriyek li ser bingehê tû- 
nekirina PKK’ê ye, di vî warî de guhertin di siyaseta Tirkiyeyê 
de nîne. Ev jî nabe çareserî. Pirs ne PKK, yan hêzeke din e. Ya 
girîng ewe ku her çareseriyeke ku li ser bingeha tesfiyekirina 
hêzeke kurdî werê meşandin, di wir de niyetên paqij nayên 
dîtin. Hêj Hikûmeta ErdoKlan jî li ser vê siyasetê dimeşe. Me- 
tirsiyên mezin li ser Başûr jî hene. Xuya ye DYA’yê giraniya 
xwe daye ser navenda îraqê. Di mesela Kerkûk de hemû aliyên 
pêwendîdar, li hûndur û derveyî îraqê, naxwazin mesele li gor 
berjewendiyên kurdan bê çareser kirin. Ji derveyî kurdan, 
hemû aliyên ku dixwazin tevlî hilbijartinên pêş yên Parlamena 
îraqê bibin, li dijî zîvirandina Kerkûkê bo ser Herêma Kurdis- 
tanê tevdigerin. Di vî warî de Tirkiye rolek taybet girtiye ser 
xwe û dixebite ku aliyên navborî li dijî kurdan organîze bike. 
Di heman demê xwe dostê kurdan nîşan dide. Beriya niha Tir- 
kiye li hember Israîl jî bi awayekî wiha tevgeriya, lê rayedarên 
Israîlê şiyar bûn û helwêstek dijwar li hemberî ErdoKlan û hi- 
kûmeta wî girtin. Lê hêj ev siyaseta du rû ya Tirkiyeyê ji bona 
kurdan ronî nebûye. Kurd li hember berjewendiyên stratejîk 
ên netewa kurd, weke ku pêwiste, ne şiyar in. Mirov dikare 
bêje ku hin gavên biçûk ên Hikûmeta Tirkiyeyê dihêle ku lîs- 
tokên mezin neyên dîtin. Divê kurd meseleya aştiyê bi dijmi- 
nên xwe re weke meseleyek stratejî bigirin dest û di vî warî de 
xwedî proje bin. Eger na, di nava pêşveçûnên rojane de, ewê 
pirsa netewekî winda bibe. Berpirsê vê yekê jî ne dijmin in, 
belkî siyasetmedarên kurd in. 


wanbarkirin. 

Hat ragehandin ku bûyera 
gundê Mişêrfe li rojavayê bajêrê 
Hums li navenda Sûriyê hêj di 
tariyê de maye. Bûyera Mişêrfe 
roja 14’ê cotmehê li gundê nav- 
borî qewimî. , Conî Silêmanê 
ku li pêşiya dikaneke gund ra- 
westiyayî bû ji aliyê dewriyeke 
nobedarên sînor û ewlekariya 
leşkerî ve hatibû gulebaranki- 


rin. Di bûyerê de Conî Silêman 
û Samî Matûq jiyana xwe ji dest 
didin, du kesên din jî birîndar 
dibin. 

Di derbarê vê bûyerê de sazi- 
yên parastina mafên mirovan 
daxwaz ji hikûmetê kirin di de- 
meke nêzîk de, lêkolînan bikin 
û kesên tawanbar bidin ber 
dadgehê. 

Rudaw 


Prof. Udo Steinbach: 


"Pirsgirêka kurd pirsgirêka Filistînê ya sedsala 21'an e" 


Nasredîn Akyol 


”Berê wê ne li serxwebûnê ye, lê li 
xweseriyek berfireh di çarçoveya Dew- 
leta Iraqê de ye.” Prof. Udo Steinbach 
pisporê Zanistê Îslamî û Rojhilata 
Navîn e û ji sala 1976’an heta 2006’an 
dîrektorê Enstîtuya Alman ya Orîent li 
Hamburg ê bû. Ji bo Rûdawê emli ser 
rewşa dawî ya li Rojhilata Navîn û pirs- 
girêka Kurd li herêmê bi Steinbach re 
axifîn. 

Pirsgirêka heri giring ku Rojhilata 
Navîn pê re rû bi rûye, kîjan e? 
Pirsgirêka di navbera Filistîn û !s- 
raîlê pirsgirêka herî dijwar e li Rojhilata 
Navîn. Bêyî çareserkirina pirsa Filis- 
tînê, bi awayekî ku Filistînî bibin xwedî 
îdentîteyek xweser, wê aştiyek ma- 
yinde li Rojhilata Navîn ne gengaz be. 
Rola kurdan ji bo aştiya li herêmê çi 
ye? 

Pirsgirêka kurd ji bo aştiyek demdi- 
rêj pirsgirêkek bingehîn e. Ez carnan 
pirsgirêka kurdan bi ya Filistînê ya sed- 
sala 21’an bi nav dikim. Wek ku çarese- 
riyek mayinde bêyî çareserkirina pirsa 
Filistîne ne mimkin e, ev yek ji bo pirsa 
kurd jî derbasdar e. Divê çareseriyek 
wiha bê dîtin ku gelê kurd li Rojhilata 
Navîn bibe xwediyê statûyek siyasî ku 
destûra wê yekê bide ku îdentîteyek 
kurdî karibe xwe nîşan bide. 

Di vê dema dawîn de li Tirkiyê pro- 
seyek heye ku bi ”Vebûna ber bi de- 
mokratiyê” tê bi nav kirin. Hikûmeta 



Prof. Udo Steinbach 

Tirkiyeyê di vê pêvajoyê de ciddî ye, 
bi rastî dixwaze pirsgirêka Kurd ça- 
reserbike? 

Fi gor min hikûmeta niha ya Tirki- 
yeyê di çareserkirina vê pirsê de ciddî 
ye. Proseyek dirêj e û ev nîqaşên demo- 
kratiyê ku em niha dijîn pêngaveke nû 
ye di vê pêvajoya ku piştî hatina AKP 
ya ser desthilatê dest pê kir. Di vê pê- 
vajoyê de naskirina îdentîteya kurdan, 
çand û zimanê kurdî hebûn. Ev gav 
hemû pêşiya vê pêngava ku niha heye 
hatin avêtin û ji ber wê jî ez bawer 
dikim ku hewldanên niha yê AKP’ê ji 
bo bipêşxistina demokratiyê li Tirki- 
yeyê û qebûlkirina mafê kurdan di çar- 


çoveya civakek demokratîk ciddî ne. 
Ev pêvajoya dawî însyatîfek Tirki- 
yeyê bi xwe ye, an jî berjewendiyên 
din jî li paş vê yekê hene? 

Herdu jî ne. Tirkiye piştî desthilata 
dehsalan ya Kemalîst pêvajoyek 
duyem ya pêşketinê dijî û niha partiyak 
heye ku dixwaze demokratiyê pêşve 
bibe û dixwaze pozisyonekî bihêztir li 
hemberî dewletê bide cîvakê. Wek ku 
dîmensyonekî hundurîn ya vê hewl- 
dana çareserkirina pirsgirêka kurd 
heye, ev pêvajo xwedi dîmensyonekî 
derve ye jî. Tirkiye ji bo xwe di lêgerîna 
roleke nû li herêmê de ye û ji bo vê 
yekê jî hewl dide ku çarçoveyekî nû ji 


bo siyaseta xwe ya derve li Rojhilata 
Navîn, Qafqasya, Asya Navîn û li Bal- 
kanê biafirîne. Eger ew bixwaze bi vê 
rola xwe ya nû rabe, pêwistiya wê bi 
çareserkirina pirsên navxweyî heye. 
Cihê Îsraîlê di nav siyaseta Tirkiyê ya 
derve ya nû de ninê? 

Bersivandina vê yekê vê gavê zor e. 
Fê ev tişt tê ditîn ku di çarçoveya kon- 
septa Tirkiyeyê ya nû de rola Îsraîlê ji 
nû ve tê pîvan û ev yek ji zû ve tê dîtin. 
Meyla Tirkiyeyê û civaka wê ber bi we- 
latên Musulman û Filistîniyan e. Bêgû- 
man wê guherînekê di pêwendiyên 
herdu welatan jî bi xwe re bînê. Wê di 
dawiyê de ev pêvajo ber bi têkçûna pê- 
wendiyên Tirkiye û Îaraîlê ve herê, an 
jî wê pewendî tenê di çarçoveya mija- 
rên bijartî de bên meşandin, ev yek 
niha ne diyar e. Wekî din dibe ku ev 
helwesta Tirkiyê li hemberî Îsraîlê bibe 
sedema gengeşiyan di navbera wê û 
welatên Ewrûpa û DYA’yê de jî. 

Berê Herêma Kurdistana îraqê li ku 
ye? 

Berê wê ne li serxwebûnê ye, lê li 
xweseriyek berfîreh di çarçoveya Dew- 
leta îraqê de ye. Kurd wê dewletek na- 
vendî û bihêz ku di bin bandora ereban 
de be, êdî qebûl nekin. Ez bawer dikim 
ku giring e îraq bi sîstema federaliyê bê 
organîzekirin û di çarçoveya vê Fede- 
raliyê de wê pêwistiya kurdan bi xwe- 
seriyek berfireh hebe. Berovajî demên 
berê, li Tirkiyeyê jî helwest hatiye gu- 
hertin û niha Tirkiye jî amade ye ku 


statuyekî kurdan di çarçoveya dewleta 
îraqê de qebûl bike. Pirsa din ew e, ka 
erebên îraqê wê dewletek ne navendî 
ku tê de rola kurdan di astekî berbiçav 
de hebe, qebûl bikin. 

Çareseriya herî baş ji bo pirsa Ker- 
kûkêçiye? 

Çareseriya herî baş ew e ku hewlda- 
nên ji bo girêdana Kerkûkê bi Herê- 
mek Federal ya Kurd, di bin hemû 
şertan de, bi dawî bên. Di dîrokê de 
Kerkûk ti carî bi giraniyek berbiçav 
xwedî îdentîteyek kurdî nebûye. Divê 
di navbera serkirdayetiya kurd û Bex- 
dayê de - tevlî li ber çav girtina berje- 
wendiyen siyasî û aborî yên herdu 
aliyan - kompromîsek bê ditîn. 
Almanya dixwaze ku pirsa kurdan 
bê çareserkirin? 

Ev bi rastî dîskrêpanzek e. Ji aliyekî 
ve em gelekî dixwazin ku pirsgirêka 
kurd bê çareserkirin. Fi Almanyayê ji 
kesên ku ji Tirkiyeyê hatine ji sedî 25’ê 
wan zêdetir kurd in û bihev re jiyanek 
aştiyane di navbera tirk û kurdan li Al- 
manyayê gelekî di berjewendiyê me de 
ye. Fi aliyê din jî rastiyek heye ku Al- 
manya wekî pêwist tiştekî ji bo başki- 
rina pêwendiyên tirk û kurdan nake. 
Ne li Almanyayê ku pirsgirêka kurd bi 
awayekî sîstêmatîk tê piştguhxistin û 
ne jî li Tirkiyeyê ku ne Almanya û ne jî 
YE ti însiyatîfên hêjayî bahskirinê ji bo 
lihevhatina kurd û tirkan li Tirkiyeyê 
nadin meşandin. 


Rojîn: 

"Êz dest ji qirika Serdar Tur 
bernadim!" 


Köln (Rûdaw) - Hunermend Rojîn li hem- 
berê nivîsara rojnamevanê tirk Serdar Turgut ku 
di rojnameya Akşamê de bi zimaneke kirêt êrişê 
ser wê û kurdan kiribû, bi riya parêzerê xwe doz 
vekir. Rojîn ji dozgeriyê daxwaz kir ku Turgut bê 
cezakirin. Rojnameya Akşamê jî jiber ku kesa- 
yetiya wê şikestin, tazmînat bidin wê. Rojin di 
daxuyaniya xwe de lêborîna Turgut bibîrxist û 
got ku ew paş ve gav navêje û wê li benda dad- 
gehê be. 

Rojin di derbarê mijarê de daxuyaniyekî da 
Rûdawê û balkişand ser pêvajoya dozgeriyê û bi- 
bîrxist ku ew li benda dadgehê ye: “Helwesta 
min neguheriye; parêzara min dozê dişopîne. 
Tiştê ku qewimî ye ne tenê li dijî kasayetiya min 
e, lê li dijî hemû jinan û kurdan e. Ez ji piştgiriya 
saziyên jinan, dost û hevalên xwe kêfxweş im û 
spas dikim. Me ji dozger daxwaz kir ku beriya 
hertiştî gotarên Turgut ji înternetê rakin.” 

Parêzera Rojin Ulkerê Mucteba Kiliç jî di da- 
xuyaniya xwe de balkişand ser xebat û kesaye- 
tiya Rojînê û wiha domand: “Rojîn bi keda xwe 
û bi duayên dayika xwe hatiye vê astê. Jineke hu- 
nermend, naskirî û xwediyê gelek heyranan e. 
Navê Rojînê bûye marka, ji ber vê yekê êrîşên li 
dijî wê bi wate ne.” 

Piştî ku nîvîsara Serdar Turgut a li hemberê 
Rojînê di 24’ê cotmehê de hat weşandin saziyên 
jinan, komeleyên sivil ên civakî, gelek huner- 
mend nerazîbûnên xwe diyar kirin û destnîşan- 
kirin ku ew piştgiriya Rojînê dikin. Parêzera 




Rojîn Ulkerê Mucteba Kiliç jî li Dozgeriya Ko- 
marê ya Bakirköy li dijî Turgut doz vekir û xwest 
ku ew gotar ji înternetê rabe û berpirsên wê go- 
tarê bi heps û pere bên cezakirin. 

Hefteya borî gotara ku di rojnameya Akşamê, 
ku wek rojnameyekî nijadperest tê naskirîn, de 
hat weşandin bû sedemê nîqaşan. Nivîskarê Ak- 
şamê Serdar Turgut bi zimanekî kiret li ser ve- 
gera komên aştiyê ku ji Qendîl û Mexmûrê 
vegeriyan, nivîsandibû û li Rojînê êrişên cinsî 
yên bê sewîye kiribû. 

Rojîn heman roj tevî parêzara xwe Mucteba 
Kiliç re li Dozgeriya Komarê ya Bakirköyê li dijî 
Serdar Turgut û Rojnameya Akşamê doz vekir. 
Rojîn di gilînameyê de balkişandi ser gotinên 
Turgut û wiha got: “Sedemê vê êrîşa qirêj ew ku 
ez jin im û kurd im?” Piştî ku ev bûyer di çape- 
memeniyê de deng da di serî de parlamenterên 
jin ên DTP’ê, Komeleya Mafê Mirovan IHD, 
jinên endamê ÖDP û gelek sazî û komel ragi- 
handin ku ew di vê pêvajoyê de piştgiriya Rojînê 
dikin. Jinên ku rojnama Akşam û Serdar Turgut 
şermezar kirin, pankartên wek 'şooş” hildan û 
Turgut bi kerîtiyê binavkirin. 

Rojnameya Akşamê piştî van bûyeran di rû- 
pela pêşîn de ji Rojînê û jinên ku bi vê gotarê dilê 
wan şikestibe lêborîn xwest. Rojek şûnde jî Ser- 
dar Turgut bi sernivîsa “Rojin ez ji te lêborînê 
dixwazim” gotarek nivîsand û îddîa kir ku ew şaş 
hatiye fahmkirin. 

Salihê Kevirbirî 


Stenbol (Rûdaw) - Felsefevan Ali 
Gûrdili, bi navê xwe yê nasnameya 
fermî Alî Yuzen, kurdekî ji Misirca 
(Kurtalan) Sêrtê ye. Di sala 1966an de 
hatiye dinyayê. Piştî sala 1980 1 tevî 
malbata xwe, koçî bajarê Izmîrê kiriye. 
Piştî ku Zaninegeha Egeyê Beşê Sosyo- 
lojiyê diqedîne; naxwaze mamostetiyê 
bike û demekê karê bazirganiyê dike. 
Piraniya gotar, nivîsar û analîzên wî li 
ser felsefê ne û ew van nivîsaran bi zi- 
manê kurdî dinivîse û diweşîne. Fîeta 
niha du pirtûkên Gûrdili hatine çapki- 
rin: ‘Dengê Felsefeyê’ û ‘Rewîtiyek Za- 
nistî.’ Her du pirtûk jî li Stenbolê, ji aliyê 
weşanxaneya Dozê ve hatine çapkirin. 
Gurdilî, vê gavê li bajarê Izmîrê, li ders- 
xaneyeke taybet mamostetiya beşê feh 
sefê dike. Ango ew dersên felsefe, 
civaknasî, psîkolojî û mantiqê dide. 
Wî, beriya du salan malpereke bi navê 
www.felsefevan.com ê vekir û vê gavê 
tevahiya nivîsar û xebatên xwe di wê 
malperê de diweşîne. Weşana malpera 
navborî hê jî berdewam e. Felsefevan 
Ali Gûrdili zewicandî ye û bavê du za- 
rokan e. Me pirsî, Ali Gûrdili li ser fel- 
sefe, kurd û felsefe û mijarên pê re 
têkildar bersivand... 

Sedema ku bal û meyla te li serfelsefê 

yeçiye? 

Ya rast wekî hemû kurdên ku dest bi 
xwendin û nivîsandina bi kurdî dikin, 
min jî bi helbest û çîrokan dest bi kurdî 
kir. Min bi navê ‘Hêvî’ kurteçîrokek ni- 
vîsand. Di vê kurteçîrokê de min behsa 
zarokên kurd ên li kûçe û kolanan in, 
kir. Lê rojekê ez rastê pirtûkeka ku ji 
aliyê weşanxaneya Orfeus ve hatiye 
çapkirin, hatim. Navê kitêbê ‘Memê 
Alan’ bû û pêşgotina pirtûkê ji aliyê 
gorbihuşt Nureddîn Zaza ve hatibû ni- 
vîsandin. Zaza, di pêşgotina xwe ya 
dirêj de behsa nemir Ehmedê Xanî 
dikir û digot ku beriya Marks û Engels; 
ramana diyalektîkê, li cem Xanî he- 
bûye. Helbet mînakên/delîlên xwe jî 
dida. Her wiha dîsa digot ku beriya 
Makyevellî û Thomas Hobbes, ra- 
mana/pêdiviya dewletê (dewleteka 
kurdan) ji aliyê nemir Xanî ve hatiye 
vegotin. Yekem car bi kurmancî ez 
rastî hevok/ramanên bi vî rengî diha- 
tim û bi rastî, ez bi vê yekê hem kêfx- 
yveş bûm, hem jî xwemgîniyeke mezin 
xwe li min rapêça. Ji ber ku, pirtûkeke 
bi kurdî ku bi tevahî behsa dîrok an jî 
destpêka felsefê dikir, li cem me tu- 
nebû. Min ji xwe re wiha got: “Gelo em 
kurd herdem çima bes bi çîrok, kurte- 
çîrok, helbest û hwd. re mijûl in? Gelo 
hewcedariya me bi zanist û felsefê tu- 
neye?” Pirsên bi vî rengî, rê li xebatên 
min vekirin û min dev ji kurteçîrokan 
berda. Heta niha du pirtûkên min ha- 
tine çapkirin: Ya yekem ‘Dengê Felse- 
feyê’ ye û ya din jî, ‘Rewîtiyek Zanistî’ 
ye, ku herdu jî li Stenbolê, ji aliyê we- 

Felsefevan Ali Gurdili: 

"Mixabin ferhenga me ya felsefê jî tuneye" 

“Dema ku kurd bi tirkî dipeyivin, ser û milên felsefê dişkênin û dikarin bikevin niqaşên 
ku dikare bi rojan berdewam bike. Lê heger niqaş bi kurdî be, wê demê “ewk ewkên’’ 
me destpê dikin û "şorbenisk”jiji niqaşê dernakeve!” 


şanxaneya Dozê ve hatine çapkirin. 
Kurteya gotinê; di warê felsefe û za- 
nistê de bi zimanê kurdî valahiyeke 
mezin hebû û bi ya min divê bêyî de- 
rengtir bibe, ev valahî bihata dagirtin... 

Asta felsefê li seranserê cîhanê bi çi 

rengiye? Dema tu felsefeya Rojava û 

Rojhilat bideî berhev ferqên çawa 

derdikevin holê? 

Di destpêkê de felsefe wekî 
diya/malzaroka hemû zanistan bû. Za- 
nistên wekî esmanasî, matematîk, geo- 
metrî, fizîk û hwd. wekî şaxeka felsefê 
bûn. Mesela psîkolojî, beriya sed salan, 
girêdayê felsefê bû. Lê piştre, wek za- 
nistekê derket holê û ji felsefê veqetiya. 
Ji ber vê yekê, ji felsefê re ‘dayika hemû 
zanistan’ tê gotin. Lê wek hûn dizanin, 
felsefe ne zanistek e û hebe hebe, mirov 
dikare bibêje ku ew hewldaneke mi- 
rovî ye, disîplînek e. Lê bi awayekî mi- 
soger, em dikarin bibêjin ku felsefe, ne 
zanistek e. Ji ber ku felsefe ne li pey 
encam û zagonên misoger an jî em bi- 
bêjin naguhere. Heger wiha bûya, fel- 
sefe jî niha bibû zanistek û zagonên 
xwe eşkere kiribû. Dibe ku wê demê ji 
holê jî rabûna?... Kî dizane? 

Asta felsefeyê, li seranserê cîhanê ci- 
hêrengiyeke mezin nîşan dide. Çimkî 
her civak, xwediyê çandeke cihêreng e 
û bi awayekî cihêreng li felsefê mêze 
dike. Lê, cihê ku mirov lê hebin, bivê- 
nevê wê felsefe jî li wir hebe. Yên ku ji 
felsefê re sîxef/çêran dikin jî, ew xwe- 
diyê felsefeyekê ne û di dema gotinên 
xwe de, ew felsefê dikin. Ango, felsefe 
pirs e, pirskirin e, lêgerîn û nêrîneke te- 
vahî ye. Niha li Rojavayê, girîngiyeke 
mezin didine felsefeyê. Çimkî wan di 
rabirdûya xwe de feydeyên mezin ji fel- 
sefê wergirtin û têgihiştine wê yekê ku 
beyî felsefeyê, jiyan nabe. Xwe ji ber- 
çavkên hespan rizgar kirin. Çimkî ji bo 
têgihiştineka gerdûni ya aqilane û 
mantiqî, wateya jiyana mirov, exlaq, si- 
yaset û olê pêdivî bi felsefê heye. 

Rojavayî, xwe ji kirasên teng derxis- 
tin, li bersivên pirsên xwe geriyan û 
wan ev yek bi awayekî aqilane pêk 
anîn. Bêguman vê yekê jî, rê li ber fireh- 
bûna felsefê vekir. Emê mînakeke 
hêsan bidin: Mirovekî ku zikê wî birçî 
û westiyayî ye, hewl dide ku di dest- 
pêkê de zikê xwe têr bike. Ancax piştî 
têrkirina zikê birçî, ew mirov dikare li 
pey pirsên tevayî bibeze û bibêje ‘gelo, 
gerdûn hatiye afirandin, an ew bêdest- 
pêk e?.’ Bawer im ku ev yek mesela Ro- 
java û Rojhilat ronî dike. Rojavahiyan 
piştî ku pirsgirêkên xwe yên rojane safî 
kirin, xwe berdan cîhana pirsên tevahî 
yên nedîtbar. Bêguman têkiliya vê yekê 
bi amizgeriya pêrgalê û bi azadiya ra- 
manê re jî heye. Her wiha bi pêşketina 
ziman re jî. 

Li Rojhilat rewş çawa ye? 

Li Rojhilat jî, ji bo fîlozofan babeta 
sereke ‘têkiliya Xwedê û mirovan’ e. 
Pirsên wekî ‘Em çawa dikarin bigihê- 
jine Xwedê? Gelo em dikarin bi Xwedê 
bizanibin an na?’ cîhekî mezin dagir- 
tine û fîlozof, di kirasekî bi vî rengî ê 
teng de asê mane. Ev yek jî bûye tasa- 
wûf. Ango, felsefeya îslamê. 


Wateya tasawûfê, mistîsîzma îslamê 
ye. Dema ku felsefeya Rojava wekî ava 
çemekî ber bi asoyên nenas ve heri- 
kiye, felsefeya îslamê di koşeyên teng 
de asê maye û bûye felsefeyeke qemirî 
û sekinî. Em dikarin bibêjin ku di felse- 
feya Rojava de navend her dem mirov 
e (piştî felsefeya serdema navîn) lê di 
felsefeya îslamê de, Xwedê navenda 
her tiştî ye. Mirov li Rojava her tişt e, lê 
li Rojhilat, per û baskên mirov, hatine 
şikênandin. Mesele ev e... 

Ji berê heta niha, berhemên felsefê ku 
ji hêla kurdan ve hatine nivîsandin 
henegelo? Haya te ji parçeyên din ê 
welatheyeanna? 

Pirsa te, dikare rê li niqaşên mezin 
veke. Çimkî gelek helbestvan û nivîs- 


Felsefevan Ali Gurdili 

karên kurdan yên ku ramanên felsefîk 
bikar anîne, hene. Lê ne bi awayekî sîs- 
tematîk. Yanî kurdan ramanên xwe 
yên felsefîk sîstematîze nekirine. Vê 
yekê jî, rê li naskirina wan girtiye. Lê ev 
mijar, hêjî ne zelal e. 

Mesela eger em Zerdeşt Pêxember 
wekî fîlzofekî bipejirînin, emê wê 
demê bibêjin ku Zerdeşt ne fîlozofek 
e. Lê heger em wî wek fîlozofekî bibî- 
nin, em dikarin bibêjin ku ew bavê pi- 
raniya fîlozofan e. Lê wekî tê zanîn, li 
piraniya cîhanê Thales wekî “yekemîn 
fîlozof” tê pejirandin, ne ku Zerdeşt... 
Çimkî dema ku Thales pirsên xwe ber- 
sivandiye, xwe spartiye hêza aqil û za- 
nayiyê û pirsa wî jî, pirsek tevahî bûye. 
Gotiye ku ‘Arkhe çî ye?” Ango, “dêma- 
deya hemû tiştan (hilika resen) gelo çî 
ye?” Çî gotiye hûn dizanin? Gotiye ku 
“av e.” Ava ku em vedixwin, xwe pê 
dişon, dar û beran av didin, ya ku dibe 
baran û bi ser me de dibare... 

Kurd çima divê li serfelsefê bi zimanê 


kurdî binivîsin û bixwînin? Gelo tu 
dikarî me qane bikî? 

Mirov bi kîjan zimanî bijîn pirsên 
xwe jî bi wî zimanî dipirsin. Felsefe, di 
navenda jiyana me de ye, ne dûr e. 
Kurd, eger bi zimanê xwe bijîn, bixwî- 
nin, rabin û rûnên; bêguman wê pirsên 
wan jî bi kurdî bin. Lê na, heger em zi- 
manê xwe bi tenê wekî zimanê jiyana 
rojane bibînin -mixabin carinan ev jî 
pêk nayê-, wê demê ne gengaz e ku em 
bi kurdî felsefe bixwînin/biafirînin. Fel- 
sefe, giradahî pêrgaleke azad e, girêdayî 
şexsên ku bi rastî jî şexs in. Bersivên fel- 
sefî, divê xwe nespêrin zanayiyên olî 
(dînî) û mîtolojîk. Rêzana felsefê bi 
tenê aqil e. Xwestina zanayiyê bi serê 
xwe tenê, mijareka gelek girîng e bo fel- 


sefeyê/felsefevanekî û hêjahiyek e. 
Mirov divê ne ji bo armancên pratîk, 
divê ji bo armancên teorîk, li bersiva 
pirsên xwe bigerin... 

Zanayî, ji bo zanayiyê... Lê mixabin, 
ji ber ku xwendin kêm e di nav kurdan 
de, meyl û bala wan jî ne li ser felsefê 
ye. (Bi awayekî îronîk dibêje) Kê di- 
zane, belkî wextekî me yê vala tuneye 
ji bo felsefeyê?... 

Bala min kişand, kurdînûs hema 
bêje li ser her tiştî dinivîsin. Ez nivîs- 
karên kurd dinasim ku “Li ser kêşe- 
yên sanayiya otomotîv û çîmentoyê!”, 
li ser “Hirçên boz ên cemseran!” dini- 
vîsin lê li ser ilmafelsefê nanivîsin! Ji 
bilî te, ez kesekî ku li ser felsefê dini- 
vîse, nas nakim. Ezşaş imgelo? 
Helbet mafê te heye, kesên tu behsa 
wan dikî, mixabin ji tiliyekî destan 
kêmtir in. Gelek nivîskarên me yên 
hêja hene ku di xebatên xwe de felse- 
feyên cihêreng bikar tînin. Lê pirî 
caran, ev yek nayê têgihiştin. Lê heger 


tu bibêjî ku wekî xebata sereke ku daye 
pêşiya xwe, ji bilî min jî çend mirovên 
hêja hene ku ez dizanim meyl û bala 
wan jî li ser felsefê ye. Wekî Mihemed 
Ronahî, Abdûlkadir Gök û çend miro- 
vên din ên hêja. Ez dibêjim ku wê ev 
wêrekiya wan, feydeyeka mezin bide 
yên li duv xwe. Ji ber gelek sedeman ez 
dizanim ku min xwe xistiye bin barekî 
giran. Lê ez dîsa dizanim ku ez ne bi 
tenê me û hêzeke mezin li cem min 
heye ku dixwazim xebatên xwe bido- 
mînim. Bes bila Xwedê emir ango 
temen bide min. 

Ez pê dizanim ku di babeta felsefê de 
em hê di qonaxa nasandinê de ne. Mi- 
rovekî ku nizanibe felsefe çî ye û ne çî 
ye? Bêfeyde ye tu rabî û jêre behsa 
mengîwerî an jî materyalîzmê bikî. Mi- 
xabin hê ferhengeka me ya felsefê jî tu- 
neye. Dema ku kurd bi tirkî dipeyîvin, 
ser û milên felsefê dişkênin û dikarin 
bikevin niqaşên ku dikare bi rojan ber- 
dewam bike. Lê heger niqaş bi kurdî 
be, wê demê ‘ewk ewkên’ me dest pê 
dikin û ‘şorbenîsk’ jî ji niqaşê derna- 
keve. Çar sal in hewl didim ku bikari- 
bim ferhengeka felsefê amade bikim, lê 
ez hê jî bi ser neketime. 

Ji kerema xwe li malpera felsefevan 
mêze bikin, li beşê ‘Pirs û Bersiv’ ê, wê 
hûnê çêtir têbihêjin ku ez behsa çî 
dikim. Di vî warî de ji me re Ristemê 
Zal divên! Di roja me de Ristem, yekî- 
tiya hêzê bixwe ye. Ne ku yek mirovek 
tenê ye. Ji xwe ez behsa ‘piştgiriya xwe- 
digiravî’ ya saziyên kurdan jî nakim?... 

Bi ya te divê kurd, di ilmê felsefê de di 

kîjan mijarê de “sor”bibin û di vî warî 

de çi bixwînin? 

Kurd di kîjan mijarî de dixwînin bila 
bixwînin, eger ew bi zimanê xwe bix- 
wînin, wê ev yek rê li pirsên wan jî 
veke. Bes bila bixwînin. Mirovê ku dix- 
wîne, pirsên wî hene. “Ez kî me? Ar- 
manca jiyana min çî ye? Exlaq çî ye? 
Başî çî ye? Xirabî çî ye?.” Di pêvajoya 
lêgerîna bersivên xwe de, bi awayekî 
mitleq, wê ewê li kesayetiya xwe jî bi- 
gere. Wê bizanibe ku divê ew beriya 
her tiştî, bibe wekî xwe. Heger ew nebe 
wekî xwe, wê demê nikare bibe tiştekî 
din jî. Kesên biyaniyê wateya jiyana 
xwe ne, zindiyên çêkirî ne. 

Felsefe, ji tiştên resen û orjînal hez 
dike, ne ku ji tiştên çêkirî. Lê em kurd 
di dema xwendinê de, divê em pêşda- 
razên xwe ji bîr bikin, bidin aliyekî û 
wisa xwe nêzîkê mijarên xwe bikin. 
Dema ku em bersivên hemû pirsên 
xwe bi Xwedê ve girê bidin, nexwe em 
pirsên xwe çima dikin? Bêfeyde ye ev 
yek. 

Bersivên me divê ne amade bin û 
divê bi rêya aqil hatibin hilberandin. 
Tiştê ku ji me re divê ev e. Belkî jî şex- 
sên serbixwe, şexsên ku ne di bin ban- 
dora tu îdeolojiyan de ne ji civaka me 
re divên. Çand û şaristaniya kurdan 
hêja ye û li benda ronîkirineke aqilane 
ye. Hêvîdar im wek dilopekî be jî, keda 
min di vê yekê de hebe... 










Çand û Huner 

Rûdaw 


Karîkaturîst Seyda: 

Madl 


civaka kurd de çi n 


e tabû ye? 




Evdila Koçer 


Stockholm (Rûdaw) - Karîkatûrîst 
kurd Seyda bi hunera xwe balê dikişîne 
ser xwe. Di 3’ê mijdara de li Stock- 
holmê tevli pêşangeheke gerok, dû re 
jî wê li Berlin û Stenbolê tevlî pêşenge- 
hên nû bibe. Seyda ji Rûdawê re behsa 
jiyan û karîkatûrên xwe kir. 

Seyda di derbarê destpêka karîkatû- 
rîstiyê de dibêje ku wî ji zû de hez ji şê- 
wekariyê kiriye û ”ji ber ku min bi 
awayekî rexneyî li civak û siyasetê di- 
nerî, min rehetiya xwe di karîkatûrê de 
dît. Ti kesî hostayî li min nekiriye lê 
helbet hosteyên ramyarî ji min re 
hebûn. Di civakek bindest de wê îlham 
tim ji êş û derdan be...” 

Seyda dibeje ku karîkatûr helwes- 
teke li dijî reşiyê ye û bersiveke, an jî 
rexneyeke kesane ye bo bûyereke ci- 
vakî, helbet bi awayekî komîk. Ji wir 
gotinê tîne ser mîzaha polîtîk û hiş û sî- 
norê mîzahê: ”Di dîtina min de mîzaha 
polîtîk, mizaheke pir bi serêş e û li gor 
wê êşê jî ewqasî bi wate ye û êş û wa- 
teya wê ewqasî wê li ber çavên min 
şêrîn dike. Lîska bi agir xweş e, nexa- 
sim ku tu bawer be ku tu li dijî polîtîkek 


reş helwesta xwe dide. Nikarim bi te- 
vayî bêjim bê hiş û sînorê mîzaha polî- 
tîk divê çawa be, ji ber ku her 
karîkatûrîstek xwedî civak, bawerî û 
stîlek taybet e û ew bi xwe helwest û sî- 
norê xwe pîlan dike, lê helbet divê tim 
hesabê berdewamiyê bike...” 

Karîkatûrîst Seyda di derbarê karî- 
katûriyê de gazincan ji rewşenbîrên 
kurd dike û dibeje ku ”di civaka me de 
çi rewşenbîr, çi xwendevan û çi siyaset- 
medar, pir ji rexneyan aciz in, eger li ser 
wan be. Lê tev jî pir kêfxweş dibin ku 
rexne li ser kesin din bibe. Hin mirov 
hene sînga wan ji rexneyan re vekiriye 
lê ew pir kêm in. Hunera karîkatûriyê 
bi versiyona xwe ya kurdî hîn cihê xwe 
di civakê de negirtiye...” Seyda dibêje 
ku ew bi xwe ji rexneyên xwendeva- 
nan aciz nabe: ”Li gor min her tişt hêja 
ye ku mirov lê guhdarî bike. Pir ji rex- 
neyan sudê werdigirim, nexasim ku ji 
hunermend an rewşenbîran be. Ber- 
siva rexneyan tabloyên nû ne...” 

Seyda di berdewamiya axaftina xwe 
de dide zanîn ku gelek kes dibêjin ku 
ew rasterast ji wî fêm nakin, ’dibêjin 
ku hinek dem ji min re divê, ta ku tê de 
bighêm bê tu çi dixwaze bibêje. Lê piştî 
ku ew fêm dikin, dibêjin: ma çawa min 
fêm nedikirîî” 

Seyda balê dikişîne ser tabûyên di ci- 
vakên paşketî de û dibeje: ”Civaka me 
kurdan yek ji wan e. Nûmine: Kes, 01, 


Karîkatûrîst Seyda 

Siyaset, Moral, Namûs... Wê ji min re 
hesantir ba ku te berevajî vê pirsê ki- 
riba: Ma çi di vê civakê de ne tabû 
ye?”Karîkatûrîstê kurd dibêje ku wî j AA i 
gelek caran xwe sansûr kiriye, ”Mirovê 
karîkatûrist gelek caran mecbûr e ku 
xwe sansûr bike..” Li ser xeyalên xwe jî, 
Seyda dibêje ku ’avakirina destgehekê 
ji karîkatûristên kurd re û peydakirina 
taybetmendiyek kurdî ku xwedî stîlek 
cuda be di cîhana karîkatur de...” ar- 
mancên wî ne. “Di nav kurdan de karî- 
katûrîst li ser tiliyan tên hijmartin û di 
nav wan de jî hinek hene hîn di warê 
testê de ne.” 

KarikatûristSeydadisala 1976'anli 
rojavayê Kurdistanê, ji bajarê Amûdê 
ji dayîk bûye. Ji 2002 an ve li Swêdê bi 
malbata xwe re dijî. 


Du heval, du ziman û iîlmek 


ÖzgurDogan 

Mehmet Sebatli / Meral Balik 

Fîlmê Iki Dil Bir Bavul- Du Ziman 
û Yek Bavûl’ mijareke ku di jiyanê de 
hertim pêk tê, lê bi çavê hunerê bala pir 
kesan nekişandiye, ji xwe re kiriye çav- 
kanî. Du derhênerên vî fîlmî hene. 
Özgur Dogan kurd e û Orhan Eksiköy 
jî tirk e. Mijara fîlm jî wek hevaltiya 
van herdu derhêneran e. Ev herdu der- 
hênerên ciwan di fîlmê xwe yê doku- 
manter de mijareke gelek polîtîk, bê 
argûmentên polîtîk kişandine. Ma- 
mosteyekî ciwan ê bi eslê xwe tirk hîn 
zanîngehê nû qedandiye û diçe gun- 
dekî kurdan. Ev gund li Rihayê ye û 
hemû niştecihên vî gundî kurd in: 
Zarok bi tirkî nizanin, mamoste jî bi 
kurdî nizane. Wê çawa ji hevdu fahm- 
bikin? Derhêner Dogan serpehatiyeke 
hevalê xwe yê ku li gundeki Çewlikê 
mamostetiye dike, bibîrtîne: “Mamoste 
ji bo ku sobê daxe ji zarokan don dix- 
waze, bi tirkî dibêje „Gaz getirin.“ Za- 
rokên ku bi tirkî fahm nakin di şûna 
don de jê re gazê tînin.” Ev anekdot 
dema guhdar dikin di serê herdu der- 
hênaran de dibe bingeha fîlm. Özgur 
Dogan serpêhatiyek wek mijara ku di 
fîlm de derbas dibe di zaroktiya xwe 
de jiya ye: “Ez ji Vartoyê me û beriya ku 
biçim dibistanê, min nikaribû tirkî bia- 
xifim. Li dibistanê wek min gelek zaro- 
kan ji mamoste fahm nedikirin. Wî jî ji 
me fahm nedikir." 


Fîlm beriya ku du hefteyan berê li 
Tirkiyeyê bikeve sînemayan, sala borî 
li welatên Ewrûpayê tevlî festîvalan bû 
û gelek xelat girtin. 

Mijarafîlm çawa derketholê? Gelo 
we babetê xwe jî jiyanê, ji serpêhati- 
yeke rasteqîn afirand? 

Em dikarin bêjin babeta fîlmên me 
ji bûyerên rasteqîn pêk tê. Di sala 
2003’an de me montaja f îlmekî di der- 
barê rojiya mirinê de çêdikir. Çîroka 
hevalekî me ku li Çêwlikê mamoste bû, 
bû bingeha çîroka fîlmê me jî. 

Ew zarok û mamosteyê ku difîlm de 
dilîzin berê qet kamera dîtine, ango 
lîstine? 

Ne xêr, cara yekem di f îlmê me de 
kamera dîtin û lîstin. Ew cih hemû ka- 
rakter û bûyera fîlm hemû rast in. 
Zarok jî xwendekarên dibistanê ne, 
mamoste jî mamosteyê rast e. 
Kişandina fîlm 9 meh ajotiye. We 
çawa karibû demeke ewqas dirêj li 
gund bimînin? Kişandinafîlm çawa 
dom kir? 

Em carina diçûn Swêregê li mala 
mamosteyan diman. Lê dema me zê- 
detir li gund derbas bû û em li cem ma- 
moste di lojmanê de diman. Kişandina 
fîlm wek ku me pilan kir derbas bûn, 
pirsgirêkên mezin derneketin. Lê tenê 
di demsala zivistanê de me hinek ten- 
gasî dît. Ji ber ku ew sal zivistan pir sar 
derbas bû lê berf jî nebarî. Carek sibehê 
zû ji gund telefonê me kirin, em ne li 
gund bûn: “Werin berf dibare! Rê hat 
girtin!” Em di heman demê de li bala- 
firê siwar bûn û çûn gund. Lê heta ku 
em gihan gund berf heliyabû. 

Hûn du heval in, yek kurd û yek tirk. 
Di nivîsandina senaryoyê de, di ki- 
şandinafîlm degelo di navbera we de 
tipirsgirêk, tifikrên cûda derneketin? 
Ne xêr, tiştên wisa qet derneketin. Ji 
ber ku em demeke gelek dirêj e ku bi 
hev re kar dikin. Em herdu jî wek hev 
li jiyanê, dinyayê û hunerê dinêrin. 


Gelekzarokên kurd di dibistanên Tirkiyeyê de carayekê rastî zimanê 


di pêvajoya perwerdeyê de zimanê zikmakî ji bîr dikin 


Fîlmê we beriya ku li Tirkiyeyê tevlî 
festîvalan bibe, pêşî li Ewrûpayê ket 
pêşbirka festîvalan. Gelo temaşeva- 
nên Ewrûpî filmê we çawa nirxan- 
din? Heman nirxandin li Tirkiyeyê 
çawabû? 

Kesên ku temaşekirin, gelek kêfxweş 
bûn. Bi erênî nirxandin. Lê rewşa Tir- 
kiyeyê cuda ye. Li Tirkiyeyê ev pirsgi- 
rêka ku bûye mijara fîlm bi germahiya 
xwe hîn di nava jiyanê de ye. Ji ber vê 
yekê nirxandin jî diguherin. Lê ew 
pirsgirêka di navbera mamoste û zaro- 
kan de heye, ew ji hev nefahmkirin ne 
tenê li Tirkiyeyê, li gelek deverên ci- 
hanê heye. Ji ber ve yekê gelek temaşe- 
van hinek ji jiyana xwe jî di vî fîlmî de 
dibînin. 

Wek têgotin, gelo rast e ku Wezarete 
Çandê ji bo kişandinafîlm alîkariya 
we kiriye? 


Ji bo kişandina fîlm ti alîkarî nedan 
me, lê piştê ku fîlm di Festîvala Kozaya 
Zêrîn de xelat girt û bal kişand, weza- 
retê jî alîkarî da me. Piştê vê festîvalê 
îmkan çêbû ku fîlmê me di sînemayan 
da jî bê temaşekirin. Ji bo çapkirina ko- 
piya fîlman, me serî li wezaretê da û 
wan jî 50 hezar TL alîkarî dan. 

Dema ku fîlmê we kete sînemayê, ça- 
reserkiriya pirsgirêka Kurdistanê jî 
hataxaftin. Ev pêşkeftingelo ji bo da- 
nasînafîlma we bandoreke çawa kir? 
Hûn ji vê pêvajoyê çi hêvî dikin? 

Wê pêşeroj nîşan bike, ka ev gavên 
ku hatin avêtin çiqas bandore wan 
hebe. Piştî ku temaşevanan fîlmê me 
temaşe kirin wê her tişt diyar bibe. Lê 
ez dikarim bêjim ku fîlmê me li festî- 
valan jî û di çapemaniyê de jî gelek 
deng da û bal kişand. Bi rastî me eleqe- 
yek bi vî rengî hêvî nedikir. Daxwaziya 


me heye ku di vê dema ku herkes dia- 
xife û difikire de, bila fîlm were tema- 
şekirin û bi wijdanî nêzî pêvajoyê 
bibin. 

Xelatên ku fîlm wergirtiye: 

Li Festîvala Antalya ya Porteqala 
Zêrîn: Xelata Fîlmê Herî Baş; Li Abu 
Dabi 9. Festivala Rojhilata Navîn: Xe- 
lata Fîlmê Dokumentar ê Herî Baş Li 
Rojhilata Navîn; Li Festîvala Romanya 
ya Navnetewî:Xelata Dokumentarya 
Fîlmê Herî Baş; Li Edenê Festîvala Ko- 
zaya Zêrîn: Xelata Juri Ya Mezin a Yil- 
maz Guney; Komeleya Nivîskarên 
Sînemayê (Sinema Yazarlari Dernegi 
SiYAD): Xelata Fîlmê herî Baş; Li 5. 
ZagrebDox: LITTLE STAMP Xelata 
Fîlmê Herî Baş; Li Festîvala Fîlm a Sa- 
raybosnayê: Xelata EDN Talentgirt. 

Ji bilî van melevangehan, piraniya 
yaneyên werzişî yên Kurdistanê niha ji 
bo lîstikvanên xwe dixwazin melevan- 
gehên taybet ava bikin. Salih ku du 
caran bûye pehlewanê traqê wiha got: 
“Melevangeha yaneya me Ekkad a tay- 
bet tune, lewma em diçûn Navenda 
Eiervîn lê belê niha desteya rêvebera 
yaneya me bi dirustkirina melevange- 
hekê mijul e.” 


Kawa Eiesen di derbarê jimara jinên 
tên avjeniyê dikin wiha dibêje: “îsal di 
rojên melevaniya jinan de her roj nê- 
zîka 300 jin dihatin. Di van herdu rojên 
taybet de ti mêr nedihatin. Eierwiha 
karmend jî hemû jin bûn, li gel ku Me- 
levangeha Aqua Park ne daxistî ye jî, lê 


Ciwan Cemîl 


Hewlêr (Rûdaw) - Keçên kurd dix- 
wazin avjeniyê bikin, lê ji tirsa civakê 
naçin melevangehan. Herwiha jin di- 
tirsin ku di nav melevangehê de bi dizî 
wêneyên wan bên kişandin. Lê niha li 
gelek melevangehan ji bo jinan rojên 
taybet tên terxandin û bihayê bilêtê 
wan jî gelek erzan e. 

Şîlan Qadir a 22 salî hez ji avjeniyê- 
dilce lê dibêje adetên civakê dibin as- 
teng li pêşiya avjeniyê: “Keç nikarin bi 
kêfa xwe tevbigerin, tiştên wisa hene 
ku ne şerm û ne qedexe ne lê civak wek 
ku tiştên bêxêr bin li wan dinêre.” Bi ba- 
weriya Şîlan eger malbat azadiyê bidin 
keçên xwe, wê jimareke zêde ya keçan 
avjeniyê bikin: “Li gor piraniya malba- 
tan melevaniya keçan şerm e.” 

Gelek keç vêya vedigerînin ku bo 
avjeniyê cilên taybet pêwîst dikin, bi 
taybetî mayo. Lewre ditirsin li mele- 
vangehan wêneyên wan bên kişandin. 


Li piraniya welatan keç bêtirs diçin 
melevangehan. Li Kurdistanê û wela- 
tên ereb rewş cuda ye. Niha ji bo me- 
levaniyê li Hewlêrê xeyatekî mayoyên 
taybet ên dirêj didirû. 

Salî Zuhêr a 17 salî melevana Yaneya 
Ekkad e û di heman demê de li Blue 
Center rahêner e û alîkariya keçên ku 
fêrê avjeniyê dibin, dike: “Keç tên na- 
venda me lê diviyabû jimara wan hê 
zêdetir be. Keçên ku cara yekem tên 
avjeniyê zêde ditirsin.” 

Beriya çend salan li Kurdistanê ti 
melevangeh tunebû ku demeke taybet 
bo jin û keçan terxan bike. Lê di van 
çend salên dawî de hinek melevange- 
han ji bo jinan dem û rojên taybet ter- 
xan dikin. Aqua Park di dema avjeniyê 
de rojên şemî û sêşeman ji bo jinan ter- 
xan dikin û jin dikarin bi yek bilêtê ji 
saet 8ê sibehê heta 18ê êvarê melevanî 
bikin. Lê mêr bi yek bilêtê dikarin tenê 
yek saet avjeniyê bikin. 

Rêveberê Melevangeha Aqua Park 


di wan demên taybet de bo jinan park 
hemû bi perdeyan dihat dapoşandin.” 

Melevangeha daxistî ya Blue Center 
jî demên taybet ji bo jinana terxan ki- 
riye û di warê nirxan de jî gelek alîkarî 
tên kirin. Rêvebera Beşê Jinan li Blue 
Center Ciwan Refîq Salih wiha dibêje: 
“Ji bo l<eç wek kuran bikarin ji mal 
derkevin û avjeniyê bikin, em gelekî 
alîkariya wan dikin; mînak nîvê nirxê 
jinan ji mêran tê standin.“ 


Li Herêma Kurdistanê her diçe ji bo jinan avahiyên avjeniyê û beşên sporêyên avê zêde dibin 


Rûdaw 

Navenda şêwirmendiya jinan SELiS 

Her ku saziyên iinan zêde dibin, knsfln ji kêm dibe 


Mehmet Sebatli 

Bajarê Amedê wek ku navenda qada 
siyasetê ye herwiha bûye navenda 
gelek saziyên civakî jî. Ji qada aborî big- 
rin, heta siyasî, civakî, tendurustî, 
çandî, olî bi dehan sazî li vî bajarî hene 
û herdiçe yên nû jî tên avakirin. Di 10 
salên dawîn de saziyên ku bi hejmarên 
xwe yên zêde bala mirov dikşînin ên 
jin û zarokan e. Sazûmankar û bireve- 
birên van saziyan hemû ji jinan in. Selis 
yek ji van saziyên navborî ye ku niha ji 
bilî Amedê li gelek navçeyan û bajaran 
navendan vekiriye. Ji jinên Amedê (bi 
taybetî ji yên koçber re) di warê tendu- 
rustî, huqûq û pirsgirêkên psikolojîk de 
alîkarî û şêwirmendiyê dike. Birêvebi- 
rên vê saziyê Harika Peker û Perihan 
Kaya pirsên Rûdawê bersivandin. 
Selis li hemû navçeyên 
Amedê şaxan vedike 
Li gor ragihandina Peker û Kaya na- 


venda Şêwirmendiya Jinan Selis, di 
sala 2002de li Amadê di meha nisanê 
de hatiye damezirandin. Niha ji 100 
jinan zêdetir endamên vê saziyê hene. 
Ev endam ji jinên malê, jinên karmend, 
karker û xwendevanan pêk tên. Jinên 
ku li navendê dixebitin hemû jî bi awa- 
yeki jidil xebitin. Selis debara xwe ji 
mehaneyên endaman û projeyên ku 
hatine pejirandin, dike. Li Amed û 
Êlihê di navend hene, herwiha li nav- 
çeya Erxeniyê jî saxê saziyê heye. “Lê 
emê li hemû navçeyên Amedê şaxan 
vekin.” Ev gotina Perihan Kaya ye. “Di 
25ê mijdarê de em wek semîner, civîn, 
meş, teatr gelek calakiyan li dar dixin. 
Wê çalakî mehekî bidomin. Armanca 
me ew e ku em bi kurahî û firehî belav 
bibin.” 

Li Almanya bi saziyên jinan wek 
Ceni, Utamara û Lrauen Helfen Lrauen 
têkiliyan didomînin, bi hev re çalaki- 


yan organize dikin. Li Amedê û navçe- 
yên wê 13 navendê jinan hene. Saziyên 
serbixe, yên bi dewletê ve girêdayî, yên 
bi Şarederiya Mezin a Amedê ve girê- 
dayî. Di navbera gelek saziyan de teki- 
liyeke xurt heye. “Lê belê” dibêje 
birêvebira Selisê Perihan Kaya, “Bi KA- 
MERê re têkiliya me pir tune û em bi 
hev re zêde kar nakin. Lê saziyên jinan 
di çalakiyan de têne gel hev.” 

Selis rêbera jinan e 

Wek di belavok û civînan de jî xuya 
dike armanca saziyê gelek zelal e: Li dijî 
tûndiya ku li hemberê jinan tê meşan- 
din têkoşîn. Li Kurdistanê şerê ku hîn 
didome bûye sedemê valakirina gun- 
dan û perçebûna civakê. Gund bi zorê 
dihatin valakirin an jî hatin şewitandin. 
Ev jî bi xwe re xizanî û derûniyeke 
xirab derxist holê. Wek li gelek welatên 
cîhanê pêkhatiye, şerê li Kurdistanê jî 
bandore herî mezin li ser jin û zarokan 


Dîmenek ji çalakiya Selisê li Amedê 


kiriye. Selîs bi armanca çareserkirina 
pirsgirêkên van jinên ku bûne qurbana 
şer û bi neçarî koçê Amedê kirine, ha- 
tiye damezirandin. Wateya navê wê jî 
ji zimanê sumerî tê: Di zimanê sumerî 
de' selîs”'’ronahî û rênîşandan” e. Li na- 
vendê hemû endam û jinên mêvan di 
nava hev de bi kurdi (kurmancî û za- 
zakî) û tirki tê axaftin. 

Kuştin û xwekuştin kem bûne, 

lêdan didomin 

Peker baldikişîne ser lêdan û şîdeta 
li dijî jinê ya li malan û wiha dibêje: 
“Jinê ku serî li me didin bêtir ji tundû- 
tûjiya nav malê gazinan dikin. Di salên 
borî de li Amedê bi sedan jin hatin 
kuştin an jî xwekuştin. Lê bûyerên ku 
di malan de pêktên zêde ne û hemû jî 
veşartî ne. Jinên ku serî li me didin em 
pêsî di saziyê de pê re diaxifin, alîkariya 
psîkolîk didinê û eger pirsgirêk çareser 
nebe, ewlekariya wê tunebe em dest bi 
karên huqûqî dikin û wê dişînin star- 
gehê. Harika Peker di berdewamiya 
axaftina xwe de dibêje ku li Amedê du 
stargehên ku jinan dihewînin hene. 
Yek ji wan bi şaredariya mezin ve gi- 
rêda ye û yek ji bi dewletê ve. “Em di 
koordinasyona stargeha jinên bi şare- 
deriya mezin a Amedê ve girêdayî de 
cîhdigrin.” 

Ev çend sal in ku bûyerên kuştina 
kêm bûye. Em vê yekê bi bîra Pe- 
Tê xuyakirin ku karê sazi- 
wek Selisê û pêşketina çalakî 
hewldanên jinan rolekî erênî listibin. 
“Rast e gelek kêm bûne, ev jî bi karê 
jinan ên serbixwe ve girêdayî ye. Lê li 
ser navê namusê hîn jî jin têne kuştin. 
Mînak di meha tebaxêde li navçeya 
Hezroyê jineki bi destê hevserê xwe 
hate kuştin. Me cenazeyê wê rakir û 
veşart.” 

‘Em di serdana malan de 

zehmetiyan dikişiniri 

Li agahiya ku birêvabira saziyê Ha- 
rika Peker dide me, li navenda Selisê 
şêwermendiya psikolojik u huquqî tê 
dayin. Li qadan û malan jî perwerdeya 
taybet ji bo jinê wek tendurusti û civakî 


Harika Peker 

tê dayin. “Di serî de me tenê se® 
malan dikir. Lê paşê ku em hatin iî8 
kirin û karê me berfireh bû, me li 
malan civînan lidarxist, ew jî têr nekir 
me salona girt û li wir jinan civand û 
perwerde dane wan. Ji bo vê yekê jî şa- 
rederiya mezin gelek alîkariya me kir. 
Herwiha em çûne gundan jî, li wir me 
di derbarê pirsgirêkên jinan de anket 
çêkirin.” 

Birêvebira Selisê Harika Peker go- 
tinê tîne ser civaka kurd û zehmetiyên 
ku di kar de rastê wan tên: “Civaka 
kurd wek ji aliyê bav ve saz bûye, ango 
civakeke bavdesthelatdarî ye, jiber vê 
yekê xebatên me di nava mêran de dij- 
bertiyê derdixe. Lê heta îro ev reaksi- 
yon rasterast derneketiye pêşiya me. 
Lê em di xebatên xwe de, bi taybetî jî 
di xebatên kolanan û serdana malan de 
hin zehmetiyan dikişinin.” Peker di ber- 
dewamiya axaftina xwe de bibîrtîne ku 
di nav xebatkarên Selîs ê de mêr tu- 
nene. 

“Li Ewrûpayê imajeke xelet heve” 

Di mehên havîna 2009an de çend 
endamên Selisê li Almanyayê li bajarê 
Stuttgart, Reutlingen û Karslruheyê 
tevlî gelek semîneran û cîvînan bûn. Li 
Stuttgartê serdana stargehekî jinan 
kirin û li karên wan temaşe kirin. Ev se- 
mîner ji aliyê birevebira kevin Sudan 
Guven û Parêzer Eren Keskin ve hatin 
dayîn. 

Wek ku Perihan Kaya radihine di se- 
mîneran de jî bêhtir ew li ser mijarên 
wek “Jina Kurd” û “namûs’ê rawestine. 
“Li Ewrûpayê zanînekî şaş heye: Li gor 
hinek saziyên Ewrûpî, kurd ji bo na- 
mûsê jin û keçên xwe dikujin. Rast e 
kuştin hene, lê ev kuştin di nav ereben 
de jî heye, bi rengekî din li Amerîka û 
Ewrûpayê jî heye.” 

Rûdaw 


Ebdulqadir Mûsa 

Şevbihurkên helbestvanê sirgûnî û mûzîkvana alman 


Ebdulqadir Mûsa 

Helîm Yûsiv 


Rûdaw (Berlîn) - Ebdulqadir Mûsa 
yek ji helbestvanên kurd e ku wek ge- 
lekan ji nifşê xwe berê xwe dan Ewrû- 
payê. Hinek ji wan bêdeng man û 
vemirîn. Hinekan dev ji helbest û wê- 
jeyê berdan. Hinekan jî berdewamkir. 
Musa ji wan helbestvanên bêdeng e ku 
li şûna sarbûna Ewrûpayê wî li helbest 
û nivîsandinê sarbike, ew hem bi kurdî 
û hem bi almanî, ku zimanê wî yê nû 
ye, karê xwe yê helbestvaniyê berde- 
wam dike. Vê dema dawiyê bi jineke 
alman re beşdarî şevên muzîk û stra- 
nan dibe. Rûdawê li Berlînê ew dît û 
wî jî ji xwendevanên me re bahsa şev- 
bihêrkên xwe yên hunerî kir: 

Têkiliya te bi nivîsandina helbestê re 

çawa dewamkir? 

Di destpêka hatina min a Alman- 
yayê de ji ber derfetên kêm bo ferbûna 
almanî min berê xwe da wergerandina 
ji erebî û kurdî li gel dewamkirina nivî- 
sîna helbestê bi kurdî. Piştî ku ez fêrî 
Almanî bûm min bi piştgirî û alîkariya 
helbestvan Stefanie Göthe-Obieglo pi- 
raniya helbestên pirtûka xwe ya heh 


bestan “ Çengên te ez bi firê...xistim“ 
wergerandin almanî. Paşê bi van ber- 
heman min serî li komele û grûpên 
helbestvanên Alman da û di nava gi- 
rupa nivîsê ya navçeya Jerichwer de cîh 
girt. Li seranserê Sachsen- Anhalt ez 
ketim nava tikiliyên wêjeyî û bûm 
yekem helbastvanê kurd. Ev çend sa- 
lane ku min dest bi rêzeşevên helbest- 
muzîkê “deh heyvên di dest de“ ligel xa- 
nima muzîkjen ya Alman Frauke Son- 
nenburg kiriye û li piraniya bajarên ser 
bi parêzgeha Sachsen-Anhalta Alma- 
niya çalakiyên wêjeyî li darxistine. 
Niha min û xanima navborî projeyeke 
din daye ber xwe ku em li seranserê AE 
manyayê van çalakiyan lidarxin. 

Ji bo nivîskarekî zimanê din, ne al - 
mani, li Almanyayê çi derfetên pişt - 
girî û alîkariyê hene? 

Kî dibe bila bibe, zor e ku derfet û 
alîkariyê li Almanyayê bidestbixîne. 
Rêxistinkirin û karê hevbeş şensekî 
xwe yê baş heye ku derfet û alîkariyê 
bistîne, nexasim di van salên dawiyê 
de, ku projeyên rêxistinan girêdayî 
prosesa întegrasyonê bin yan jî ji bo li- 
pêşxistina zimanê malbatê û çandê 
bin. Lê tenê nivîskariya bi zimanê din, 
ne Almanî û bi tena serê xwe tu derfet 
û alîkariyeke hêja nebe, yan jî wê hîç 
nebe. 

Vê rewşa nû, nexasim piştî hînbûna 
teya zimanê almanî, çi bandor li mi - 
jara nivîsandina te bû? 

Rewşa nû, zimanê nû cih û devera 
nû, civaka nû di destpêkê de hişt ku 
mijara nivîsa min bêhtir ber bi şêweyê 


Hûn cêwiyên hevin, muzîk û helbestên 
we pir xweş ligel hev diguncin.“ Ango 
em dengê du canên ku şikestina xwe di 
berhemên xwe re û bi yek pergalê hu- 
nerî pêşkêşî guhdarên xwe dikin. 
Herdû şevbihêrkên we yên hunerî li 
Halle (Saale) û Döbeln çawa derbas - 
bûn? 

Bi gelemperî û li gor şevbihêrkên vî 
welatî li herdû bajaran, ez dikarim 
bêjim ku baş derbasbûn, lê ne li gor 
xwesteka dilê me bû. 

Hem pêşwaziya guhdaran û hem ya 
çapemeniyê çawa ye? 

Pêşwazî baş bû, guhdar ne pir, lê ne 
hewqas kêm bûn ku dilê me bi me bi- 
şewite, guhdarên heyî pir alaqeyeke 
germ dan zimanê kurdî, jiber ku “zima- 
nekî nerm û nazik e û guhên mirovan 
tûre nake. Tevlî ku mirov wî zimanî tê- 
negihêje jî“ li gor gotina guhdaran, lê 
çapemenî wek her çalakiyê ji xwe ça- 
pemeniya kurdan ya ku karibe çalakiyê 
wisa bişopîne tune û ya alman jî ji ser- 
sariya dezgehên ku van çalakiyan ama- 
dedikin, ku pirê caran çapemeniyê 
agahdarnakin ew jî pir naşopînin. 

Ji bo çalakî bi awayekî baştir birêve- 
herin, ji çapemenî û kurdên li wan 
bajarên dijin, çi tê xwestin? 

Kurd û dezgehên kurd pêwist e li cih 
û demên wisa diyar û pir çalak bin. Pê- 
wist e çapemeniya kurd van çalakiyan 
bişopîne û kurdan ji van çalakiyan 
agahdar bike. Em hewildidin li seran- 
serê Almanyayê rêze şevbihêrkan li- 
darbixin, di lOê mijdarê de li Barsing- 
hausen beşdarî şeveke çandî dibin. 


Amed û Hessen dibin 
hevbend? 


Hewlêr (Rûdaw) - Enfal û jenosî- 
den ku li dijî gelê kurd hatine kirin heta 
demeke berê di tu listeyên jenosîdê rê- 
xistinên Ewrûpî de cîh nedigirtin. Lê bi 
riya xebatên Komeleya Gulan û birê- 
vebirê vê komelê Selaheddîn Selah 
niha jenosîda li dijî gelê kurd kete lîs- 
teya axaftingeha dîroka zindî ya 
Swêdê. Saleh bi riya çapemeniyê dax- 
waz dike ku Hikûmeta Herêma Kur- 
distanê zêdetir bi vê karê re mijûl bibe. 

Selah berî 27 salan ji çiyayên Kurdis- 
tanê berê xwe dide Swêdê û li Stock- 
holm a paytext, bicîh dibe. Ew jiyana 
diyasporayê û tecrubeyên netewên din 
dixe bin xizmeta peywendiyên dosta- 
niyê yên di navbera Kurd û Ewrûpiyan 
de; Armanca wî ji bo çareserkirina 
pirsgirêka Kurd dîtina dost û piştîva- 
nan e. 

Selaheddîn Selah bi van xewn û xe- 
yalan dibe endamê Komeleya Gulan 
ku komeleyeke kurdan e û baregeha 
wê li Swêdê ye. Ew di sala 2004 an de di 
nav wê komeleyê de ji bo lêkolînên li 
ser jenosîdê beşekî serbixwe dadimez- 
rîne. 

Karê dirêj di warê pirsa jenosîdê de 
û dîtina dost û piştîvanan bo pirsgirêka 
Kurd Selaheddîn Selah gihandiye vê 
baweriyê ku komele û rêxistinên bela 
wela yên Kurdan nikarin vê erkê bicîh 
bikin: “Dema vê hatiye, divê Hikûmeta 
Herêma Kurdistanê ji bo vê pirsê sazi- 
yeke xwedî bername damezrîne. Her- 
wiha divê komele û rêxistinan ji karê 
hizbî dûr bixe û wê jenosîda li dijî gelê 
Kurd hatiye kirin, bide nasîn.” 

Di vî warî de Selah tecrubeya cihû- 
yan bibîr tîne û dibêje çawa tevgera 
wan li gel “holocaustê” bû sedemê da- 


Li bajarê Halle Ebdulqadir Mûsa û Frauke Sonnenburg bi hev re derketin ser dikê 


bîranîn, bêrîkirin û hesret û wênekê- 
şana cih û deverê ku min lipaşxwe hê- 
lane bi rengekî helbestî birêsim, lê niha 
ez hewildidim ku têkiliya xwe wek ke- 
sekî biyan bi hemû tiştê nû yên heyî re 
binivîsim. 

Ev projeya beşdarbûna şevên Inter - 

kulturell ji ku hat? 

Li Almanyayê proseseke Integras- 
yonê destpêkiriye. Hefteyên çandên 
cûda yan jî şevên Interkulturell perçe- 
yeke ji vê prosesê yê ku di civata alman 
de bûye tradîsyoneke girîng. Piştî ku 
min û xanim Sonnenburg di konferan- 
sekî girêdayî ew babetên bûrî li bajarê 
Halle hevûdu naskir û me lihevkir ku 
bihev re xebateke bi vî rengî bikin, me 
destpêkir û heta niha berdewamkir. 


Divê ji bîrnebe ku helbestvana Alman 
Stefanie Göthe-Obieglo û hunermedê 
kurd Bengi Agirî jî pirê caran bi me re 
tevlî van şevan bûn û me wek grûbeke 
kurd-alman bi hev re çalakiyên hevbeş 
lidarxistin. Di 02ê cotmehê de li bajarê 
Halle helbestvanê ereb Dr. Wahid 
Nadir jî beşdarî me kir, ango em tî- 
meke vekirî ne, her muzikjen û her hel- 
bestvan dikarin bi me re di çalakiyên 
me de cih bigrin. 

Tu û Sonnenburgbihev re derdikevin 
ser dikê. Piştî du şevbihêrkan tu vê 
hevkariyê çawa dinirxînî? 

Tenê ne du şevbihêrkin ku em bi- 
hevre pêşkêşdikin. Ev hevkarî ez karim 
bi gotina guhdar û hezkiriyên mûzîka 
frauke û helbestên min binirxînim “ 


Parlamena Eyaleta Hessenê wê ji Tirkiyeyê bi herêmekê re hevbendî çêke. Le bi kû re? 


Wiesbaden (Rûdaw) - Hizba Die 
Linke li parlamena eyaleta Hessenê 
pêşniyaz kir ku Hessen li gel bajarê 
Amedê hevbendiyeke dostane deyne. 
Serkirdeyê koma Die Linke ya parla- 
menê Willi van Ooyen roja duşemê li 
paytexta Wiesbadenê ya Hessenê dest- 
nîşan kir ku di çarçova pêvajoya aştiyê 
ya destpêkirî de, ev pêngav dikare bibe 
“nîşaneke baş.” 

Hikûmeta parêzgehê divê bi herê- 
meke kurd re hevbendiyekê ava bike. 
Hêj ne diyar e, wê kîjan herêm bibe 
hevbendê Hessenê. Lê li gor daxuyani- 
yan, herêma Amedê ne di nav hevben- 
dên bijare de ye. 

Di meha mijdarê de tê çaverêkirin 
ku Serokwezîrê Hessenê Roland Koch 
(CDU) û Wezîrê Entegrasyonê Joerg 
Uwe Hahn (FDP) serdana Tirkiyeyê 
bikin, da herêma xwe ya hevbeş hilbi- 


jêrin. Di vê serdanê de ew ê biçin Izmîr, 
Enqere û Stenbolê. 

Willi van Ooyenê ku ji bo hizba Die 
Linke di parlamena Hessenê de cih di- 
gire, wiha dibêje: “Ez bawer nakim eya- 
leta Hessenê bikare kêşeyên Tirkiyeyê 
ji navê rake, lê em dikarin piştevaniya 
xwe nîşan bidin.“ 

Ji berî van gotinên xwe van Ooyen li 
gel çalakvanê mafê mirovan û Parla- 
menê Amedê Akm Birdal hevdîtinek 
pêk anîbû. Bîrdal bi xwe ne kurd e, lê 
di parlamena Tirkiyeyê di nava koma 
DTPê de cih digire û di rabirdûya xwe 
de ji bo hindek çalakiyên mafê miro- 
van ketibû girtîgehê. 

Akin Birdal ji bo “alîkariya wan a 
piştgir“ spasiya Die Linke ya Hessenê 
kir û arîşeya kurd ji bo bipêşketina Tir- 
kiyeyê wek girîngtirîn xal bi nav kir. 




Enfal li Swêdê 
ket lîsteya 
jenosîdê 


Selaheddînê Kerkûkî ji sala 2004’an û heta îro li ser jenosîda kurdan lêkolînan dike 


mezrandina dewleta Israil û heta niha 
jî civaka navnetewî wek xêzeke sor ji- 
mara qurbaniyên wê tevkujiyê qebûl- 
dike. 

Selahê ku bi navê Selahadinê Ker- 
lcûkî tê nasîn balkişand ser Axaftingeha 
dîroka zindî ya Swêdê’ û girîngiyê dide 
pirsa jenosîdê: “Fermandariya Axaf- 
tingeha Dîroka Zindî ya Swêdê’ hat da- 
mezrandin û ji bo nehîştina vê 
diyarokê programekî bihêz danî. Lê 
belê ne tenê ji bo bibîranîna holoca- 
ustê, lê nasandina nifşê nû yê Swêdê bi 
gelqirî, jenosîd û tevkujiyên ku li seran- 
serê cîhanê qewimîne xebatan lidar- 
xist. Wê axaftingehê di lîsta navê gelên 
ku rastî jenosîd û gelqiriyê hatine de, 
navê Kurdan nenivîsandibûn. Lê dema 
me seredana wan kir û li ser tawanên 


kîmyabarankirin û Enfalkirina gelê 
kurd dokument û belgeyên pêwîst pêş- 
kêş kirin, êdî navê Kurdan jî tevî wê 
lîstê kirin.” 

Komeleya navbirî meha nîsana borî 
li avahiya Parlamenê Ewrûpa ya li 
Brûkselê di derbarê Enfalan de ji bo 
hinek pispor û parlamenterên Swêdî û 
hinek kesayetiyên din panelek taybet 
lidarxist. Lê bi baweriya Selah Kerkûkî 
xebata wan û rêxistinên din heta niha 
di asta pêwîst de tune û raya giştî ya 
Ewrûpa bi tevkujiyên dijî Kurdan agah- 
dar nekirine. Herwiha dibêje ku jimara 
kêm a dost û piştîvanên Kurdan ku di 
van salên dawî de peyde bûne, ber bi 
kêmbûnê ve diçe û asta wan jî nizim 
dibe. 

"Di bextê we de, nehêlin kurdên Îsraîlê wenda bibin" 

Kurdistana Îsraîl 


Azad Mîran 


Îsraîl - Piraniya kurdên cîhanê Kur- 
distana Sor, ku di nava sînorên Yekîtiya 
Sovyetê ya berê de bû, ji bîr kirine. 
Dema em hemû bahsa Kurdistanê 
dikin, em dibên Kurdistan çar parçe ye, 
lê belê ji 4 parçeyan zêdetir e! Lê divê 
em wêya jî bizanin ku li Îsraîlê jî Kur- 
distaneke din heye. Xewna min a 50 
salan bû Îsraîlê bibînim. Ji ber gelek se- 
deman, yek ji wan dîtina kurdên îsrailê 
ku di sala 1951’an ji Kurdistanê hatin 
derxistin û vegeriyan xaka bav û kalên 
xwe ku di serdema Babilî û Aşûriyan 
de, bê dilê xwe hatibûn raguhastin bo 
Babîl û Aşûr. Piraniya wan li Kurdis- 
tanê hatibûn bicîhkirin û piştî nêzîka 
3000 salan bûn kurd û hinek kurdên 
Kurdistanê jî bûn Cihû û bi rêya xwînê 
tevlîhev bûn. Herwiha Zanîngeha 
Hebrew îspat kiriye ku xwîna îsraîlî û 
filîstîniyan ji kurdan hatiye: (www.ire- 


Dû hefteyan li Îsraîlê bûm. Min li 
her kesê ku dişiba kurdan temaşe dikir 
û dema li gel diaxfîm kurd derdiket, 
heta polîsên jin ên ser kolanan û dikan- 
dar jî. Min ji şofêrekî taksiyê yê kurd re 
got, min bibe taxa kurdan, wî jî min bir 
bazara “Mexna Yahuda.” Nizanim 
çawa bazara “Mexna Yahuda” wesif 
bikim... Gelek çayxane lê hebûn û da- 
niştvanên wê hemû kurd bûn û bi do- 
mino û poker dilîstin, dema naskirin 
ku ez kurd im ewqasî kêfxweş bûn ku 
nizanîbûn min li ku rûnînin. Min 
hinek alên Kurdistanê yên biçûk ku 
mirov dikare wan li ser sînga xwe da- 
leqîne li gel xwe biribûn, dema min 
derxistin, di cîh de dev ji lîstina do- 
mino berdan û li dora min kom bûn û 
al ji destên min hilgirtin. Min alayeke 
mezin da xwediyê çayxaneyê, hema wî 
jî yekser bi dîwar ve hilawêst. 

Li ser kolanê jî min aleke biçûk da 
polîsa jin a kurd, ji kêfa re wê jî di cîh 


port.com/DOC-279707). 

Di meha gulana sala 2009 an de, min 
ji Londrayê telefona otêlekê li Tel Aviv 
kir bo girtina odeyekê. Kesa bersiva te- 
lefona min da, jineke kurd ku dê û bavê 
wê ji Başûrê Kurdistanê ne, derket. 
Gava gihîştim Tel Avivê, bi otomobî- 
leke çûm Orşelîmê. Pir ji min re zeh- 
met dihat çawa wê bikaribim kurdên 
Îsraîlê bibînim. Min ji ajovanê minî- 
busê pirs kir: “Li Orşelîmê kurd li ku 
dijîn?” “Ez kurd im” ajo- 
van bersiva min da. Ez 
şaş mam, ajovan 
kurd bû û bi eslê 
xwe xelkê Zaxo 
bû. 


em wan qet nafiroşin, ji ber ku Kurdis- 
tan xaka bav û bapîrên me ye.” 

Sala 1988’an dema bextreşiya He- 
lebçe qewimî, kurdên Îsraîlê xwepê- 
şandan li dar xistin û çûn pêşiya 
Kinêsêta (parlamenê) Îsraîlê û li dijî 
tevkujiya kurdan qîriyan. 

Piraniya kurdên Îsraîlê li 
Orşelîm û derdora wê dijîn. Ji 
xeynî 35 gundên kurdan wek 
Teberiya, Necef, Golan, 

Afula, Satula, Bêt Şems û 4 
gundên bajarê Xêdra û Ajur û 
hwd... 

Kurdên pile bilind di dez- 
geh û fermandariyên hikûmetê 
de kar dikin. Herwiha kurd karên 
hestyar jî dikin, edîtor û profesorên 
zanîngehan jî ji wan hene ku nivîs û 
berhemên wan ên dewlemend li ser 
kurdan hene, wek Berpirsê Kêmnete- 
weyên îsrailê Dr. Motî Zakîn û Morde- 
xay Yona ku herdû jî xelkê Zaxo ne. 




de bi kumê xwe vekir. Ez li gel jimareke 
zêde ya kurdan axaftim, wan digot: 

ZEm şanaziyê bi kurdbûna xwe dikin û 
dixwazin seredana Herêma Kurdis- 
tanê bikin, nasên me li Kurdistanê 
hene, mal û milkên me 
li wir hê mane û 


Polisên Îsraîlîyên esil-kurd 


Ji hemû tiştî xweştir, dema çûm Za- 
nîngeha Hebrew û min jimareke zêde 
ya kitêbên siyasî û dîrokî li ser kurdan 
bo zanîngeha navborî birin, nemaze ki- 
têbên derbarê kultûrê kurdî û enfalki- 
rina 8 hezar Barzaniyan û hinekên din. 
Pir kêfa wan hat û berpirsên zanîngehê 
min birin kitêbxaneya zanîngehê û 
min gelek kitêbên kurdî ku bahsa şore- 
şên kurdan dikirin, li wir dîtin. Her- 
wiha min gelek kitêbên kurdî birin bo 
muzexaneya “ Yadveşîm” bi taybetî yên 
di derbarê Enfal û Barzaniyan de, wek” 
What happened to them? 8000 Bar- 
zani’.’ 

Îsraîliyan gelek pirtûk li ser kurdan 
nivîsandine, ansîklopedî, film û fer- 
heng li ser kurdan çêkirine. Min gelek 
kes dîtin û çûm malên wan, min dît ku 
herdem li ser ekrana wan kenalên 
kurdî hene û bîranîna wan rojan diki- 
rin, dema sala 1951’ê dev ji Kurdistanê 
berdan û kurdan bi girî oxira xêrê dan 
wan. Hêviya wan damezrandina Kur- 
distana mezin a azad e. 

Li bajarê Xelîl jî jimareke zêde ya 
kurdan heye ku ji serdema Selahed- 
dînê Eyûbî ve li wir bicîh bûne. Her- 
wiha li bajarê Celîl jî jimareke zêde ya 


“Xelkê Îsraîlê gelekî xerîbdost û alîkar in, nemaze bo kurdan 


kurd heye. Li gor hinek texmînan ji- 
mara kurdên Îsraîl û Filistînê digihe 1 
milyonî. Filistîniyên ereb digotin “se- 
rokê Filîstînê Mehmûd Ebas jî kurd e, 
lewre seredana Kurdistanê kir.” 

Kurdên Cihû di warê huner û mu- 
zîkê de stîl û kultûrê kurdî parastine û 
her sal carekê bi tradisyon û cil û ber- 
gên kurdî û dahol û zirneyê ahengekê 
saz dikin. Daweta kurdî wek seyran tê 
naskirin û piraniya stranên kevin ên 
kurdî parastine û distrên û gelek stran- 
bêjên wan ên kurd hene ku mixabin li 
Kurdistanê kurd bi giştî qet bahsa wan 
jî nakin û wan nas nakin jî. Divê Hikû- 
meta Herêma Kurdistanê guh bide 
wan û ti hisaba ji birayên mezin (ere- 
ban) re neke! 

Zanayên wan ku profesor û mamos- 
tayên zanîngehê ne, digotin: “Eger li 
Kurdistanê daxwaza me bikin, em 
amade ne bo dersdayînê biçin Kurdis- 
tanê.” Di vê seredana xwe de, min rêya 
xwe bi radyoya Îsraîlê jî xist û bo dema 
demjimêrekê hevpeyvînek li gel min 
kirin û min tê de bahsa pêşdîtin û pê- 
şeroja Îsraîl û kurdan kir. 

Kurdên temen mezin bi zimanê 
kurdî li gel min qise dikirin, lê belê mi- 
xabin ciwanên wan bi înglîzî, yan bi 
erebî li gel min diaxaftin. Lewma 
hawar dikim û bo Hikûmeta Herêma 
Kurdistanê û gelê kurd dibêjim: “Ez di 
bextê we de, nehêlin kurdên îsrailê 
wenda bibin, ji 10 heta 15 salên din wê 
zimanê kurdî ji bîra bikin.” Lewre jî 
zêde pêwîst e ku bê tirs rêya sazkirina 
peywendiyan li gel kurdên Îsraîlê bê 
vekirin. 

Divê rê bo kurdên Îsraîl û hemû 
Kurdistanê vekirî bin û di warên çandî 


û hunerî de jî alîkariya wê bê kirin. Bila 
stranbêjên kurd konseran li Îsraîlê saz 
bikin û stranêbjên kurd ên Îsraîlê jî bo 
Kurdistanê bên vexwendin. Ew zêde 
ne û wek îbrahim Tathses hunera 
kurdî nefirotine, lê heta niha jî stranên 
kurdî parastine. Bila hikûmet nebin 
neheng li ser xwestekên gelên cîhanê, 
her kesê seredana Îsraîlê bike, qet xwe- 
şiya wê ji bîr nake. Li Îsraîlê xelk bi giştî 
û ne tenê kurd dostaniya xwe li gel kur- 
dan pêşan didin û hêviya damezran- 
dina dewleta serbixwe ya Kurdistanê 
dixwazin. 

Xelkê Îsraîlê gelekî xerîbdost û alîkar 
in, nemaze bo kurdan. Îsraîlî dihêlin 
her kes ziyareta cihên wan ên pîroz jî 
bike. Cihûyên ne kurd jî pir dilovan, 
demokratxwaz, mêjî vekirî, pêşkeftî û 
şaristanî ne. Hê gelek dem divê, heta 
welatên rojhilatê bigihin Îsraîlê. Raya 
erebên Musulman li Orşelîmê ji ya ere- 
bên Cihû di derbarê azadiya Kurdis- 
tanê de wek erd û asîman ji hev cuda 
bû. Dema Misilmanan ala Kurdistanê 
li ser sînga min didîtin aciz dibûn û di- 
gotin: “Estexfîrûlla, hunê çi bikin ji 
dewletekê? Besî we ye li îraqeke Îslamî 
de dijîn.” 

Pirsiyara ku divê bê kirin, gelo ev 
şaşî ji ku hatiye? Gelo pêwîstiya vêya bi 
lêkolînan tune? Gelo sedemekî olî ye, 
yan perwerdeyeke xelet e? Îsraîl dew- 
leteke azad û demokrat e, li Rojhilata 
Navîn wek dewleteke Ewrûpayî ye. Bi 
rastî, dengo û gotegotên medyaya erebî 
û regezperestên olî bi deng û reng be- 
revajî rastiya xelkê Îsraîlê ye û mirovê 
here îsrailê, wê bi çavê serê xwe vê ras- 
tiyê bibîne. 


AzadMîran ligel xwediyê restorantê. Li paş wan ala Kurdistanê. 

Rûdaw 


"Em Osnabriickî 

ne lê dîsa jî dixwazin me bişînin" 


Malbata Kunt 


Emrah Kocahal 


Frankfurt (Rûdaw)- Ligel 
biryarên Hikûmeta CDU-SPDê 
biyaniyên ku 6 sal zêdetir li Al- 
manya dijîn û debara xwe bi 
destê xwe dikin, wê heta dawîya 
sala 2009’an mafê runîştina bê 
sînor bigrin, niha malbateke 
Kurd bi dersînoriyê re rû bi rû 
ye. Mehmet Kunt ê ku ji sala 
1992’an ve li Almanyayê dijî û 
du dikanên wî yên pizza hene jî, 
tevî malbata xwe di bin xetera 
şandina Tirkiyeyê de dijî. 

Belgenameyên xwe yên bi 
awayekî rêkûpêk dosyakirî, hê- 
dîka datîne ser maseya pêşberî 
xwe û kêliyekê di nav hizr û 
bîrên kûr de winda dibe. Meh- 
met Kunt li bajarê Lustringenê 
yê Almanyayê xwedî pîzaxanê 
ye. Dosyaya ku wî danî ser 
masê, ji hejmaran tijî ye. Hejma- 
rên ku wê biryar bidin ka divê 
ew piştî 17 salan dûmahiya vê 
salê bizivire Tirkiyê an na. 

Di sala 1992’an de Mehmet 
Kunt ji Rihayê hatiye Alman- 
yayê. Malbata Kunt niha wek 
biyaniyên bi mafê rûniştina bi- 


sînor tên hesibandin.'Tz kurd 
im û kêşeyên di navbeyna tirk û 
kurdan de dijwar in.“ Birayê wî 
hatiye kuştin û gelek çavsorî lê 
hatiye kirin. “Dema ez hatim 
Almanyayê, mirovekî çewi- 
sandî bûm“, Mehmet Kuntê 55 
salî bi xembarî vedibêje. Pişika 
wî du caran hatiye emeliyatki- 
rin, ew dikule û tew ji sedî 70 
seqet e jî. Ew gelek hewl dide û 
dawiya dawîn pîrek û her du za- 
rokên xwe yên biçûk jî tîne Al- 
manyayê. Di pey re bi dahatê 
firotina mala xwe ya li Kurdis- 
tanê, ew di sala 1994’an de li ba- 
jarê Osnabruckê du 
pîzaxaneyan dadimezirîne. Ji 
bo malbata Kunt pêvajoyeke 
xweş dest pê dike. 

“Heşt kes li cem min dixebi- 
tiyan’,’ bi bîr tîne Mehmet Kunt. 
Malbata wî her diçe mezin dibe 
û ew dibe bavê şeş zarokan. 
“Kurên min hemû li Osnab- 
ruckê diçin dibistanê û gelek 
baş bi almanî dizanin.” Kurê wî 
Mistefa ji pêjgehê li me deng 
dike: “Em Osnabruckî ne.” Ew bi 
tîpên tirkî nizane û dibêje ku 
niştecihê vê derê ye. 


Pêvajoya bextewar di sala 
2000’an de bi dûmahî tê. Gelek 
baş tê bîra Mehmet Kunt. Yek 
di dezgeha biyaniyan de lê gilî 
dike. Kunt li wê derê wek pena- 
berê siyasî tomarkirî bû, ne wek 
penaberê olî. Ji ber hindê mafê 
rûniştinê û destûra xabetê ji 
destê wî diçin û pîzaxaneyên wî 
têne girtin. Li dû van bûyeran 
dezgehê ku wî sera wê nedabe, 
namîne. “Demekê em çûbûn 
bajêrê Lubeckê jî, ji bo xwe bis- 
pêrin penabertiya dêrî. “Di tîr- 
meha 2009’an de Kunt xwe dîsa 
dide xeterê û li bajêrê Lustrin- 
genê li l<olana Mindener pîza- 
xaneyeke nû dikire. Bi ser de 
xebatkarekî jî dixe kar: “Dikana 
me baş dixebite, em jê razî ne.” 

Ma mirov bi vî awayî mercê 
xwedebarkirinê dabîn nake 
gelo? “Ev ne misoger e.” Alice 
Meyer ji saziya Caritas rave 
dike. Ji ber ku Mehmet Kunt di 
navbera salên 2007 û 2008’an 
de bêkar bû û ji aliyê dewletê ve 
alîkarî werdigirt. Xebatkarê Ca- 
ritas Stephan Kreftsiek jî wisa 
lê zêde dike: “Ji zagonê bi hûrgilî 
diyar nabe, birêz Kunt çawa bi- 


kare biselmîne ku di du salên 
dawîn de xwe bi xwe debiriye û 
xweseriya wî ya madî piştî 31’ê 
Kanûnê jî dabîn e.” 

Caritas yek ji şeş hevbeşên 
projeya “Netzwerk Integration 
Netwln” e ku li bakûrê rojavayê 
parêzgeha Niedersachsenê 
bûne yek da ku penaberan bikin 
xwedî kar. Kreftsiek dibêje ku li 
bajêrê Osnabruckê 66 malbat û 
takekes hene ku bi awayekî sî- 
norkirî li vir dijîn. Hêviya ku kê- 
şeya malbata Kunt bi awayekî 
serkeftî bi dûmahî bê, li cem xe- 
batkarên Netwlnê mezin e. 

Li gel her tiştî birêz Kretsiek 
bi bîr tîne ku “Bi mixabinî zagon 
bi xwe baş nehatiye nivîsîn. Di- 
kare bi çend şêweyên cuda bê 
şîrovekirin, ji ber vê çendê jî ne 
diyar e, wê doza birêz Kunt 
çawa biçe serî.” Rewşa malbata 
Kunt li gor malbatên din dîsa 
baş e. Gelek kes nikarin karekî 
peyde bikin jî. Zêde hêviya wî 
nîn e ku hikûmeta nû heta dû- 
mahiya vê salê hin tiştan bigu- 
herîne. “Ew li ser hevbendiya 
xwe nîqaş dikin û dîdarên wan 
hêj berdewam in.” 


Li parlamena Almanya 16 biyanî 


Sevim Dagdelen 


Köln (Rûdaw) - Di parlamena nû ya Almanyayê de ji 622 en- 
damên parlamenê 16’ê wan kesên kok biyanî ne. Di van wan de 5 
kes ji Tirkiyeyê û 4 jî ji îranê hene. 

1. Sevim Dagdelen - 34 salî, ji Tirkiye, Partiya Çep 

2. Ekin Deligöz - 38 salî, ji Tirkiye, Partiya Keskan 

3. Dr. Bijan Djir Sarai - 33 salî, ji Tehranê, FDP 

4. Sebastian Edathy - 40 salî, bavê wî ji Hindistanê ye, SPD 

5. Josip Juratovic - 50 salî, ji Kroatiya, SPD 

6. Mehmet Kiliç - 42 salî, ji Tirkiye, Partiya Keskan 

7. Agnieszka Malzak - 24 salî, ji Polonya, Partiya Keskan 

8. Jerzy Montag - 62 salî, ji Polonya, Partiya Keskan 

9. Niema Movassat - 34 salî, ji îranê, Partiya Çep 

10. Michaela Noll - 50 salî, bavê wê ji îranê ye, CDU/CSU 

11. Omid Nouripour - 34 salî, ji Tehranê, Partiya Keskan 

12. Adyan Özoguz - 42 salî, ji Tirkiye, SPD 

13. Richard Pitterle - 50 salî, ji Komara Çekê, Partiya Çep 

14. Raju Sharma - 44 salî, bavî wî ji Hindistanê ye, Partiya Çep 

15. Serkan Tören - 37 salî, ji Tirkiye, FDP 

16. Josef Winkler - 35 salî, dayîka wî ji Hindistanê ye, Partiya Kes- 
kan 

Ji bilî parlamenterên navborî, Philipp Rösler (FDP) yê 36 salî jî 
bi eslê xwe ji Viyetnamê ye. Philipp Rösler di kabîneya nû de We- 
zîrê Tendurustiyê ye. 


Brûksel dixwaze 
dozên penabertiyê 
zutir bigihine 
encamê 


Brûksel (Rûdaw) - Komisyona Yekîtiya Ewrûpayê (YE) 
dixwazê pêvajoya biryardana ji bo serîlêdanên penaberiyê li 
welaten endam zûtir û wekhev bike. Ji bo vê yekê komisyonê 
du pêşniyazên nû pêşkeşî welatên endam kirin. 

Pêşniyazek Komisyonê ew e ku kesên ku ji bo penabertiyê 
serî li welatekî endam dabê û mafê penabertiyê wernegirtibê 
û ji ber sedemên hûmanîter nikaribe paşve werê şandin, ew 
kes zûtir karibe destûra karkirinê wergire û di babetên wer- 
girtina xizmetên tendurustiyê û alîkariyên din yên dewletê, 
wekî penaberên din xwedî heman mafî bin. 

Heta niha her 27 welatên endamên YE’yê bi awayên cuda li 
hemberî van kesan tevdigerin û bi vê pêşniyara xwe, Komis- 
yona YE’yê dixwazê zelaliyê têxê vê mijarê. Wekî din Komis- 
yon dixwazê rê li ber wê pratîkê jî bigre ku şebekeyên mirovan 
penaberan dibin wî welatê YE’yê yê ku herî hêsan mafê pena- 
bertiyê dide serlêderan. 

Pêşniyaza duyem jî di derbarê dema biryarstandinê de ye. 
Komisyon dixwaze ku piştî serîlêdana ji bo mafê penabertiyê, 
biryarên di asta yekê de herî dereng di nava şeş mehan de bên 
standin. Welatên ku vê gavê ne di wê rewşê de ne ku karibin 
vê pêşniyazê pêk bînîn, wê ji wan re sê sal dem bê dayîn, heta 
ku xwe amade bikin. Yek ji wan welatên ku îhtimal mezin e ku 
;yftikaribe di vê demê de bighijê biryaran, Yûnanistan e. Ji ber 
binpêkirina çendîn qanûnên YE’yê di mijara penaberan de, 
Dadgeha Yekîtiya Ewrûpayê gelek caran Hikûmeta Atînayê 
hişyar û şermezar kiriye, lê heta niha tiştek ne guheriye. 

Welatekî din ku diyare bi van pêşniyazên Komisyonê ne 
kêfxweş be, îtalya ye. Ji bilî van herdu pêşniyazên jor, bi van 
hewldanên guhertinên qanûnên penabertiyê tê xwestin ku 
çarçoveya awayê tevgerîna hêzên polîsan li hemberî penabe- 
ran bê diyar kirin. Lê polîsên deryayî yê Italyayê gelek caran 
penaberên ku dixwazin bi keştiyan xwe bighînin beravên Ew- 
rûpayê, li Derya Navîn radiwestînîn û bêyî lêkolînên li ser 
rewşa wan û biryara ka ew kes xwedî mafê penabertiyê ne an 
na, wan paşve dişînin Bakurê Afrîkayê. 






























Di artêşa Amerîka de rewşa homoseksuelan: 


"Don'tasMon'ttell/ 
nepirse, nebêje" 


Hemwelatiyên Iraqê bê vîze tenê dikarin çend welatên cîran ûyên Musulman 

Bi pasaporta iraqê 15, bi ya Swêdê 
130 welatên bêvîze 


Rûdaw (Hewlêr) - Hilgirên 
pasaportên Iraq, Afxanistan û 
Iranê bexdreştîn kesên ji bo 
geştkirinê ne. Xwediyê pasa- 
portên Fînlandiya, Swêd, Yeki- 
tiya Dewletên Amerîka (YDA) 
û Danîmarka jî xweş bexti- rîn 
kesên cîhanê ne û dikarin bê 
wergirtina vîze biçin 130 wela- 
tên cîhanê. Lê hilgirên pasa- 
porta iraqî tenê dikarin biçin 15 
welatan. 

Malpera înternetê ya Forîn, 
rêzlêgirtin û pileya bilind ya pa- 
saportan belav dike, bi hejmar û 
zanyariyên hûr rêza wan wela- 
tan diyar dike ku pasaport li fi- 
rokexaneyan giraniyek ya xwe 
hene û hêsanîkirina çûn û ha- 
tinêjêre dikin. 

Piştî Fînlandiya, Amerîka û 
Danîmarka, welatên wek Swêd, 
Irlanda û Almanya tên. Ev dew- 
let dikarin bê wergirtina vîze 
biçin 129 welatan. Piştî wan jî 
pasaportên Birîtanya, Fransa, 


Japonya û îtalya tên. Bi peroş jî 
gûhertin li ser rêzbendiya wê de 
tê. 

Wirya Mesûd Receb yek ji 
kesên ku şarezayiyên wî der- 
barê tûrîzmê de heye, belavki- 
rina van zanyariyana wek 
amrazekê ji bo tevgera çûn û 
hatinê û geştkirina nava wela- 
tan datîne. Di vê derbarê de 
Receb ji Rûdawê re dibêje: “Fi- 
rokexane zanyariyan bi rêya ka- 
nalên wan ên taybet digihin 
wan. Ev zanyarî zêdetir ji bo 
hemwelatiyên asayî ne, ji bo bi- 
zanin ew pasaport hene ku di- 
karin bêyî vîze heya kû derê 
biçin.” 

Li pişt wê rêzben nêrîna wê 
sedemên siyasî yên veşartî jî 
hene. Berjewendiyên aborî û 
sayîşa wan welatan giraniya pa- 
saportan destnîşan dike. Ew 
welatên ku bê vîze pêşwaziyê li 
xwediyên pasaportên îraqê 
dikin, ji wan welatan pêktên: 


Tirkiye, Gurcîstan, Azerbeycan, 
Bangladaş, Malezya, Kosova, 
Ekvator, Ûganda, Zambiya, 
Mozambîk, Cîbûtî, Libnan, Bi- 
rîndî û Haîtî. 

Li gor çavkaniyeke dîploma- 
tîk ew bênirxiya pasaportên 
îraqê ji sedemê sextekariyê ye. 
Dema balyozxana îraqê li derve 
tê vekirin, hinek ji wan balyoz- 
xaneyane bê hebûna ti perek ê 
despêkê, pasaporta Iraqî dibex- 
şin. Berî sê salan balyozxana 
îraqê li Swêd bi texlîdî pasa- 
porta îraqê dibexşîn. Her vê 
yekê jî wisan kir ku welatên Ew- 
rûpî muamele li gel pasaportên 
corê 'S’ nekin û tenê rê bidin 
xwediyên pasaportên ‘G’ e. 

Ji bilî wê jî metirsiya welatan 
ji mayîna îraqiyan a li welatê 
wan û daxwazkirina mafê pe- 
naberiyê sedemekî dine. 


Erebistana Siûdî 


60 qamçiyên rojnamevana 
jin hat efûkirin! 


CÎHAN 


ku qanûna sala 1993an ya bi 
navê “Don’t ask, Don’t telL 
rakin. Li gor vê qanûnê ji hevza- 
yendên di nava artêşê de tê 
xwestin ku meyla xwe ya cinsî 
eşkere neke. 

Awayê tevgerîna bi hevza- 
yendên di nav artêşê de, li 
DYA’yê demekî dirêj e ku tê mi- 
naqeşekirin. Bi fermî kesên 
hevzayend bi kêrî karkirina di 
nava artêşê de nayên. Serokê 
berê yê DYA’yê Bill Clinton jî di 
dema propaganda hilbijartinan 
de soza guhertina vê rewşê 
dabû lê piştî ku hatibû ser dest- 
hilatê, bi nerazîbûnên tund ji 
aliyê arteşê û parlamenterên 
Kongresê re rû bi rû mabû. Di 
encama hewldanên Clinton û 
aliyên ku li dijî van hewldanan 
bûn, qanûna navbori ya bi navê 


“Don’t Ask, Don’t Telf’^erçû. 
Herçiqas ji hingî ve qedexe ye, ji 
kesên ku dixwazin di nav artêşê 
de kar bikin, pirsên di derbarê 
meyla wan ya cinsî bên pirsîn jî, 
lê di 16 salên borî de 13 hezar 
jin û mêr ji ber meyla wan ya 
cinsî ji artêşê hatine dûrxistin. 

Di vê navberê de hefta borî li 
Washingtonê dîsa xwepêşanda- 
nek bi beşdariya bêtirî 10 hezar 
kesan ji bo piştgiriya hevzayen- 
dan hat lidarxistin. Di xwepê- 
şandana ku ji aliyê mezintirîn 
rêxistina hevzayendan li 
DYA’yê Human Rights Campa- 
ign (HRC) hatibû organîzekirin, 
leşkerekî berê yê artêşa DYA’yê 
axaftinek kir û got: “Em ji welate 
xwe hez dikin, herçiqas ew nax- 
waze ji me hez jî bike.“ 


Serwîsa Cîhanê (Rûdaw) - 
Ji ber ku rojnamevana ciwan ya 
22 salî Rosana Al-Jami tevlî 
amadekariyên bernameyeke 
televizyonî bûbû ku tê de mê- 
rekî li ser pêwendiyên xwe yên 
cinsî axifî bû, ew bi 60 qamçi- 
yan hat cezakirin. Melikê Ere- 
bistana Siûdî Melik Abdullah, 
rojnamevana ciwan ji qamçiyan 
rizgar kir. 

Piştî bihîstina efûkirinê, roj- 
namevana Siûdî hestên xwe ji 
ajansa Reuters re anîn ziman: 
“Melik ez efû kirim. Ez bi rêni- 
şana wî kêfxweş im û biryara 
desthilatdarê me qebûl dikim.“ 
Ev cara yekem e ku cezayê qam- 
çîkirinê - ku li diji mêran tê bi- 
karanîn - li dijî jinekê û hem jî 
jineke rojnamevan hatibû birîn. 
Li Erebistana Siûdî sîstema rê- 
vebirin û dadweriyê li gor şe- 
rîetê ye û ev welat yek ji wan 
welatan e ku di bicihanîna şe- 
rîetê de herî hişk tevdigere. 

Ji ber ku pêwendiyên dîplo- 
matîk yên Erebistana Siûdî û 
welatên NATO’yê di rewşeke 


baş de ne, îhtimal e ku zexta 
dîplomatîk ya Rojava bihata, 
bandor li ser biryara Melik Ab- 
dullah kiribe. Yek ji wan wela- 
tên rojava ku bi Erebistana Siûdî 
di nav pêwendiyên xurt ên 
aborî de ye, Almanya ye. Serok- 
wezîra Almanyayê Angela 
Merkel di sala 2007’an de ser- 
dana wî welatî kiribû. 

Li aliyê din beşdarê berna- 
meya televizyonê û mêrê ku 
bûbû sedema skandalê, Abdul- 
Jawadê 32 salî nehat efûkirin. Ji 
ber ku ew di bernameyê de li 
ser pêwendiyên xwe yên cinsî 
axifî û pêlistokên erotîk nîşanî 
temaşevanan dabû, ew bi 1000 
qamçî û 5 sal girtîgeh hat ceza- 
kirin û ji kar jî hat avêtin. Bi vî 
cezayî belkî ew dikare xwe bi 
şans jî bibîne, ji ber ku beriya 
biryarê di çapemeniyê de bahsa 
darvekirina wî dihat kirin. Piştî 
girtîgehê jî Abdul-Jawadê hem- 
welatiyê Erebistana Siûdî wê 5 
salan nikaribê ji welatê xwe der- 
kevê. Ji bilî Abdul-Jawad, heva- 
lên wî jî yên ku di fîlm de xuya 


dikirin, ketin ber xezeba dad- 
weriyê. Ew bi 2 sal girtîgeh û 
300 qamçî hatin cezakirin. Di 
vê navberê de buroyên televiz- 
yona Libnanî LBC ji aliyê hezên 
ewlekariyê yên Siûdî hatin gir- 
tin û kameramanekî televiyonê 
jî ceza xwar. 

Dadwerê Siûdî ji ber tune- 
bûna destûreke nivîskî, qanûnê 
li gor xwe şîrove dikin. Herçiqas 
sala borî Melik Abdullahê Ere- 
bistana Siûdi ragihandibû ku 
ew dixwazê sîstema dadweriyê 
ya welatê xwe reforme bike, lê 
wî herwiha gotibû ku şerîet wê 
nebê mijara nîqaşan. Li gor rê- 
xistina mafê mirovan Amnesty 
International tenê di sala 
2008’an de li Erebistana Siûdî 
bêtirî 100 carî cezayê sêdarê 
hate pekanîn, herî zedê jî li dijî 
kesên ji Afrîka û Asyayê û her- 
wiha kesên xîzan û jinan. Yek ji 
cureyê cezakirinê li Erebistana 
Siûdî jêkirina serê tawankaran 
bi şûr e. 


pirse, Ne bêje) tê bi nav kirin, 
serokê DYA’yê Obama dixwaze 
bi dawî bîne. Çalakvanên mafên 
mirovan û eskerên hevzayend jî 
bêsebir bûne û rexneyan li 
Obama dikin ku wî soza ku di 
propagandaya hilbijartinan de 
daye, ji bîr kiriye. Obama beriya 
du hefteyan li Washingtonê 
beşdarî xwepeşandanek leşke- 
rên Amerîkî yên hevzayend bû 


û li pêşberî 3000 leşkerên ho- 
mosekseul soza xwe ya beriya 
hilbijartinan - ku ewê dîskrîmî- 
nasyona di navbera leşkerên 
Amerîkî de rake - dubare kir: 
“Em naxwazin Amerîkiyên niş- 
timanperwer ku ji bo xizmeta 
welatê xwe derdikevin pêş, ceza 
bikin.“ Obama got ku ewê bi 
Wezareta Parastinê û Kongresa 
Amerîkî re hevkariyê bike, da 


Komek leşkerên 
Amerîkî li Afxanîstanê 


Serwîsa Cîhanê (Rûdaw) - 

Dewletên Yekgirtî yên Amerî- 
kayê (DYA) niha li Afxanîstan û 
Iraqê di şer de ne. Bi hezaran 
leşkerên Amerîkî di nav şer de 
têdikoşin û serokên DYA’yê Ba- 
rack Obama soza serkeftina di 
wê pevçûnê de daye wan. 
Obama dixwaze qanûnekê rake 
û kevneşopiyeke artêşê bi dawî 
bîne û bi vê yekê cihê hevzayen- 


dan ji di nav artêşe de çê bike. 

Kesê ku di artêşa DYA’yê de 
bixebite û homoseksuel be 
(hevzayend), ya herî baş, ew 
bahsa meyla xwe ya cinsî neke. 
Herçiqas di vê derbarê de qe- 
dexe ye ku pirs ji leşkeran bê 
kirin jî, lê kesê ku bi eşkereyî 
hevzayendiya xwe nîşan bide, ji 
artêşê tê derxistin. Qanûna ku 
wek “don’t ask, don’t tell” (Ne 

Rudaw 


Vengê Rûsya bi zazakî xîtabê kurdan kena 


Rûdaw (Moskova) - Rûsya, xîtabê 
Kurdan bi zareveyê Zazakîya kena. 
Programê radyoyê vengê Rûsya, nûçe- 
yanê xo zazakî peşkeş kena. Nûçeye, ke 
yenê peşkeş kerdene, ser rewşa ko- 
melkî, ekonomîk, sîyasî ya Rûsya û 
tarîx, edebîyat, ziwan û kulturê zaza- 
yan o. Radyoyê Vengê Rûsya-Qismê 
Kurd-kî roja panşemeyî, 26.02.2009, 
dest bi weşanê zaraveya kurdkî kir- 
manckî (zazakî) kerd. Destpêkerdiş de, 
weşanê kirmanckî do hewte de reyêk 
bo. Dima do bibo hewte de di reyî. 

Programê lehçeya kirmanckî (za- 
zakî): Rojanê panşemeyan, bi saeta 
Moskova, saet 20.00 de. 

Pêlê kilmî de, 41 metre 7720 kîlo- 
hertz û 49 metreyî 6005 kîlohertzî. Pêlê 
orteyî de, 228 metreyî 1314 kîlohertzî. 

Şaristananê Hewlêr, Duhok û Ker- 
kûk de, pêla FM 941 ser o. Şaristananê 
Silêmaniyê de, pêla FM 94,51 ser o. 

Vengê Rûsya bî Zazakî, ser înternet 
de zî yeno goşdarî kerdenen: 
http://www.ruvr.ru 



Radyoyê vengê Rûsya programê lehçeya kirmanckî 


Berlin û Duisburg de qursê zazakî 



Berlin (Rûdaw) - Qursê zazakî, ê de 
menga teşrîne de Paytaxa Almanya 
Berlin û Duisburg-Marxloh de bîrê vi- 
razyayene. Qursê Berlinî, bi alîyê Kom- 
karî yenê organîzekerdene. Qurs, o do 
roja 8ê teşrîne de destpabikero û her 
roja yekşemî bidomo. Qurs, o do nav- 
nîşanê Kurdistan Kultur- und Hilfsve- 
rein e.V., Paul-Lincke-Ufer 44a, 
D-10999 Berlin-Kreuzberg virazyo. 
Qursê Duisburg-Marxlohî, bi sere na- 
meyê “Her tayir eve zonê ho waneno” 


bi alîyê DERSIM GEMEINDE 
RHEIN-RUHR e.V. virazyeno. Qursmê 
Cematê Dersîmî, o do roja 2. yê teşrînê 
de sifte keno, zonê ma zazaki'de qurs 
dano. Qurs, qandê kesê ke zazakî nê- 
zanê roja her yekşemî mabênê seat 12 
û 13.0, kesê ke zazakî taye zanê û şenê 
binusnê mabênê seat 14 û 15.30 dest- 
pakeno. Qurs, o do navnîşanê Weseler- 
StrM, 47169 Duisburg -Marxloh, tel: 
0049203/9889900 bîro dayene. 


Kurdê Bêmerge: 

Necati Siyahkan 


Ismet Siverekli 


Rûdaw (Berlin) - Demo ke merdim 
çimê çekeno dîroka Kurdan, tede zaf 
kurdê bêmerge vîneno. Nîna ra yew zî 
Necati Siyahkan o. Necati Siyahkan, 
serra 1938 de, Sureg (Sîwerek) de maya 
xo ra bîyo. Dibistana sifteyin û werte 
Sureg de, lîse zî Riha de qedeynayo. Si- 
yahkan, Zanîngeha Stanbolî de Fakul- 
teya Hiquq de wendo û bîyo aboqat. 
Siyahkan bi serrana Anqara de aboqa- 
tey kerdo u Anqara de 8ê teşîrne 2006 
de şî heqeyda xo ser. Necati Siyahkan, 
Serra 1959 de seke 49 kesî qandê Kurd- 
biyen û wahirvişyayena heqandê Kur- 
dan amey darizandin. Na darizandin 
dîroka Kurdistanî de bi nameyê “Doza 
49’an” yena binamekerdene. Na doz 10 



Rûdaw 


Necati Siyahkan 


serrî ramit û na pêvajo de Necati Si- 


Şertên Abonetiyê 


Ji bo salekî: Almanya, Belçîka, Awûstûrya, Fransa, Hollanda: 60 Euro • Ji bo Almanya: Rudaw Media GmbH ■ Bank: Deutsche Bank Köln ■ 

Xebata 

standardîzekerdişî 

kurdkî 



Roşan Lezgin 


Senî ke lehçeyanê bînan ê kurdkî de gelek fekî 
(şîweyî) estê, kirmanckî (zazakî) de zî gelek fekî 
estê. La merdim şêno bi hawayêko pêroyî kir- 
manckî biko di fekê girdî: Fekê Dêrsimî û Fekê 
teberê Dêrsimî. Fekê Dêrsimî, hema vajêne ke 
kirmancê elewî qisey kenê. Fekê bînî zî, merdim 
şêno vajo ke kirmancê sunnî qisey kenê. Seba 
standardîzekerdiş û aktualîzekerdişê kirmanckî, serra 1996 ra nata tay xebatê 
organîzekerdeyî benê. Nê xebatî roje bi roje hîna bi îstîqrar dewam kenê. Xe- 
bata standardîzekerdişê kirmanckî, 1996 de, teberê welatî de, Swêd de dest 
pêkerd. Da-pancês roşnvîranê kirmancan ê ke cayanê cîya-cîyayan ra yê û 
xo sey “Grûba Xebate ya Vateyî” name kenê, na lehçe ser o dest bi xebate 
kerd. Na koma xebate, verê netîceyê kombîyayîşê xo sey broşurî vila kerdî la 
dima ra kovarêk bi nameyê Vateyî vete. Na koma xebate hetanî nika 16 rey 
seba standardîzekerdişê kirmanckî kom bîya û nîzdîyî 6 hezar çekuyê bingeyî 
(esasî) yew formo standard de tesbît kerdê. Na xebate vernî ro nuştişê na 
lehçe akerdo. 

Standardîzekerdişê kirmanckî de krîteranê weçînayîş yan zî tesbîtkerdişê 
formê çekuyan ra yew no yo ke lehçeyê kurdkî nêzdîyê yewbînî bibê. Sey ni- 
mûne, muqabilê çelcuya “artik” a tirkî, kurmanckî de vanê “êdî” û kirmanckî 
(zazakî) de zî formê sek“êdî” “hendî” “endî” “êndî” “îndî” “hêdî” yenê vatiş. 
Seba ke mîyanê lehçeyanê kurdkî de muşterekîye virazîyo û hetê fehmkerdişî 
ra asanîye bibo, kirmancan zî ziwanê nuştişî de sey formêko standart formê 
“êdî” qebul kerdo. 

Kovara Vateyî ke vengê na kom a û safî bi kirmanckî weşanîyena, hetanî 
nika 31 hûmarî vejîyaya. Ferhengêkê Kirmanckî-Tirkî û Tirkî-Kirmanckî ke 
çekuyê ke sey standard qebul bîyê û formê bînî yê nê çekuyan tede yê, hetê 
na grûbe ra amade bîyo û di rey ginayo çape ro. Nika amadekarîya çapa hî- 
rêyîne ya hîrakerda bena. Hewna, kitabêk bi nameyê Rastnuştişê Kirmanckî 
(Zazakî) ke wareyê nuştişê kirmanckî de qaydeyanê rastnuştişî musneno zî 
hetê na koma xebate ra amade bîyo û weşanîyayo. 

Kovara Vateyî hetê Grûba Xebate ya Vateyî ra amnanê serra 1997 de Swêd 
de dest bi weşanîyayîşî kerd. Dima ra heme hûmarê aye îstanbul de zî ginayî 
çape ro. La badê ke îstanbul de Weşanxaneyê Vateyî ronîya, êdî hûmara 21. 
ra pey na kovare îstanbul de weşanîyena. 

Kovara Vateyî ra teber, ewro zaf keyepelê înternetî, rojname û kovarê ke 
Kurdîstanê Bakûrî û Tirkîya de bi kurmanckî weşanîyenê de zî kirmanckî 
nusîyêna. 


a 


yahkan zaf zilm û zordariya sazûma- 
niya Tirk yeno. Necati Siyahkan, bi şe- 
herê xo yê Nataşa ya bi serena bî 
serdem û alîmê xortan. Şeherê ci Na- 
taşa bi serena fekê wedoxan û lejkerdo- 
an ra nêkewt. Kitabê ci ‘Nataşa hîrê 
finî neşir bî. Yewine serra 1988, ê dî- 
yine serra 1990 de û yê neşir hîrêyinî zî 
serra 1992 neşirxaney ‘Firat Yayinlarf 
de vîcya. Kitabê ‘Nataşa’ heta nika vîst 
finî neşir bîyo. 

Nataşa 

“Senîn ke / yew xezali / bi zerî ra ve- 
şeno / qandê leyrê xo yê dirbetini / 0 
senin ke / kêynekêda Teksasi ji / mer- 
dey Almanya / Stanbolî di gêyreno se 
/ îşte unî... / Zîne ci sipe / Yew estori 
seri de / Bêki vaca şan / vaca roj / Bêki 
vindera îsrêt bîkera / vaz daya / Ze del- 
xay dengizi har / Bi kêfa har bîya / Her 
vili ke, ti boy kerd bi / Pel pel / Her erd 
ke ti pay kerd bi / ingişt ingişt / gêyraya 
/ Rojê ez zî bivicîya teber, to bigêyra 
Nataşa!” 


7 . 7 ÎVlONDE . 

diplomatique 


kurdî 


Bi 25 zimanan li 35 welatan. 

Niha jîbi kurdî û li Kurdistan û cîhanê. 

Karayilan: 

Dibêjin "em aştiya we jî naxwazin" 


Pirsên Rûdawê û bersîva Serokê 
KCK'ê Murat Karayilan. 

Têgotin ku ji bo şandina grûbên aş- 
tiyê berê rêkeftinek di navbera we û 
Tirkiyeyê de çêbûye. Rastiya vê yekê 
çiye? 

Ji 1993’an ve em hewl didin ku me- 
seleyê bi rêyekî siyasî çareser bikin. Ev 
pênc sal in ku em xwe li hemberî êri- 
şan diparêzin, ne ku em şerê çakdarî 
dikin. Di encama van pênc salên dawî 
de dewletê nikarîbû bi şerê çekdarî bi- 
gîjê ti encamê û xwest bi siyasî me tas- 
fiye bike. Di dawiyê de di hilbijartinên 
29ê adarê de jî biserneketin û berevajî 
vê gelek şaredariyên di deste xwe de jî 
winda kirin. Piştî ku me pêvajoya bê- 
çalakiyê îlan kir, rojnamevan Hasan 
Cemal hat serdana me û bi rêya wî me 
hinek mesaj dan ku bûn sedema nerm- 
bûnekê li Tirkiyeyê û rayedaran jî me- 
sajên qebûlkirina pirsgirêka kurdî dan 
û gotin ku ew dixwazin vê meseleyê 
çareser bikin. Lê di vê navberê de ope- 
rasyonên li ser gerîlla û DTPê berde- 
wam bûn û pêvajoya me ya bêçalakiyê 
êdî bêwate bûbû û xitimî bû. Ji ber wê 
jî du rê li pêşiya me hebûn: Ya divê me 
pêvajoya bêçalakiyê bi dawî bianiya, an 
jî gavekî nû biavêtana. Di heman demê 
de serokê me jî ji Imraliyê şîroveyekî 
wiha kir û pêşniyaz kir ku em du grû- 
ban bişînîn Tirkiyeyê û dest bi hemle- 
yekî din ya siyasî bikin. Li ser vê 
pêşniyazê - û di vir de tesîra Serokê 
Herêma Kurdistanê jî heye - û di en- 
cama nîqaşan de em gihiştin wê yel<ê 
ku grûbekê ji Ewrûpa û yekê jî ji Mex- 
mûrê bişînîn Tirkiyeyê û me ew yek eş- 
kere kir. Niha hînek dibêjin hûn bi 
dewletê re di nav danûstandinan de ne, 
lê ti pêwendiya me nîne. Lê pîştî ku me 
şandina grûbê eşkere kir, Wezîrê 
Navxwe bi DTPê re rûnişt. Lê em ne li 
benda pêşwazîkirinek wiha girseyî 
bûn. Bêgûman negirtina endamên 
grûbê tiştekî baş bû. Ji xwe şandina 
grûbê ji bo rakirina xitmandinê bû. Di 
destpêkê de niyeta hikûmetê baş bû, lê 
paşê MHP û CHPê dest bi daxuyani- 
yên neyenî kirin û DTP bi li dar xistina 
şovekê tewanbar kirin. Berevajî dax- 
waza me ya nermbûnê, pêvajo ber bi 
hişkbûnê çû û piştî ku me bihîst ku bal- 
yozxana Tirkiyeyê jî naxawze belgeyên 
ji bo firîna endamên grûba Ewrûpayê 
bide, em jî li ser fikirîn ku şandina wan 
rawestînîn. Ji xwe çûna vê grûbê ji bo 
nermkirina atmosferê ye, eger bi kêrî 
nermbûnê neyê, wê ji bo çi herin? 
Yani hûn jî difikirîn ku hatinagrûba 
Ewrûpayê rawestînîn? 

Belê. 

Birêz Duran Kalkan rojekê beriya 
çûnagrûbê ji Rûdawê regot ’em diza- 
nin ku ewê wekîgrûba 1999cin bên 
girtin’.Hûn li bendê bûn ku bêngir- 
tin? 

Me girtina wan jî kiribû nav hesabê 
xwe. Texmînên siyasî yên hinek heva- 
lan hinekî wiha bû, lê bi taybetî di rojên 
dawî de qeneat bi min re jî çê bû ku wê 
neyên girtin. Ji xwe me wiha pîlan ki- 
ribû. Dema ku grûb çû deriyê Brahîm 
Xelîl, nûnerekî xwe şandin cem alîkarê 
walî û pirsîn: ‘Hûnê me bigrin, an neg- 
rin?’ Eger ku walî bigota ‘emê we bigrin’ 
belkî ne çûna. Alîkarê walî gotibû êz 
nikarim misoger bêjim hûnê neyên 
girtin, lê bes ezê bi navê dewletê xêrha- 
tina we bikim û ez hêvî dikim hunê 


neyên girtin’ Me çar name bi hevalên 
xwe re şandibû, her yek ji bo serokko- 
mar, serokwezîr, serokê parlamenê û ji 
bo serokê leşkeriyê. Herçar name jî he- 
valê me teslîmî cîgirê walî kirin. 

Dema ku nehatin girtin, ev yek ji bo 
we mesajek erênî bû? 

Belê. 

Naveroka wan nameyên ku we şan- 
dine, weke hev bû? 

Erê, naverok weke hev bû, tenê peyv 
hinekî cuda bûn. 

Naveroka nameyan çi bû? 

Niha ez naveroka nameyan bibêjim, 
ne caîz e, bila hinekî bimîne. Tê zanîn, 
feqet ne musaît e ez li vir bahsa nave- 
roka wan bikim. 

Namegihiştin cihê xwe? 

Li ser nameyan ti agahî negîştine 
destê me, lê ez bawer dikim ku gihîştin. 
Kesî jî li ser nîqaş nekir. Name ye, tay- 
bet e. Mimkûn e, gihîştibin. 
fi ber ku hikûmetê înkar kir ku gihiş- 
tibin. 


Serokê KCK’ê Murat Karaydan 

Na, kesî qet bahs nekir, min nebihîst. 

400 kesî xwestibû ku beşdarî wê 

grûbê bibin... 

Niha li Mexmûrê meclîsa xelkê 
heye. Meclîs îlan dike û dibeje ku ban- 
gekî wiha ji Serok Apo heye û em dix- 
wazin grûbekî bişînin. Yê ku dixwaze 
bila bê, serî lê bidin. 400 kesî serî li 
meclisê dan. Meclisê jî ji wan kesan ew 
grûb tespît kiriye. Paşê lîste ji me re jî 
şandin. Ew 400 kesên ji Mexmûrê ne. 

Negerîlla ne? 

Na, ne gerîlla ne. Çapmeniya Tirki- 
yeyê jî wiha belav dike, yanî gerîlla ew- 
qasî dixwaze were Tirkiye. Ew kesên ji 
Mexmûrê ne. Yê me jî, çend hevalan 
serî li me dan. Me xwest hevalên ku 
herin, ji dil be. Wekî din jî me ew heval 
bijartin, yên ku li wir tevlî xebatên çek- 
darî nebûne. Ez bi xwe bi wan re yek bi 
yek axifîm, ka tevlî çi çalakiyan bûne. 
Ji xwe dewleta Tirk nizanîbû ku ew he- 
valan di nav me de ne, ew bi xwe çûn 
û gotin ku ew PKK’yî ne û ew fîlan kes 
in. Hê nû ew pê hesiyan ku ew PKK’yî 


ne. Yanî belkî ji nîvê hezê me betir di 
qeydê Tirkan de nînin. Here mala xwe, 
dikare here, Tirkiye nizane. 

Yanî armanca we ew bû ku hûn ze- 
mînêfireh bikin û têk nebin? 

Belê rast e. Me nexwest alozî çê bibe. 
Ji bo wan negrin û pêvajo ne xitimê, 
me kesên bêtir bi karên çandî, çape- 
menî û siyasî mijûl rê kirin. 

Di nav kesên ji Mexmûrê de kesen 
cuda hebûn: yên kû li wir ji dayîk 
bûne, yên ku nîvê temenê xwe li 
Bakur, nîvê din li Başûr jiyane. Ji bo 
ceribandina sîstema Tirkiye ev bijar- 
tinak baş bû. Gelo ne pêwist bû ku 
çend kesên çekdar jî di nav kesên 
şandî de bûne, ji bo ku mirov nîyeta 
Tirkiyê bizane? 

Na. Rast e, me jî ev yek nîqaş kir, lê 
me nexwest alozî derkeve, me xwest 
xitmandin bibuhurê. Ji bo wê yekê me 
got, êm kesên ku kifş nebin bişînin, 
baştir e’ 

Nêçîrvan Barzanî di hejmara borîya 


Rûdawê degotku ‘çûna wêgrûba aş- 
tiyê karekî zor pîroz e û herwiha qe- 
bûlkirina kêşeya kurd ji aliyê 
ErdoMan û Guljîgiringe’.Herwiha bi 
giringî dide zanîn ku PKK jî rê nede 
derdorên şovenîst û yên ku li dijî pro- 
seya aştiyê ne ku xurt bibin û dengê 
wan bilind bibe. Ûdibeje ku ‘egerpro- 
vokasyon bên kirin, ewê bibin sedem 
ku ew derdorên li dijî aştiyê rê li ber 
vêpêvajoyê bigrin’.Hun vangotinan 
çawa dibînin? 

Ev gotinên Kek Neçîrvan ji aliyê ça- 
pemeniya Tirkiyeyê ve hinekî hatin gu- 
hertin. Me paşê li yê we temaşe kir, 
şopand û dît ku weke te gotiye. Lê ça- 
pemeniya Tirkiyeyê got ku ew dibeje 
ku ’DTP’ê provokasyon kir’ Iro jî ez 
dixwazim ne wilo be. Ji ber ku hinek 
dixwazin îftîfzazî, yanî tevlîhevî çêkin. 
Iro jî rojnameyek tirk di sernivîsa xwe 
de gotiye ku Nêçîrvan Barzanî dibêje 
ku Apo dijminê gelê kurd e’ Ez bi xwe 
bawer nakim Kek Nêçîrvan vê yekê bi- 
beje. Ka ew careke din ji roportajên we 
derxistin? 


Naxêr, tiştekî wiha di rojnama me de 

nîne. 

Na, ez dizanim di ya we de nîne, min 
ya we dîtiye. Hevalan ji me re bahs kir. 
Na, ez dixwazim ji bo ku ne wilo be, bê 
sererast kirin. Çunku hesas e, hinek 
dixwazim van îşan bikin. Mesele ez 
hêvî dikim ku ne wilo ye û ev bê sere- 
rastkirin baş e. Ewên taybet, rojname- 
yekî îro ew kiribû, Tercuman bû, ewên 
şovenîst, ji bo ku tevlîheviyê çêbikin. Ji 
ber wan îro sernivîs wiha bikaranîbûn. 
Min bi xwe ew kir, ku ne rast e. Belkî 
dîsa roportajên wiha qulubandine, 
wiha kirine. Di vê xusûsê de ez dixwa- 
zim hinek tişt îzah bikim. Belkî hinek 
tişt neyên zanîn, hem di aliyê çapeme- 
niya Başûr Kurdistanê, hem jî rayeda- 
ran. Rayedar tabî ziman ne tirkî ye, 
detayên giştî, mesele çapemenî û da- 
xuyaniyen rayedarên tirkî neyên şo- 
pandin. Mimkûn e mexsedek ew hebe. 
Yanî bi giştî min ewên Kek Neçîrvan 
xwendin, normal e, fikrê xwe dikare 
bêje. 

Yanî ez tevlî wê yekê nabim ku gelê 
Kurd hed derbas kiriye. [i kêfxweşiya 
kurdan çima tirk aciz dibin? Min ew 
fêm kir ku ew dibêjin êm aştiya we jî 
naxwazin’ Di wê şahiya pêşwaziyê de 


kesekî kevirek jî ne avêt, ti tiştê nebaş 
nebû. Dewleta serdest kêfxweşiyekê jî 
ji bo gelê kurd zêde dibînê. Ya din jî ev 
yek bi pîlan çê bû, ne ku refleksê mil- 
letê tirk bû. Dewletê dît ku pîlana wan 
bi ser neket, gotin êw şovê dikin’ Her- 
çiqas DTP’ê ev yek red jî kir, lê wan dîsa 
ev nav lê kirin, xwestin bixitmînin. Ji 
ber ku ditîn ku eger grûb werin, nak- 
evin xizmetê wan. Ya din jî ew heval 
derketin ser dikê û gotin ku êw ne ji bo 
teslîmbûnê hatine û ew maddeya 221 e 
jî qebûl nakin û ew qasîdê aştiyê ne.‘ Ji 
ber ku gel jî ew kes bi germî pêşwazî 
kirin, wan jî got êv ji me re ne pêwist 
in’ 0 bi rastî jî em ne li benda pêşwazî- 
yeka wiha mezin bûn. Hevserokê 
DTPê Ahmet Turk jî got ku ew ne li 
benda pêşwaziyek bi vî rengî bû. Lê 
Tirkiye ji vê yekê bi rastî aciz bû. Niha 
ez jî qebûl dikim ku li Tirkiyeyê tenga- 
siyek heye, mirov vê tengasiyê çawa bi- 
guherînê? Me gavek avêt, lê wan wiha 
pêşwazî kirin. 

Hun jî dibejin ku ev pêşwazîkirin ne 

pîlankirî bû û hûn jî dizanin ku 


rewşa Tirkiyeyê hineki tevlîhev e di vî 
warî de. Ji bo wan kesên ne Kemalîst 
û yên ku mafê kurdan qebûl dikin û 
ji bo ku hikûmet nekeve bin zexte, pî- 
lanek we ya bi wî awayî tune ku hûn 
daxuyaniyekê belav bikin û bêjin ku 
ji niha û pêve divê mesajên siyasî esas 
bên girtin û ne yên girseyî? 

Tu bi asayî nêzîk bibe, temam, tiştekî 
zêde ye, yekem car e û gerîlla bi cilê 
xwe yê fermî derkevin ser otobusê û 
bêjin ku ew bi fermana serok û partiya 
xwe hatine û qasidên aştiyê ne. Ev cara 
yekê ye ku ev tişt li Tirkiyeyê dibe. 
Feqet, eger Tirkiye jî dixwaze ku pirs- 
girêka Kurd qebûl bike, dive hîn gavên 
zêdetir baveje. Di encama siyaseta 
dewletê de em gihîştên vir. Niha jî se- 
rokwezîrê Tirkiyeyê dibêje êzê meselê 
çareser bikim’ Divê çi bêje? Lazim e bi- 
bêje: ‘Ey milletê min, dewleta me ev 
miletê kurd înkar kir, ev şaş bû. Di en- 
camê de kurdan îsyan kir, me jî îsyan 
pelixand. Şer çêbûn, kuştin çêbûn, di 
herdû aliyan de jî şaşî çê bûn. Niha em 
êdî naxwazin kuştinê bikin, em dixwa- 
zin êdî van şaşiyan sererast bikin’ Eger 
dewleta tirk vêya îtiraf neke, ew nikare 
bi me re yek be, nikare Hikûmeta He- 
rêma Kurdistanê qebûl bike, nikare 
kurd qebûl bike. Lazim e îtîraf bike ku 
berê înkar kir û ev şaşî bû. Niha Er- 
doKlan efendî qet tiştekî wiha nabeje û 
dibêje ku ‘ewê çareser bike’ Di rastiyê 
de tiştekî di pîlanê wî de tune ye, tev 
xapandin e. Divê dewleta tirk qebûl 
bike ku ewqas kurd şehîd kiriye, kuş- 
tiye. Em nabêjin bila dewleta tirk xwe 
dadgeh bike, lê divê îtiraf bike. AKP 
xweş diaxifê, dibeje emê çareser bikin. 
Lê heta niha ne gotiye, ka ew dixwazê 
meseleyê çawa çareser bike, ti kes ni- 
zane. Rast e gorankariyek di siyaseta 
AKP’ê de heye lê ev gorankarî ne di 
zîhniyetê de ye, di taktîkê de ye. 

Cara yekem e ku Wezîrê Dervê yê 
Tirkiyeyê Ahmet Davutoglu fi fermî 
tê Hewlêre. Wî daxuyand ku ewê me- 
seleya Mexmûrê jî nîqaş bikin. Veki- 
rina konsolxana Tirkiyeyê jî di rojevê 
de ye. Hûn hatina Davutoglu ji bo 
Herêma Kurdistanê çawa dibînin? 
Ahmet Davutoglu siyasetekî nû li 
Tirkiyeyê dimeşîne. Siyaseta wî strate- 
jiya “ji bo cîranan sifir problem” e. Ev si- 
yaset wê çiqasî bi ser keve ne diyar e. 
Ev siyaset bi Sûriyeyê re meşandin, bi 
Israîlê hatin hemberi hev. Bi Ermenis- 
tanê re meşandin, bi Azerbeycanê 
hatin hemberî hev. Bi Sûriye, îraq û 
Iranê re dimeşînê, bi kurdan re tê hem- 
berî hev. Di siyaseta Davutoglu de 
prensîbên ku Tirkiyeyê berê dimeşand, 
tuneye. Ew dikare were Hewlêr jî û 
heta dikare werê Qandîlê jî, eger ku ji 
MHP’ê netirse. Ji bo wan ne mesele ye. 
Hûn amade ne wîpêşwazî bikin, eger 
bê? 

Niha ev mijar nîne. Di siyaseta Da- 
vutoglu de biserxistina kar, encam gir- 
tin girîng e. Yanî zêde prensîpên xwe 
nîne. Konsepta Davutoglu, konsepta 
wan di demên dirêj de, rakirina strate- 
jiya Kurdistanê ye. Di konsepta Davu- 
toglu de, di dahatû de Kurdistan tune 
ye. Feqet niha, tiştê heyî qebûl dike, ber 
dilê mirov xweş dike. Ev siyaseta Sul- 
tan Abdulhemid e. Rast e, eger hikû- 
meta Tirkiyeyê Hikûmeta Herêmê bi 
fermî nas bike, tiştekî baş e. Lê divê ça- 
pemeniya kurd nekevê vê xeletiyê, bêjê 
vaya dewleta tirk li Hewlêrê konsol- 
xane vekir û wateya xwe dewleta tirk 
Hikûmeta Herêmê nas kir. Na, wê li 
Kerkûk û Basrayê jî konsolxane vekin. 
Mirov divê di vî alî de hişyar bê ku 
neyê xapandin. 



(Wêne: Rûdaw) 

KESKESOR 




Rohan: “Tiştêku meraqa min dikişand, ne naveroka malperan bû. Min dixwastfahm bikim, ka ev cawa kar dike“ (Wêne:Rûdaw) 


Parêzerê malperên kurdî 


Köln (Rûdaw) - Temenê wî 20 sal e; 
ji nîvê temenê xwe zêdetir e ku bi kom- 
puterê re radize û radibe. Navê wî 
Rohan e. Cara yekem, 11 sal berê kom- 
puter dîtiye û heta îro destê wî jê dûr 
neketiye. Bavê wî rojekî jê re kompute- 
rekî dikire û tîne mal, lê bê înternet 
bûye. Rojê çend saet çavê wî li ekrana 
komputerê, di destê wî de mişkê wî û 
ketiye nav derya kompûterê. Tiştê ku 
di ekranê de xuya dikin na, tiştên ku 
xuya nakin bala wî kişandine. “Min 
dixwest hîn bibim, ka kodên wan çi ne, 
di bin lînkan de çi hene. Roj bi roj bi 
mêjîyê teze ez gelek tiştan fêr bûm.” Se- 
demê meraqa li ser teknîkê jî ew wiha 
dibersivîne: “Min dixwest ez bibim as- 
tronot!” 

Paşê bi rêya telefonê internet tê 
malê. Ew êdî zêde li ser komputerê 
dem derbas dike. Ji bilî bernameyên 
komputerê icar malper, domain, e- 


maîl, lînk û cûrên înternetê dibin lîsti- 
kên wî. “Tiştê ku meraqa min dikişand, 
ne naveroka malperan bû, ne jî designa 
wan bû. Min dixwast fahm bikim, ka 
ev cawa kar dike, di bin lînkan de çi ye, 
çawa kod kirine, ewlekariya wê çawa 
ye...” 

Bi derketine internetê êdî komputer 
dibe lîstika wî ya yekem. Ji ber vê yel<ê 
Rohan wiha dibêje: “Jiyaneke bê kom- 
puterê, bê internetê ez nikarim xeyal 
bikim.” 

Gelo heta îro qet rojek bê komputer 
derbas nekiriye? Serê xwe dibe û tîne. 
“Na” dibêje, wek ku pirseke şaş be. “Ev 
11 sal in ku ez bi komputerê re mijul 
im; her roj... Dema ku komputer tu- 
nebe, an jî hebe lê înternet tunebe, bi 
mobîla destê xwe îdare dikim.” 

Eleta niha nizane ku çiqas malper 
amade kiriye. Dibe ku ev hejmar li 
dora 150-200 be. “Ez ji saziyan re bê 


pere malperan çêdikim, lê ji bo kesên 
taybet di navbera 500 û 1500 euro pere 
distînim.” 

Ev sê sal in bi zimanê fransî bi navê 
“www.bersiv.com” malperek wî heye. 
“Em çend heval bi hev re amade dikin, 
nûçeyên di derbarê Kurdan de berhev 
dikin, verdigerînin fransî û carna jî em 
bi xwe nûçeyan dinivsînin. Rojê der- 
dore 5000 kes malpera me ditikînin.” 

Ewlekariya 17 malperên kurdî dike. 
Li zaningeha Brûkselê beşa filozofî 
dixwîne. Filozofî û programnûsa kom- 
puteran? Bi vê nakokiyê ew jî dikene û 
lê zêde dike. “Mijûlbûna bi komputerê 
ji bo min hobî ye, lê filozofî ew karê ku 
ez dixwazim bikim e. Hobî niha ketiya 
pêşiya her tiştan. Ez dixwazim beşa fi- 
lozofiyê biqedînim û doktora xwe jî 
bidim. Lê ne diyar e, ka pêşeroj wê çi 
bîne û çî bibe.” 


Dortmund (Rûdaw) - Li bajarê 
Dortmundê li serê her kolanekî 
gelek parsek hene û ji kesên derdorê 
pere dixwazin. Gelek ji wan jî li de- 
rekî rûdinin û destê xwe vedikin. 
Hinek ji wan seqet in, hinek pîr in, 
hinek bê mal û bê war in. Hinek ji 
tevî kûçikên xwe parsê dikin 
rêya mirov bikeve 
venda bajêr, li ber dîwarên 
du xort û du kûçik bala 
şînin. Ji ber ku gelek mirov 
derbas dibin û hinek ji 
xwe davêjin berîka xwe, da 
cent pere bide wan. Dema 
pere davêje qutiya ber wan, 
ku ew xortan bêjin “Dûîl» kûçikê 
wan Helge dihewite. Helge nêr e û 
temenê wî du sal û nîv e. Kesekî din 
derbas dibe û ji berîka xwe pere der- 
dixe û dide destê Markus. Helge dîsa 
dihewite. Em sedemê vê dipirsin: 
Xwediyê wî Markus bi devekî ken 
wiha bersiv dide: “Ew spas dike. Erê, 
ji dêlva me ve dixwaze spasî bide 


ji den 
Ma 


iviarkus bal dikişîne ser têkiliya 
navbera kûçikan û xwediyê wan. 


Helga li gel xwediyê xwe Markus 
(WênetRûdaw) 


“Kûçik heywanên taybet in, ji hemû 
heywanan bêtir bala wan li ser mi- 
rovan e. Ew li me temaşe dikin, her- 
tim. Her kûçikekî li gor xwediyê xwe 
karakter digire. Xwediyê wî bi hêrs 
be, ew jî wisa dibe; xwediyê wî ke- 
sekî bêdeng be, ew jî wisa dibe. 
Helge li me mêze dike û fahm dike 
ku dema kesekî pere bide me, em 
kêfxweş dibin. Wek berdevkê me ye, 
spasî dide xelkê.” 



Eger bave mirovserok fte... 


Tîrepişka Hammerêji 
peşmergekî 


Barzan Mihemed 


Hewlêr (Rûdaw) - Şeva 
20ê cotmehê ji seranserê 
Kurdistanê bi hezaran kes 
berê xwe dan ekrana televiz- 
yona Korek TV. Wê şevê di 
bernameya televizyonê de 
herkesî meraq dikir, ka Hem- 
mera dirêj wê bibe nesîbê kê. 
Piştî şandina 179183 SMS’an 
ku 29 ji wan ji aliyê Wedulla 
Hemed ve hatibûn şandin, 
bext li aliyê wî sekinî û ew bû 
xwediyê Hammer Limuzinê, 
ku jimara bextê wî 133112 
bû. Xelatên din jî 100 dane- 
yên amûrên mobilê, ji cure 
Samsung 5233, bûn. 

Roja 22’yê cotmehê, di me- 
rasîmekê de, mifteya otomo- 
bila luks ket destê Wedulla û 
wî jî bi dilekî xweş wergirt. 


Wedulla Hemed ê 32 salî, da- 
niştvanê taxa Newroz e û 
pêşmerge ye. Rewşa wî ya 
aborî ne baş e, zewicî ye û 4 
zarokên wî jî hene. Mala wî jî 
di odeyeke mala dayika wî de 
ye. Niha bi sedemê wê xelatê 
bûye xwediyê sermayeke 
mezin. 

Navborî di dema pêşbirkê 
de bi henekî gelek caran go- 
tibû ew otomobîl ji min re 
derdikeve: “Niha gelek kêfx- 
weş im ku ev xelat ji min re 
derket, gelek caran min bi he- 
nekî digot ev otomobîl bo 
min wê derkeve, lê dawî bû 
rastî. Min 29 SMS şandin û 
kertên xwe bi deyn dikirîn û 
heta niha jî min heqê kertan 
nedaye. Destpêkê hinek li pi- 
yaseyê dinêrim û piştre difi- 
roşim.” 


Parîs (Rûdaw) - Van hefte- 
yan yek ji mijarên sereke li Fran- 
sayê lawê serokê Fransaye 
Nicolas Sarkozy, Jean Sarkozy 
ye. Eger li gor bavê “prens Jean“ 
bû ye, wê Jean Sarkozy ê 23 salî 
bibûya serokê yek ji giringtirîn 
saziyên dewletê û hikûmdarê 



Jean Sarkozy 


milyaran Euro. Opozisyon û 
raya giştî ya Fransayê rabûn ser 
piyan û berbijêra Sosyalîstan ya 
berê Sêgolêne Royal ji xwe pirsî, 
“ka ew hêj di komarekê de dijî” 
anjî Fransa bûye keyatî. 

Serokê Fransaye Nicolas Sar- 
kozy xwest ku lawê wî Jean ê ku 
niha polê yekem yê beşa hiqûqê 
li zaningehê dixwîne, bibe rêve- 
birê Saziya Pêşketine ya Fran- 
sayê EPAD ê ku taxa fînansê ya 
Parîsê “La Dêfense“ bi rêve dibe. 
Saziya EPAD bi rêvebirina taxa 
La Dêfense salê bêtirî milyarek 
Euro danûstandinê dike, 150 


hezar kes li vê taxê dixebitin û 
sala borî 350 milyon Euro qe- 
zenc kir. Taxa La Dêfense weke 
Manhattan a Parîsê tê hesiban- 
din û li vir derdora 2500 şîrke- 
tên mezin bi cih in. 

Ev pêşniyara Sarkozy li Fran- 
sayê û heta li seranserê cîhanê jî 
hat nîqaş û rexne kirin û bû mi- 
jara henek û karîkatûran jî. Ji 
sêyan, duyên fransiyan li dijî 
berbijêriya kurê Serokê Fran- 
sayê ne. Nicolas Sarkozy bi xwe 
di rojnama “Le Figaro“ de ber- 
siva rexneyên li dijî xwe da û 
got ku di rastiyê de armanca 
rexneyan ne lawê wî Jean lê ew 
bi xwe ye û kesên ku dixwazin 
zirarê bighîjin wî, niha êrişî lawê 
wî dikin. Encama “serhildana 
fransiyan“: Jean Sarkozy bi “dax- 
waza xwe“, xwe ji berbijêriyê da 
paş. Derbasbûyî bê Fransa... 



Chelsea Clinton 



Maria elvira Berlusconi 


Çend mînakên din: 

Maria Elvira Berlusconi: 

Keça serokwezîrê Italyayê û 
milyarder Silvio Berlusconi rê- 
veberiya çendîn şîrketên bavê 
xwe dike û niha seroka mezin- 
tirîn şîrketa çapemeniyê ya Ital- 
yayê “Mondadori“ ye. Li gor 
kovara Amerîkî Forbes, Maria 
Elvira Berlusconi di nav bihêz- 
tirîn jinên cîhanê di rêza 33’an 
de ye. Wekî Maria Elvira Ber- 
lusconi, birayê wê Pier Silvio 
Berlusconi jî serokê çendîn şîr- 
ketên ragihandinê ye, di nava 
wan de mezintirîn şîrketa ragi- 
handinê li Italyayê, şîrketa Me- 
diaset. 

Chelsea Clinton: 

Keça serokê berê yê DYA’yê 
Bill Clinton, Chelsea Clinton di 
sala 200l’an de xwendina xwe li 
Zanîngeha Stanfordê qedand û 


paşê ji bo mastera xwe di pê- 
wendiyên navnetewî de çû za- 
nîngeha Oxfordê. Ji sala 2003’an 
ve li cem şirketa amojkariyê 
McKinsey û ji 2006’an ve jî ji bo 
şîrketa hedgefond a Avenue Ca- 
pital Group dixebite. 

Saîf al-îslam Qaddafî 

Kurê serokê Lîbyayê Muam- 
mar Qaddafî, Saîf al-lslam 
Qaddafî yê 37 salî heta niha bi 



Saîfal-Îslam Qaddafî 


fermî ne xwedanê ti postên 
fermî bû, ew tenê serokê weqfa 
“Gaddafi International Founda- 
tion of Charitable Associations“ 
bû. Niha jî bavê wî ketiya nav 
hewldanên misogerkirina pêşe- 
roja lawê xwe û ji bo wî postekî 
taybet pêşniyar kir. Tê çaverêki- 
rin ku Saîf al-Islam Qaddafî di 
kongreya pêş ya hikûmetê de 
wekî çavdêrê hikûmetê û hezên 
ewlekariya Lîbyayê bê hilbijar- 
tin. 

























